
VORBIREA 

I.  P.  S.  Sale  arhiepiscopului  şi  mitropolitului 
Nicolae  la  deschiderea  sinodului  arhidiecezan. 

firistos  a  înviat  f 
Domnilor  depaia^l 

Cu  mare  bucurie  Vă  văd  întruniţi  din  nou  în  sinodul 
nostru  arhidiecezan,  pentru  ca  luând  cunoştinţă  de  situaţia 
vieţii  noastre  bisericeşti,  şcolare  şi  epitropeşti,  să  fim  în 
stare  a  găsi  măsurile  de  lipsă  pentru  satisfacerea  multelor 
ei  trebuinţe  şi  pentru  buna  ei  îndrumare  în  viitor. 

In  activitatea  ce  am  desfăşurat  deta  ultima  noastră 
întrunire  încoace,  ne-am  îndreptat  privirile  şi  silinţele 
spre  înfăptuirea  ţintelor  spirituale  ale  b  sericii  noastre. 
Ne  dăm  limpede  seama,  că  la  opera  de  refacere  şi  or¬ 
ganizare  a  vieţii  noastre  naţionale  pe  toate  terenele, 
b'serica  noastră  trebue  să-şi  lee  partea  de  muncă  ce  i 
se  cuvine.  De  sigur  conveniţi  împreună  cu  mine  la  fixarea 
adevărului,  că  vieaţa  unei  ţări  şi  a  unui  neam,  pentru 
ca  să  aibă  garanţii  de  trăinicie,  trebue  aşezată  pe  teme¬ 
liile  credinţii  şi  ale  moralei.  Numai  astfel  lucrând  ne 
vom  asemănă  omului  înţelept  care-şi  zideşte  casa  sa  pe 
piatră  «şi  s’a  pogorât  ploaie  şi  au  venit  râuri  şi  au  bătut 
Vânturi  şi  au  lovit  casa  aceea  şi  nu  a  căzut,  că  eră  înte¬ 
meiată  pe  piatră».  (Mat.  7,  25). 

In  serviciul  acestei  opere  ne  am  s'mţit  datori  să 
trezim  la  vieaţă  şi  să  angajăm  toate  forţele  vii  ale  bi> 
sericii  noastre,  ca  marea  moştenire  sufletească,  ai  cărei 
purtători  sântem  noi  generaţia  prezentului,  să  o  putem 
lăsă  urmaşilor  noştri  întărită  şi  îmbogăţită. 

Călăuziţi  de  acest  gând,  una  din  principalele  preo¬ 
cupări  ale  noastre  a  fost  să  dăm  bisericii  slujitori  de¬ 
votaţi  evangheliei  ce-o  mărturisim,  propoveduitori  pă¬ 
trunşi  de  spiritul  ei,  şi  poporului  nostru  credincios 
părinţi  duhovniceşti  cari  să-l  păstorească  cu  iubire.  Ne 
dăm  seama  că  progresul  bisericii  atârnă  în  primul  rând 
dela  puterea  apostolatului  ce  trăieşte  într’inss.  Mântui¬ 
torul  nu  a  adus  întâi  popoarele  la  ascultarea  credinpi 
sale  şi  apoi  să  le  fi  încredinţat  conducerii  altora,  ci  şi-a 
ales  câţiva  bărbaţi  pe  cari  i-a  însufleţit  pentru  idealul 
evangheliei,  lor  le-a  încredinţat  misiunea  de-a  o  vesti  în 
toată  lumea  şi  de  a  întinde,  prin  apostolatul  lor,  biserica 
până  ia  marginele  pământului.  Prin  apostolat  trăieşte 
biserica! 

Ascultând  de  acest  adevăr,  am  ridicat  cursul  nostru 
seminarial  dela  3  la  4  ani  şi  astfel  tinerii  cari  au  intrat 
în  anul  acesta  în  seminarul  «Andreian»  vor  face  patru 
ani  de  studiu.  In  chipul  acesta  vom  putea  aşeză  pe  baze 
mai  largi  şi  mai  solide  educaţia  şi  instrucţia  clerului 
nostru,  iar  şcoala  sa  pregătitoare  vom  putea  să  o  facem, 
prin  temeinicia  ştiinţelor  ce  le  cultivă  şi  prin  îngrijirea 
sufletească  ce  se  dă  învăţăceilor  ei,  din  ce  în  ce  mat 
atrăgătoare. 

Dar  preocupările  noastre  pentru  cultivarea  preoţimei 
nu  s’du  referit  numai  la  generaţiile  viitoare,  ci  s’au  estins 
si  la  preoţii  cari  astăzi  se  găsesc  in  cura  animarunu 
Pentru  a-i  pregăti  să  poată  face  faţă  multelor  probleme 
nouăj  de  ordin  pastoral  şi  cultural,  pe  cari  împrejurările 
de  astăzi  le-au  ridicat  la  suprafaţă,  am  organizat,  pe 
lângă  conferenţele  pastorale  existente  de  mai  nainte,  un 
curs  pastoral,  aici  în  Sibiu.  Constat  cu  satisfacţie  că 
preoţu  ni-au  înţeles  intenţiile  şi  din  îndemn  propriu  s’au 
anunţat  şi  au  participat  la  curs  în  număr  suficient,  tineri 

şi  bătrâni,  timp  de  aproape  o  lună,  primind  cu  mulţu¬ 
mită  cele  ce  li  s’au  împărtăşit  pentru  sporirea  cunoştin¬ 
ţelor  şi  arătând  interes  viu  pentru  toate  chestiunile 
discutate.  întocmind  acest  curs  din  ce  în  ce  mai  siste¬ 
matic,  sper  să  fac  să  treacă  printrînsul,  într’un  şir  de 
ani,  toţi  preoţii  arbidîecezei  noastre,  lărgindu-i  pe  urmă 
cadrele  pe  seama  preoţimii  din  întreaga  noastră  mi¬ 
tropolie.^ 

Venerabil  Sinod/ 

Biserica  noastră  ortodoxă  română,  legată  prin  întreg 
trecutul  ei  şi  prjn  munca  ce-a  desfăşurat-P  de  soarta 
neamului  nostru,  se  poate  mândri  cu  o  tradiţie  glorioasă 
ale  cărei  monumente,  unele  de  o  adâncă  vechime,  se 
mai  păstrează  prin  satele  noastre.  Am  crezut  sosit  timpul 
ca  să  adunăm  aceste  monumente  aici,  în  centrul  mitro¬ 
poliei  noastre,  înfiinţând  pentru  păstrarea  lor  un  muzeu 
bisericesc.  Având  local  destul  de  potrivit  spre  acest  scop, 
ara  făcut  apel  la  clerul  şi  poporul  nostru  să  ne  trimită 
tot  felul  de  obiecte  vechi  bisericeşti:  icoane,  cruci,  sf. 
antiraise,  potire,  cădelniţe,  cărţi,  documente,  ornate, 
lemne  cu  inscripţii,  chiar  tâmple  întregi  şi  alte  obiecte 
al  căror  loc  poate  să  fie  într’un  asemenea  muzeu  şi 
cari,  mântuite  de  pierzare,  vor  servi  ca  dovezi  grăitoare 
despre  evlavia,  alipirea  cătră  biserică  şi  simţul  de  jertfă 
al  generaţiilor  trecute  şi  ca  îndemn  spre  aceleaşi  virtuţi 
pentru  generaţia  de  astăzi  şl  pentru  cele  viitoare. 

O  altă  instituţie  binefăcătoare  căreia  ne-am  hotărât 
să-i  dăm  fiinţă  aici  în.  Sibiu  este  internatul,  deosebit  de 
orfelinat,  pe  seama  orfanilor  de  preoţi  şi  a  altor  copii 
şi  tineri  cari  cercetează  şcolile  secundare  din  oraş.  Din 
raportul  special  ce-1  înairităm  veţi  binevoi  a  cunoaşte 
mai  de  aproape  scopul  şi  mijloacele  de  întreţinere  a 
acestui  internat,  chemat  să  uşureze  în  primul  rând  sarcina 
preoteselor  văduve  şi  să  adăpostească  pe  orfanii  lipsiţi 
-  ^ 

‘  De  data  trecută  în  afară  de  arhidieceză  a  fost  un  preot  din  eparhia 
Aradului.  N,  R. 

V 

de  mijloace  ai  preoţilor,  dându-le  o  educaţie  prin  care 
să  întregim  şirurile  rărite  ale  slugitoriJor  altarului. 

Ţin  să  amintesc  şi  iniţiativa  ce  am  luat  pentru 
înfiinţarea  unei  fabrici  de  luminări  de  ceară,  din  pro* 
dusele  căreia  să  putem  provedeâ  bisericile  noastre  cu 
luminări  după  cum  cer  prescrisele  bisericeşti  şi  să  înlo¬ 
cuim  fabricatele  de  saeculă  ale  străinilor,  cari  strică  să¬ 
nătăţii  şi  ruinează  picturile  din  biserici.  Fabrica  pro¬ 
iectată  de  noi  credem  că  va  servi  ca  îndemn  pentru 
preoţii  noştri  şi  pentru  credincioşi,  să  se  îndeletnicească 
mai  intensiv  cu  stupăritul. 

Din  cât  am  putut  n’am  neglijat  nici  lumina  cea 
pentru  suflet,  ci  ne-am  străduit  să  o  răspândim  în  pătu¬ 
rile  largi  ale  poporului  nostru  credincios.  In  scopul  acesta 
am  înfiinţat  gazeta  «Lumina  Satelor»  cu  concursul  unor 
preoţi  din  centrul  mitropoliei  noastre  şi  cu  misiunea  de 
a  întreţineâ  vie  propaganda  religioasă-morală  şi  cultu¬ 
rală  in  mijlocul  poporului  nostru  dela  sate.  Ea  va  servi 
ca  un  bun  sprijinitor  a!  activităţii  preoţimii  noastre,  de 
aceea  aşteptăm  ca  fiecare  preot  să  se  simtă  dator  a  o 
răspândi  cât  mai  mult  printre  credincioşii  săi.  Nu  voi 
consideră  ca  om  înţelegător  al  trebuinţelor  vretfiii  de 
azi  pe  acel  preot,  care  va  întrelăsă  să- şi  împlinească 
această  datorie, 

Am  pus  stăruinţe  pentru  complectarea  bibliotecilor 
parohiale,  al  căror  număr  în  arhidieceza  noastră  se  urcă 
la  c.  300,  cum  şi  pentru  înfiinţarea  de  case  culturale. 
Nu  vom  slăbi  îndemnurile  noastre  în  această  privinţă 
până  ce  se  va  mai  găsi  o  singură  parohie  din  care  să 
lipsească  aceste  aşezăminte  ale  luminei  pentru  suflet, 
căci  ţinem  din  toate  puterile  noastre  ca  biserica  să-şi  men¬ 
ţină  şi  lărgească  misiunea  sa  de  răspândire  a  culturii. 

Venerabil  Sinod/ 

Când  accentuez  această  concepţie  despre  misiunea 
bisericii  noastre,  gândul  Domniilor  Voastre  se  îndreaptă 
de  sigur  cătră  şcolile  noastre  0nfesionale.  Regret  că  nici 

dfc  data  aceasta  nu  Vă  pot  spune  ştiri  bune  despre  situaţia 
!or.  Guvernele  dela  cârma  ţării  noastre  s’au  schimbat 
dela  ultima  noastră  întâlnire  destul  de  des,  dar  ma¬ 
nierele  ce  le-au  aplicat  faţă  de  şcolile  noastre  cpnfes'o- 
nale  au  rămas  aceleaşi. 

Fără  să  se  ţină  seama  de  legi  şi  de  trebuinţele 
vieţii,  s’a  procedat  în  mod  arbitrar  la  statificarea  învă¬ 
ţătorilor  şi  la  rechiziţionarea  edificiilor  şcolilor  noastre 
confesionale.  Starea  în  care  an  ajuns  ele  astăzi,  ne 
umple  ini  mele  cu  îngrijorare,  nentrucă  pe  urma  ei  sufere 
nespus  de  mult  cultura  poporului  nostru.  Iar  aceasta  noi 
o  aşezăm  mai  presus  de  orice  alt  interes.  De  aceea  bi¬ 
serica  noastră,  care  a  ocrotit  în  vremuri  grele  cultura 
neamului,  în  conştiinţa  răspunderii  sale  pentru  dânsa  îşi 
ridică  prin  mine  glasul  ei  cerând  cu  stăruinţă  înlătu¬ 
rarea  tuturor  măsurilor  ilegale  şi  pripite  cari  îi  împedecă 
desvoltarea.  Noi  cari  suntem  în  contact  nemijlocit  cu 
realitatea  vieţii  dela  noi  şi  cari  îi  cunoaştem  trebuinţele 
ne  simţim  adânc  obligaţi  să  ne  dăm  cu  dragă  inimă 
tot  concursul  în  lupta  pentru  cultură  a  neamului  nostru. 
Nu  putem  crede  că  se  va  găsi  vre-un  bărbat  de  stat 
atât  de  miop  şi  îngust  la  inimă,  care,  —  mai  ales  în 
această  epocă  de  organizare  a  vieţii  noastre  naţionale 
pe  toate  terenele,-  când  orice  mână  de  ajutor  trebue  să 
fie  bine  primită,  —  va  refuză  sprijinul  mare  şi  încercat 
pe  care  biserica  noastră  este  în  stare  să-l  dea  la  ridi¬ 
carea  culturii  poporului  românesc!  Iată  unul  din  motivele 
principale  care  mă  face  să  sperez  că  în  cele  din  urmă 
chestiunea  importantă  a  şcolilor  noastre  confesionale  va 
fi  soluţionată  cu  ajutorul  statului  în  sensul  principiilor 
şi  hotărârilor  congresului  nostru  naţional-bisericesc  din 
toamna  trecută. 

Domnilor  deputaţi  l 

Din  această  scurtă  expunere,  şi  mai  ales  din  ra¬ 
poartele  amănunţite  ce  Vi  le  prezentăm,  veţi  binevoi  a 
cunoaşte  spiritul  care  ne-a  însufleţit  în  lucrările  noastre, 
precum  şi  rezultatele  ce  le-am  putut  obţinea. 

Nu  mă  îndoiesc  că  inţeleuciunea  şi  alipirea  Dom¬ 
niilor  Voastre  cătră  biserică  şi  instituţiile  ei  va  găsi  şi 
de  data  aceasta  soluţiile  cele  mai  bune  pentru  înain¬ 
tarea  acestui  sfânt  aşezământ  al  sufletului  nostru. 

Rugând  pe  bunul  Dumnezeu  să  ne  lumineze  şi  în¬ 
călzească  inimile  ca  să  putem  satisface  chemării  noa¬ 
stre,  —  declar  sesiunea  ordinară  a  sinodului  nostru 
arhidiecezan  din  anul  1922  desch  să. 


Studiul  pastoralei  în  biserica  românească. 


SECŢIUNEA  II. 

—  Pe  alte  căi.  — 

XIV. 

Crucea  albastră. 

Scriind  despre  Crucea  albastră,  intrăm  în  unul  din 
cele  mai  minunate  capitole  ale  nouei  pastorale.  Ea  este 
ceva  mult  mai  vastă  decât  cele  două  organizări  numite 
mai  sus  (activitatea  priu  vizite  şi  coruri  religioase). 

Crucea  albastră  este  o  organizare  al  cărei  scop 
este  combaterea  alcoolismului.  Deşi  mai  puţin  cunos¬ 
cută  decât  Crucea  roşie,  totuşi  este  foarte  însemnată 
şi  cine  a  umblat  prin  străinătate  a  putut  preţui  roadele 
ei  şi  s’a  putut  minună  de  bogatele  mijloace  pe  care  le 
desfăşură. 

îla  şi-a  luat  fiinţa  la  21  Sept.  1877  în  Geneva, 
prin  iniţiativa  preotului  elveţian  Z..  Rochat.  Atunci  s’a 
tinut  acolo  un  congres  pentru  moralitatea  publică.  Rochat 
a  folosit  această  ocaziune  pentru  a  nune  temelia  acestei 
nouă  societăţi,  care  la  1  Sept.  1908  numără  77,000  de 
membri,  din  care  17,600  erau  vechi  beţivi  care  se  în¬ 
dreptaseră.  Ea  aveâ  sucursale  în  1372  de  localităţi.^ 

*  Vezi  Dr.  P.  Warster  &  P.  M.  Henaig,  Was  federmann  ketUe  von 
der  Inneren  Mission  wissen  muss,  Stuttgart,  fără  an,  pag.  205. 

In  cuvântarea  sa  de  îndemn  pentru  întemeiarea 
Crucii  albastre,  Rochat  a  amintit  că  tot  în  Geneva  s’a 
înfiinţat  şi  Crucea  roşie,  şi  deci  a  ap.elat  la  toţi  să  dea 
îiinţă  unei  a  doua  cruci,  care  frăieşte  până  în  ziua  de 
azi  şi  progresează,  cum  voi  arătă  mai  la  vale. 

Astăzi,  Crucea  albastră  există  şi  lucrează  nu  numai 
în  Elveţia,  ţara  de  origină,  ci  şi  în  Germania,  Dane¬ 
marca,  Francra,  Austria,  Ungaria,  ba  se  întinde  şi  până 
departe  în  India,  Palestina  şi  Coasta  de  Aur  din  Africa. 

Cele  spuse  de  noi  se  înţeleg  despre  stările  de 
înaintea  răsboiului  popoarelor.  Ne  lipsesc  datele  pentru 
stările  de  mai  încoace.  Dar  judecând  după  o  împre¬ 
jurare  constatată  de  mine  personal,  am  putea  spune  că 
Crucea  albastră  merge  înfloritor  înainte. 

Iată  aQeă  împrejurare; 

Ei>  am  trăit  multă  vreme  în  Strassburg.  Ştiam  în 
acest  oraş  cinci  restaurante  ale  Crucii  albastre.  Am 
vizitat  oraşul  şi  anul  trecut,  după  răsboiu,  în  1921.  Nu-1 
mai  văzusem  din- 1913.  De  data  aceasta,  eră  sub  stă¬ 
pânirea  franceză.  Am  fost  curios  să  ştiu  cum  stau 
restaurantele  Crucii  albastre.  Ei  bine,  am  avut  bucuria 
de  a  constată  că  numărul  lor  se  întreise.  Deci  mergeau 
bine,  acţiunea  lor  se  întindea,  răspundeau  unei  trebuinţe. 

Putem  spune  cu  această  ocazîune  în  ce  constă 
opera  Crucii  albastre. 

Ea  caută  să  scoată  pe  om  din  mediul  -  cârciumii. 
Scopul  ei  principal  este  propaganda  anti alcoolică.  Dar 
nu  ajunge  să  pui  înainte  principiul,  să-l  documentezi, 
să  faci  societate,  să  câştigi  aderenţi.  E  torba  să  schimbi 
mediul  care  întreţine  alcoolismul. 

Fiecare  om  are  nevoie  să  stea  cu  un  prieten  doi 
Ia  o  masă,  să  mai  schimbe  câteva  vorbe,  după  greaua 
muncă  a  zilei.  Mediul  pe  care  cei  mai  mulţi  îl  găsesc 
în  acest  scop  este  cârciuma  sau  berăria.  Câtă  vreme 
acestea  îşi  exercită  atracţiunea  lor  şi  nu  este  în  faţă 
alt  concurent  care  să  atragă  şi  el,  nu  poţi  izbândi  numai 
cu  acţiunea- curat  teoretică. 


—  8  — 

Crucea  albastră  a  înfiinţat  restaurante,  în  care  se 
găsesc  mâncări  cu  cele  mai  ieftine  preţuri  cu  putinţă. 
Nu  se  găsesc  mâncări  de  lux,  dar  se  găsesc  mâncări 
bune,  substanţiale  şi  gătite  cum  se  cade. 

Ca  băuturi  se  găsesc  de  toate,  dar  fără  alcool. 
Ai  ceai,  cafea,  cacao,  limonade,  siropuri,  vin  fără  alcool. 
Nici  nu  şi  poate  cineva  închipui  cât  de  ieftine  sunt 
toate  acestea.  M’am  minunat  de  micimea  preţurilor 
chiar  acum,  după  scumpetea  adusă  de  râsboiu.  Fireşte, 
aşezământul  nu  urmăreşte  câştigul,  şi  de  aceia  se  explică 
de  ce  se  poate  vinde  cu  aşă  preţuri. 

Dar  ceeace  te  atrage  nu  este  numai  chestiunea 
mâncării  şi  băuturii.  Este  o  curăţenie  care  scânteiază, 
o  ordine  şi  un  aranjament  aşă  de  simpatic,  că-ţi  câştigă 
inima  numai  decât.  Abia  ai  deschis  uşa  şi  te.  simţi  ca 
între  prieteni.  Este  adevărata  atmosferă  în  care  poţi 
sta  să  citeşti,  dacă  eşti  singur,  ori  să  discuţi  cu  prieteni. 
E  de  o  mie  de  ori  mai  simpatică  decât  ar  puteă  fi 
pentru  cineva  cârciuma  sau  berăria.  Astfel,  restaurantele 
acestea  pot  fi  în  adevăr  concurenţi  serioşi,  care  să 
câştige  inimile  şi  să  le  abată  dela  dorirea  cârciumelor 
sau  a  berăriilor. 

Intrânsele,  găseşti  nu  numai  ziarele  obişnuite,  ci  şi 
organele  Societăţii  Cruc'i  albastre.  In  Germania  se 
găseau  revista  lunară  Der  Merr  ist  mein  Panier,  care 
apărea  în  Barmen  în  20,000  de  exemplare,  iar  dela  I 
Aprilie  1905  şi  revista  săptămânală  Rettunq  (Scăparea), 
care  a  început  a  apărea  atunci  şi.  se  tipăreşte  în  35,000 
de  exemplare  pe  săptămână,  cu  preţul  de  un  ban  numărul. 
Afară  de  acestea,  totdeauna  găseşti  încă  şi  multe  foi 
de  pietate  creştinească,  aşă  că  se  oferă  întrînsele  un 
bogat  material  de  influenţare  a  inimii. 

Câte  lucruri  bune  n'am  cules  eu  din  acestea  acum 
vreo  15  ani  şi  le-am  tipărit  în  revistele  noastre  bise¬ 
riceşti. 

Dar  nu  se  mărgineşte  totul  numai  la  restaurante. 
Crucea  albastră  are  oteluri,  în  care  ţi  se  oferă  o 
atmosferă  creştinească.  Eu  am  locuit  în  astfel  de  oteluri 

în  Berlin,  Strassburg,  Lucerna  (Elveţia).  In  special  la^ 
acesta  din  urmă,  mi-a  rămas  inima. 

Eră  otel  în  toată  puterea  cuvântului.  Numele  lui: 
lohanniter  fiof.  Pe  păreţii  odăilor,  stihuri  din  psalmi. 
Mi-aduc  aminte  că  în  odaia  mea  era  stihul;  Ridicat-ant 
ochii  mei  la  munţi  de  unde  va  veni  tot  ajutorul,  meu 
(Psalm  120,  1),  cuvinte  care  în  Elveţia  se  citează  cu 
predilecţiune  din  cauză  că  e  ţara  munţilor. 

Erai  poftit  la  rugăciunea  de  dimineaţă  şi  seara, 
benevol.  Găseai  acolo  cele  mai  bune  vinuri  roşii  şi 
albe  —  fără  alcool.  In  etajul  de  jos,  aproape  de  intrare, 
eră  o  întreagă  librărie  cu  foarte  multe  cărţi  de  cuprins 
creştinesc.  Am  rămas  încântat  de  tot  ce  am  văzut  şi 
nu  puteam  lăudă  în  destul  tot  ce  se  făceă  pentru  a 
întâmpină  în  duh  creştinesc  toate  trebuinţele  omului 
de  azi.  ' 

Eră  opera  Crucii  albastre. 

Nici  aceasta  însă  nu  dă  o  ideie  întreagă  de  toate 
mijloacele  de  acţiune  ale  ei.  Ea  înfiinţează  societăţi,  cu 
care  ţine  adunări  pentru  membrii  ei.  In  acest  scop. 
Crucea  albastră  îşi  are  proprii  ei  preoţi,  care  lucrează 
în  aceste  adunări,  fac  servicii  religioase,  au  discuţiuni  cu 
membrii  lor  şi  caută  să  câştige  şi  pe  alţii.  Acum  10 
ani.  Berlinul  aveă  astfel  de  misionari  pentru  trebuinţele 
Crucii  albastre  în  acea  capitală.  Afară  de  aceştia,  are 
şi  agenţi  femei,  pentru  a  lucră  şi  printre  femei. 

Propaganda  ei  constă  în  faptul  că  ea  cere  cum¬ 
pătarea  în  băutură.  Totuşi,  pentru  a  şi  ajunge  scopul, 
cere  mai  întâi  abstinenţă  deplină.  Ea  cere  aceasta  dela 
tot  celce  vrea  să  devie  membru  al  ei.  Această  calitate 
o  capătă  cineva  însă  numai  dacă  şi-a  ţinut  votul  de  a 
nu  se  atinge  de  băutură  cel  puţin  şase  luni  şi  dacă  â 
avut  o  corectă  vieaţă  creştinească.  Afară  de  aceştia  mai 
sunt  aderenţi  şi  prietinii  care  pot  trece  în  categoria  de 
membri. 

Crucea  albastră  este  o  operă  a  iniţiativei  private 
bisericeşti.  In  Germania,  munca  cea  mai  mare  pentru 
întemeierea  ei  a  dus-o  locotenentul-colonel  von  Kno- 

ibelsdorf  (f  24  Ianuarie  1904),  care  singur  fiind  în  pri- 
;niejdie  de  a  cădea  pradă  alcoolismului,  şi-a  închinat 
toată  vieaţa  răspândirii  Crucii  albastre. 

Sediul  ei  principal  este  astăzi  în  Berna,  Elveţia, 
unde  se  află  agenţia  ei. 

Iată,  printr’ânsa,  unul  din  însemnatele  mijloace  cu 
care  lucrează  noua  pastorală,  pentru  a  face  faţă  grelelor 
probleme  ale  zilelor  de  acum.  Crucea  albastră  e  însă 
numai  una  din  societăţile  antialcoolice.  Mal  sunt  încă 
multe  care  lucrează  în  felul  acesta. 

XV. 

Misiunea  nocturnă. 

Se  ştie  că  în  oraşele  mari  se  desvoltă  vieaţa  vi- 
ţioasă  de  noapte,  care  ruinează  multe  puteri  ale  trupului 
şi  ale  sufletului.  Este  felul  de  a  fi  al  viţiuluî,  că  el  caută 
mai  mult  ascunsurile,  pentru  a  se  desfăşură. 

In  această  vieaţă  de  noapte,  bântuie  orgiile  sexuale, 
beţiile,  risipa,  cu  toate  nenorocirile  care  se  ţin  de  acestea. 
O  ţară  care  s’ar  ocupă  de  moralitatea  ei,  dar  ar  lăsă 
neatinsă  vieaţa  desfrâuluî  nocturn,  ar  fi  vinovată  de  mare 
negligenţă  în  paguba  sănătăţii  sale  trupeşti  şi  sufleteşti. 

Noua  ^jastorală  nu  putea  trece  cu  vederea  toată 
ruina  care  izvoreşte  din  această  vieaţă  de  noapte,  şi 
deci  trebuiă  să  se  apuce  să  lucreze  şi  în  direcţiunea 
aceasta. 

In  scopul  acesta,  există  azi  aşă  zisa  Misiune  nodurnă. 

In  Germania,  ea  este  o  ramură  a  Misiunii  orăşăneşti. 
In  Aglia,  opera  aceasta  o  săvârşeşte  armata  mântuirii.  ^ 

Agenţii  uneia  sau  ai  alteia,  bărbaţi  sau  femei,  umblă 
prin  preajma  locurilor  de  desfrâu,  intră  prin  localuri, 
se  apropie  de  cei  care  vin  pentru  a  se  închină  viţiuluî, 
fac  apel  la  conştiinţa  lor,  îi  îndeamnă  să  nu  se  lasă 
pradă  nenorocirii,  să*şi  schimbe  vieaţa.  Unii  sau  unele 
rămân  pe  gânduri,  nu  ştiu  ce  să  facă,  în  sfârşit,  se  ho- 


‘  Despre  felul  acestei  activităţi  în  Anglia,  să  se  vadă  studiul  meu 
pomenit  mai  nainte  din  revista  Solidaritatea,  Bucureşti,  Aug.  —  Sept.  1920. 

târăsc  să  urmeze  pe  sfătuitorii  lor.  In  scopul  acesta, 
există  un  azil  pentru  bărbaţi  şi  un  adăpost  pentru  fete 
în  Berlin,  iar  în  Londra  mai  multe.  Aci  acţiunea  este 
dusă  mai  departe.  Oaspeţii  ei,  culeşi  din  locaşurile 
desf râului,  sunt  îngrijiţi  cu  toate  mijloacele  pătrunderii 
sufleteşti,  se  aduc  iar  la  vieaţă  puterile  sufleteşti  ador¬ 
mite,  sunt  ţinuţi  mai  multă  vreme  aşă,  până  ce  se  crede 
că  şi-au  luat  hotărârea  tare  de  a  numai  păcătui. 

Nu  cu  toţi  sau  cu  toate  însă  izbânda  este  uşoară. 
Făgăduinţe  se  fac.  Dar  vieaţa  de  viţiu,  în  care  te  ai  tă¬ 
vălit  ani  de  zile,  nu  te  slăbeşte  cu  una  cu  două.  Sunt 
şi  de  acei  care  se  căiesc  de  hotărârea  luată  şi  se  întorc 
iar  la  viţiu.  Nu  este  rar  însă  că  ei  cad  din  nou  pe 
mâna  misiunii  nocturne,  după  ce  viţiul  i-a  nenorocit 
mai  rău  prin  boale  grele  de  vindecat,  prin  desgustul 
de  vieaţă,  şi  abiâ  atunci  unii  sunt  câştigaţi.  Mai  înţe- 
lepţiţi  de  data  aceasta,  sunt  trimeşi  Ia  aZ^iluri  la  ţară, 
pentruca,  în  vieaţa  mai  curată  a  naturii,  să-şi  croiască 
alt  drum. 

Vieaţa  de  noapte  este  una  din  marile  plăgi  ale  vieţii 
moderne,  iar  Misiunea  nocturnă  este  una  din  uneltele 
de  cea  mai  strigătoare  trebuinţă  împotriva  viţiilor  unei 
astfel  de  vieţi.  , 

XVI. 

Misiunea  printre  ţigani. 

Cine  ar  fi  crezut  că  în  mijlocul  Europei  noastre 
creştineşti  se  pot  găsi  încă  grupe  de  păgâni!  Nu  păgâni 
după  vieaţă,  cum  se  găsesc  destui  şi  între  ceice  se 
numesc  creştini,  dat  păgâni  în  sensul  vechiu  al  cuvânt 
tului,  oameni  care  nu  cunosc' încă  pe  lisus  Hristos... 

Aceştia  sunt  ţiganii  nomazi,  care  se  găsesc  in  toate 
ţările  Europei.  Ei  umblă  cu  corturile  lor  din  Ioc  în  loc 
şi  trăiesc  o  vieaţă  de  superstiţiuni  păgâneşti.  Au  fost 
lăsaţi  departe  de  acţiunea  predicării  creştineşti,  şi  se 
ştie,  că  trăiesc  într’ânşli  instincte  sălbatece  de  pradă  şi 
ucidere.  Din  cauza  aceasta,  sunt  oameni  temuţi,  nu  numai 
la  noi,  ci  şi  în  alte  ţări. 

Noua  pastorală  se  ocupă  acum  şi  de  ei.  Dacă  la 
noi  nu  s’a  făcut  aceasta,  a  făcut- o  Misiunea  orăşănească. 
în  Berlin.  In  scopul  acesta,  există  acum  şi  lucrează  acolo 
o  Misiune  pentru  ţigani. 

Nimic  din  ce  poate  fi  câştigat  pentru  Hristos,  nu 
trebuie  lăsat. 

XVII. 

Misiunea  prin  tipărituri. 

Acesta  e  un  capitol  lung,  fiindcă  tipăriturile  sunt 
de  multe  feluri,  şi  misiunea  nu  lasă  nici  unul  neîntre- 
buinţat. 

1.  Predicile  tipărite.  Am  văzut,  la  cap.  XII  al 
acestei  secţiuni,  că  noua  pastorală  lucrează  prin  vizite 
la  casele  celor  ce  nu  mai  au  legătură  cu  biserica,  ori 
care  au  fost  izbiţi  de  grele  ispite  sau  lovituri  sufleteşti. 
Dar  mijlocul  acesta  nu  poate  rezolvă  singur  marea 
chestiune  a  înstrăinării  de  biserică.  Ce  poţi  vorbi  cu 
un  om  sau  cu  o  familie  într’o  întrevedere?  Şi  de  câteori 
ai  să-i  vezi?  Aci  nu  e  vorba  de  o  acţiune  întreruptă, 
ci  de  o  încercare  continuă  de  a  câştigă  inimile  oame¬ 
nilor.  Aceasta  însă  nu  se  poate  face  decât  înmulţind 
prin  mijlocul  scrierilor  acţiunea  ta  personală,  aşa  ca 
unealta  tipărită  să  te  suplinească  pe  tine  acolo  unde  nu 
poţi  ajunge. 

In  fiecare  Duminecă  şi  în  ocaziuni  deosebite  se 
ţin  atâtea  cuvântări  creştineşti.  Dar  cine  le  ascultă  ? 
Cei  înstrăinaţi  nu  vin  la  biserică.  Dacă  e  aşă,  e  de 
trebuinţă  ca,  oricum,  ei  să  aibă  în  mână  predica  zilei. 
Dar  cum?  Tipărind-o  şi  împrăştiind  o. 

Lucrul  acesta  a  venit  în  minte  pastorului  Stocker 
din  Berlin,  întemeietorul  Misiunii  orăşeneşti,  în  Noem- 
vrie  1881.  Plângându  se  atunci,  intr’o  adunare,  de  în¬ 
străinarea  mulţimii  poporului  de  biserică,  au  hotărât  să 
tipărească  pe  fiecare  Duminecă  de  peste  an  câte  o 
predică  de  opt  pagini,  care  să  coste  numai  un  ban.  In 
1883,  deja  se  răspândeau  aceste  predici  în  Berlin  câte 

30,000  în  fiecare  Duminecă.  înaintea  marelui  răsboiu,  se 
răspândeau  în  Berlin  şi  în  împrejurimi  până  la  110,000 
de  predici  în  fiecare  Duminecă.  Afară  de  aceasta  însă, 
încă  29,000  din  foaia  creştinească  ilustrată  Kraft  und 
Licht  (Putere  şi  Lumină),  apoi  68,000  dintr’o  altă  foaie 
ilustrată,  Sonniagsfreund  (Prietenul  Duminecii).  Dar 
aceasta  numai  din  inifiativa  Berlinului.  Mai  sunt  însă 
şi  alte  iniţiative  în  Saxonia,  în  Schleswig-Holstein,  în 
Cassel  şi  Hanovra,  de  unde,  de  asemenea,  se  răspândesc 
astfel  de  valuri  de  predici  şi  foi  duminecale. 

Ca  să-şi  facă  cineva  o  ideie  de  proporţiunile  mari 
pe  cari  le  desfăşură  Misiunea  orăşenească  în  Germania, 
pentru  a  lucră  asupra  sufletelor  prin  predici  tipărite, 
vom  pomeni  de  ce  se  face  în  marile  ocaziuni. 

In  Apusul  creştinesc,  există  ziua  morţilor  la  1  No- 
emvrie.  Atunci  toţi  se  duc  la  cimitire,  ca  să  împodo¬ 
bească  mormintele  scumpilor  lor.  In  această  zi,  agenţii 
Misiunii  orăşeneşti  stau  ca  roiurile  la  porţile  cimitirelor, 
ca  să  împartă  predica  zilei.  360,000  s’au  împărţit  astfel 
într’o  singură  zi.  Este,  de  sigur,  un  număr  respectabil, 
care  trebuie  să  ne  umple  de  admiraţiune  pentru  această 
inijnoasă  lucrare  creştinească. 

Dar  pentruca  această  operă  să  fie  cu  putinţă,  or¬ 
ganele  îndeplinirii  ei  trebuiau  să-şi  caute  mijloace  mari 
ca  s’o  poată  duce  1^  capăt.  Ei  bine,  în  scopul  acesta, 
Misiunea  şi-a  clădit  în  Berlin  în  1899  un  mare  local 
cu  cinci  caturi,  în  care  îşi  are  librăria,  tipografia  şi  ate¬ 
lierul  artistic  al  ei.  Printr’ânsul,  e  cu  putinţă  să  se  răs¬ 
pândească  o  atât  de  mare  cantitate  de  scrieri. 

2.  Propaganda  prin  reviste.  Predicile  nu  sunt 
singurul  material  care  trebuie  împrăştiat  între  ceice  au 
perdut  legătura  cu  biserica.  Trebuie  să  avem  în  vedere 
căile  prin  care  intră  nepăsarea  religioasă,  ideile  rătăcite 
şi  privirile  uşuratece  asupra  vieţii.  Azi  fiecare  vede  că 
un  nemăsurat  material  de  stricăciune  sufletească  se  îm¬ 
prăştie  prin  tipărituri  care  răspândesc  viţiul.  Ele  se  re¬ 
varsă  din  fiecare  chioşc  de  ziare  şi  este  o  trebuinţă  ur¬ 
gentă  de  a  întrebuinţa  a  contrapropagandă  creştinească. 

Noua  pastorală  nu  putea  perde  din  vedere  această 
trebuinţă.  Deci,  fără  a  se  mărgini  numai  la  predici,  ea 
întrebuinţează  în  mare  măsură  revistele,  afară  de  acele 
pomenite  în  cap.  de  mai  nainte.  In  Germania,  Elveţia, 
fiecare  provincie,  fiecare  canton,  îşi  au  foile  lor  creşti¬ 
neşti  săptămânale,  care  servesc  scopului  de  a  procură 
lectură  creştinească. 

Cea  întâi  foaie  de  felul  acesta,  s’a  înfiinţat  în  Ger¬ 
mania  la  1830  în  Stuttgart,  cu  numele  der  Christenbote 
(Vestitorul  creştinesc).  La  1 848  s’a  înfiinţat  alta  în  Ham- 
burg,  cu  tot  titlul  der  Nachbar  (Vecinul),  şi  azi  se  răs¬ 
pândeşte  în  mai  mult  de  150,000  de  exemplare. 

In  Berlin,  apar  două  astfel  de  foi  săptămânale :  una 
este  das  Berliner  evangeUsche  Sonntagsblatt  (Foaia  du- 
minecală  evanghelică  din  Berlin)  şi  der  Berliner  Sonn- 
tagsfreund  (Prietenul  duminecal  berlinez).  Cea  dintâi  se 
tipăreşte  în  240.000  de  exemplare  săptămânal,  socotind 
aci  şi  toate  ediţiunile  ei  speciale  pentru  provincie. 

Există  şi  reviste  care  se  vând  numai  cu  un  ban 
(o  pară)  exemplarul,  având  numai  patru  pagini.  Dar  cu¬ 
prind  lucruri  foarte  bune,  din  care  eu  am  tradus  multe 
în  româneşte.  Astfel  sunt  revistele  Fur  alle  (Pentru  toţi), 
der  Stadtmissionar  (Misionarul  orăşenesc)  şi  Fiir  dich 
(Pentru  tine),  care  toate  la  un  loc  se  tipăresc  în  400,000 
de  exemplare  săptămânal, 

Socotindu-le  pe  acestea  la  un  loc  cu  atâtea  alte 
reviste,  trebuie  să  ne  gândim  ce  bogat  material  creşti¬ 
nesc  se  răspândeşte  în  fiecare  Duminecă. 

Dar  afară  de  revistele  cu  caracter  general,  adică 
pentru  toţi  creştinii,  sunt  şi  altele  numai  pentru  anumite 
tagme  de  oameni.  Astfel  sunt  pentru  militari  revistele 
Zeugnisse  eines  alten  Soldaten  (Mărturii  ale  unui  ostaş 
bătrân),  scoasă  de  Generalul  de  divizie  von  Viebahn; 
apoi:  Keizerzeitung  (Foaia  împărătească),  Nach  dem 
Dienst  (După  slujbă),  Sonntagsblatt  fiir  das  deutsche 
Heer  (Foaia  duminecală  pentru  armata  germană). 

Pentru  chelneri,  există  revista  Kfillnertreund  (Prie¬ 
tenul  chelnerilor),  iar  pentru  lucrători  în  genere  un  şir 

de  reviste  locale  cu  titlul  Arbeitertreand  (Prietenul  lu¬ 
crătorilor).  Toate  acestea  la  un  loc  se  tipăresc  şi  ele  în? 
vre-o  150,000  de  exemplare. 

Cum  se  vede,  e  un  foarte  întins  material  care  se- 
răspândeşte  în  felul  acesta.  O  lucrare  atât  de  bogată 
însă  cere  o  organizare  deplină.  Aceasta  şi  există  în  aşa 
numita  „«Societate  a  revistelor  cxtşi\nc%\\>  {Ohristlicher 
Zeitschriftenverein),  care  există  în  Berlin. 

Deci  noua  pastorală'  se  serveşte  în  mare  măsură 
de  aceste  mijloace  nouă,  pentru  a  preîntimpinâ  primejdia 
revistelor  netrebnice, 

Din  fericire,  şi  în  tara  noastră  avem  începuturi  de 
felul  acesta,  care  cer  însă  o  mult  mai  mare  desvoltare 
şi  îmbunătăţire  pentru  a  răspunde  tuturor  trebuinţelor.. 

In  Bucureşti,  există  de  câţiva  ani  revista  creşti¬ 
nească  duminecală,  Dumineca  ortodoxă,  care  face  bună 
treabă  şi  este  foarte  bine  primită.  Dar  este  numai  un 
grăunte  de  muştar,  care  ar  trebui  să  se  răspândească 
tot  mai  mult.  E  adevărat  că  şi  merge  din  ce  în  ce  mai 
bine,  şi  aceasta  trebuie  să  ne  bucure.  O  îmbunătăţire 
în  redactarea  ei,  de  a  avea  numai  material  de  pietate- 
creştinească  şi  în  grai  desăvârşit  românesc,  ar  face-o  şi 
mai  corespunzătoare  scopului. 

Altă  tipăritură  mult  mai  nouă,  dar  foarte  bună,  este 
Adevărul  creştin,  scoasă  de  două  ori  pe  lună  în  Bucu¬ 
reşti  de  Păr.  lerodiacon  D.  Cornilescu,  cel  mai  harnic 
dintre  teologii  tineri  pe  ogorul  scrisului  creştinesc.  Ma¬ 
terialul  publicat  de  Sf.  Sa  e  foarte  potrivit  scopului,  e 
numai  creştinesc  şi  e  la  înălţimea  publicaţiunilor  simi¬ 
lare  din  Apus. 

O  foaie  care  vrea  să  fie  în  felul  acesta,  dar  nu  iz¬ 
buteşte,  fiindcă  e  rău  redactată,  e  Nihll  sine  Deo,  care 
apare  săptămânal  în  Braşov.  Ar  putea  face  treabă  bună, 
dacă  ar  fi  pe  mâni  meştere  ca  ale  Părintelui  Cornilescu^ 

Tot  în  Braşov  a  început  a  apărea  foarte  de  curând 
revista  Sămănătorul,  care  apăreâ  până  deunăzi  în  Ame¬ 
rica,  fiind  scoasă  acolo  de  Păr.  Podea,  fost  admini¬ 
strator  protopopesc  în  Statele-Unite  din  America  de 

Nord  şi  car<e  s’a  întors  de  puţin  timp  în  ţară.  Şi  re¬ 
vista  aceasta  ar  putea  face  bună  treabă,  fiindcă  Păr. 
Podea  e  un  om  mai  priceput  decât  cei  dela  Nihil  sine 
Deo.  Dar  e  stăpânit  de  un  spirit  reformist  exagerat  faţă. 
de  biserica  ortodoxă,  spirit  care  nu-1  mână  pe  o  cale 
bună  şi  rodnică. 

lată  cum  nevoile  pastorale  ale  vieţii  de  azi  împing 
pe  păstorii  creştineşti,  şi  la  noi  şi  aiurea,  de  a  căută  un 
material  şi  unelte  nouă  cu  care  să  satisfacă  trebuinţe 
nouă.  Nu  avem  de  dorit  decât  ca  aceste  mij'oace  să 
se  înmulţească  şi  Ia  noi  într’o  măsură  mult  mai  mare 
decât  începuturile  pe  cari  le  avem.  Aceasta,  fireşte,  nu 
atârnă  numai  de  scriitori  şi  organizatori,  ci  şi  de  preoţii 
care  trebuie  să  răspândească  munca  lor. 

3.  Propaganda  prin  broşuri.  In  mintea  oamenilor 
umblă  azi  o  mulţime  de  gânduri  şi  de  îndoieli  împo¬ 
triva  credinţei  creştineşti.  Câte  întrebări  nu  se  ridică  cu 
privire  la  lume,  la  vieaţa  omului,  la  starea  după  moarte, 
etc.  O  mulţime  de  scrieri  răspândesc  fel  de  fel  de  cu¬ 
getări  străine  de  cele  creştineşti. 

Pentru  a  apucă  înaintea  acestui  val  de  necredinţă, 
noua  pastorală  a  căutat  încă  şi  alte  mijloace,  pe  lângă 
cele  pomenite.  Revistele  de  care  am  pomenit  nu  sunt 
revjste  voluminoase,  în  care  să  se  trateze  desvoltat 
obiecţiunile  care  se  aduc  credinţei  creştineşti.  Trebuie 
ceva  mai  mult  decât  reviste.  Trebuiesc  tratate  speciale, 
scrise  penttu  marele  public,  în  care,  în  formă  uşoară, 
să  se  desvoalte  toate  chestiunile  acestea. 

Trebuinţa  aceasta  a  dus  la  înfiinţarea  Misiunii  tra¬ 
tatelor,  adică  tipărirea  şi  răspândirea  broşurilor,  în  care 
sunt  tratate  fel  de  fel  de  chestiuni  creştineşti,  precum: 
Adevărul  bibliei;  Crearea  omului;  Sufletul  omului;  Ne¬ 
murirea  sufletului;  Rai  şi  iad  —  şi  multe  ca  acestea. 

Trebuinţa  aceasta  s’a  simţit  mai  întâi  în  Anglia. 
Acolo,  pe  lângă  organizarea  măreaţă  a  răspândirii  bi¬ 
bliei  în  toate  limbile  pământului,  o  nu  mai  mică  des- 
voltare  a  luat  răspândirea  broşurilor  de  cuprins  cre¬ 
ştinesc. 

In  acea  ţară,  a  lucrat  în  felul  acesta  John  Wesley 
<(-j-  1791),  întemeietorul  sectei  metodiştilor,  care  a  scris 
multe  broşuri  împotriva  alcoolismului,  pentru  buna  orân¬ 
duire  a  vieţii  casnice  şf  pentru  creştere.  Mare  merit  însă 
în  privinţa  aceasta  şi-a  căpătat  o  femeie,  Hanna'  More, 
ale  cărei  broşuri  englezeşti  pentru  apărarea  moralităţii 
creştineşti  s’au  răspândit  în  peste  2.000,000  de  exem¬ 
plare.  După  ce  însă  s’ă  desvoltat  în  această  ţară  aşe¬ 
zământul  specific  aiiglo-saxon  al  şcoalelor  duminecale, 
au  fost  întrebuinţaţi  copiii,  pentruca  printr’ânşii  să  se 
ţrimeată  broşurile  de  cuprins  creştinesc  în  sânul  fa¬ 
miliilor. 

In  Londra,  există  acum  o  Societate  londoneză  pentru 
iratatCt  care  a  răspândit  broşuri  creştineşti  în  peste  125 
de  limbi,  într’un  număr  care  trece  şi  închipuirea.  E  vorba 
<le  nu  mai  puţine  decât  un  miliard  de  astfel  de  scrieri, 
care  s’au  întins  pe  toată  faţa  pământului. 

Din  Anglia,  ideia  a  pătruns  în  Germania.  Tot  o 
femeie  a  fost  aceia  care  a  dat  îndemnul  unei  astfel  de 
activităţi :  baroneasa  von  Oevnhausen. '  Ea  a  împărtăşit 
pastorului  Uhle  ideia  că  «ar  fi  de  trebuinţă  să  se  puie 
înaintea'  publicului  material  de  citire  ieftin  şi  bun,  dacă 
se  doreşte  o  îmbunătăţire  a  apucăturilor  poporului». 
Uhle  a  şi  înfiinţat  o  societate  cu  scopul  acesta  la  1811, 
care  şi  acum  îşi  are  sediul  în  Eisleben.  Ea  răspândeşte 
scrieri  instructive,  pioase  şi  distractive. 

Sub  puterea  exemplului  englezesc  S’au  înfiinţat  în 
Germania  încă  de  mult:  die  Wuppertaler  Jrafdatgesell- 
schaft  in  Barmen  (Societatea  de  tratate  Wupertal  din 
Barmen)  la  1814;  der  Hauptvereiri  fur  chrisUiche  Er- 
baungsschriften  in  den  preussischen  Staaten  (Societatea 
centrală  de  scrieri  creştineşti  pioase  în  Statele  prusiene) 
în  1814;  Niedersâchsische  Qesellschaft  zur  Verbreitung 
christîUher  Erbaungsschriften  in  Hamburg  (Societatea 
saxonă  de  jos  pentru  răspândirea  scrierilor  creştineşti 
pioase  din  Hamburg)  în  1820.  Aceasta  din  urmă,  după 
o  lungă  existenţă  s’a  desfiinţat  în  1906.  Apoi  mai  există 

der  Calwer  Verlags-Verein  (Societatea  de  editură  din 
Câlw)  în  Wurtenberg,  înfiinţată  la  1833;  ătx  ChristUche 
Colportage-Verein,  înfiinţată  în  marele  ducat  de  Baden 
în  1867  şi  Societatea  evanghelică  de  cărţi  şi  tratate  din 
Berlin., 

Toate  aceste  societăţi  au  răspândit  până  acum  în¬ 
semnatul  număr  de  90.000,000  de  tratate  creştineşti. 

Nu  putem  termină  însă  această  parte  fără  a  pomeni 
de  însemnatul  aşezământ  creştinesc  Rauhes  Haas  din 
Hamburg,  care,  între  multele  activităţi  creştineşti  ale  lui 
are  şi  una  pentru  răspândirea  de  broşuri.  Aşezământul, 
care  cuprinde  acum  25  de  corpuri  de  case,  există  din 
1833;  secţiunea  scrierilor,  cu  librărie  şi  tipografie,  din 
1844.  Director  este  Pastorul  Martin  Hennig,  care  din 
1884  publică  şi  un  organ  al  aşezământului  cu  titlul 
Ftiegende  Blătter  des  Raahen  Hauses  (Foi  volante  ale 
aşezământului  Rauhes  Maus). 

Aci  se  publică  foarte  însemnate  lucrări  şi  broşuri, 
care  apar  chiar  în  colecţiuni  întregi.  Aşa  este  colecţiunea 
Lehr  and  Wehr  fiir^s  deatsche  Volk  (învăţătură  şi  armă¬ 
tură  pentru  poporul  german),  în  care  se  găsesc  broşuri 
cu  o  tratare  foarte  serioasă  şi  despre  care  librăria  care 
le  publică  încă  de  mult  spune  că  au  fost  răspândite  îii! 
peste  300,000  de  exemplare. 

Ideia  unei  activităţi  creştineşti  pe  această  cale-  a 
fost  şi  în  ţara  românească  acum  vreo  50—60  de  ani. 
Pe  atunci  apăreau  cărticele  de  cuprins  literar.  Confe¬ 
siunile  lui  Augustin,  Parohul  din  Wakefield  de  Gold- 
smith,  Eustach  Placida,  care  toate  urmăreau  scopul  pro¬ 
pagandei  prin  scrieri  de  puţină  întindere. 

Dar  a  fost  o  lucrare  răzleaţă  şi  fără  continuitate. 
Curând  s'a  şi  întrerupt. 

Ea  a  fost  reluată  în  vremea  noastră,  dar  prin  înce¬ 
puturi  foarte  modeste,  care  cer  încă  mari  desvoltări. 
Astfel  în  Bucureşti  colecţiunea  creştinească  Ia  şi  citeşte, 
care  s’a  răspândit  în  chip  îmbucurător,  dar  e  încă  numai 
o  picătură  de  apă  faţă  cu  multul  care  trebuieşte  făcut,. 

Multe  colecţiuni,  care  au  început  cu  câteva  numere, 
n’au  mai  continuat.  Aşa  e  Bibliotectt  banidui  creştin 
scoasă  de  P.  S.  Episcop  Nicodem  care  s’a  oprit  la  vreo 
patru  numere.  Tot  aşă  colecţiunea  Biblioteca  educativă, 
scoasă  de  dl  prof.  Dr.  D.  G.  Boroianu  pe  lângă  re¬ 
vista  Viitorul. 

Lucrare  bună  fac  preoţii  /.  Cojan  şi  M.  Cârlănescu 
în  jud.  Suceava,  publicând  ceva  broşuri  creştineşti  pe 
lângă  o  revistă  culturală  pe  care  o  conduc. 

In  Transilvania,  sunt  câteva  colecţiuni  de  felul 
acesta,  precum  Biblioteca  bunului  păstor  şi  altele,  dar 
ca  şi  cele  dela  noi,  sunt  încă  lucru  de  puţin  răsunet  şi 
răspândire.  Nici  pe  departe  nu  se  aseamănă  cu  propor- 
ţiunile  vaste  şi  bogate  ale  lucrărilor  similare  din  stră¬ 
inătate. 

(Va  urmă).  Arhim.  SCRIBAN. 


Partea  Măriei. 

In  casa  celor  două  surori  —  Marta  şi  Maria  —  in¬ 
trase  Isus.  Marta  se  învârteă  şi  alergă  grăbită  în  toate 
părţile  să  strângă  vase  şi  cele  de  lipsă  la  primirea  şi 
ospătarea  lui  Isus,  iar  Maria  şedea  liniştită  «lângă  pi¬ 
cioarele  lui  Isus»  ascultând  şi  sorbind  în  suflet  divinele-i 
învăţături,  (Luca  10,  38).  O  mică  neînţelegere  se  ivî 
între  cele  2  surori.  Marta  duse  această  neînţelegere  şi 
înaintea  Iui  Isus  plângându-se  împotriva  Măriei,  că  nu-i 
dă  ajutor  în  alergările  şi  învârtelile  ei. 

Isus  închise  acest  conflict  cu  vorbele:  «Marto, 
Marto,  te  grijeşti  şi  spre  multe  te  sileşti.  Ci  un  lucru 
trebueşte.  Iară  Maria  partea  cea  bună  şi-a  ales». 

Dar  conflictul  celor  două  surori  din  evanghelie 
par’că  nu  s’a  aplanat  pentru  totdeauna.  Năzuinţele  lor 
opuse  stăruesc  şi  azi  înainte  şi  neînţelegerea  lor  par’că 
mai  mare  s’a  făcut.  Pe  Marta  probabil  că  n’a  mulţumit-o 

răspunsul  lui  Isus.  A  apucat  mânie  pe  sora  ei  Maria  şi 
în  mânia  ei  a  scos  şi  scoate  mereu  pe  Maria  —  şi 
partea  ei  —  din  traiul  şi  preocupările  oamenilor. 

Această  pornire  a  Martei  împotriva  Măriei  se  poate 
observă  şi  în  biserica  noastră.  O  arată  realitatea.  Să 
ne  coborâm  puţin  în  o  parohie.  Marta  ne  iese  îndată 
în  cale,  arătându-ne  vasele  ei,  orânduelile,  învârtelile, 
silinţele  şi  ostenelile  ei  culinare.  Iată  arhiva:  circulare 
legate  şi  aranjate  după  ani,  mulţime  de  protocoale  con* 
gresuale,  sinodale  (netăiate)  impuse  de  sus  şi  plătite  din 
«lada  bisericii»,  apoi  acte,  regulamente,  documente  şi 
protocQale  referitoare  la  partea  administrativă  a  oficiului 
parohial. 

Da!  Lucruri  bune,  de  lipsă  şi  folos.  O  sminteală 
însă  rămâne:  după  ce  ieşim  din  culina  Martei  şi  în¬ 
chidem  uşa,  în  multe  locuri  nu  aflăm  uşa  şi  intrarea  în 
cealaltă  casă,  a  Măriei.  Nu  aflăm  intrarea  în  celalalt 
oficiu,  în  adevăratul  oficiu  al  preotului:  cel  pastoral. 

In  puţine  locuri  se  poate  află  acest  oficiu  în  de¬ 
plină  ordine  şi  activitate.  (In  multe  locuri  nici  Biblia 
nu  o  are), 

In  cele  mai  multe  partea  Măriei  o  reprezintă  numai 
slujbele  din  Molitvelnic  şi  Liturgier,  eventual  şi  Cazania 
bătrână  ce  se  ceteşte  din  strană  la  praznicele  mari. 

Şi  această  greşală  n’a  răsărit  de  jos  şi  nu-şi  are 
pricinile  numai  jos  în  parohie.  însuşi  protopopul  nu  în¬ 
treba  şi  nu  se  interesă  —  aşă  cum  ar  fi  trebuit  —  de 
oficiul  pastoral  al  parohiei.  «Vizitaţiunile  canonice»  şi 
peste  tot  rolul  protopopului,  mişcările  lui  şi  agendele 
lui  au  primit  de  sus  un  colorit  prea  administrativ.  O 
interpretare  greşită,  o  prea  mare  înclinare  spre  partea 
şi  grijile  Martei  par’că  ne-au  stăpânit  manifestările  şi 
stările  noastre  bisericeşti  de  sus  până  jos. 

Această  constatare  nu  e  numai  a  mea.  Ea  se 
spune  şi  se  scrie  acum  şi  dincoaci  şi  dincolo  de  Car- 
paţi,  şi  bine  se  face:  boala  nu  trebue  tăgăduită  ci 
spusă,  ca  să  poată  fi  tămăduită. 

«în  punerea  în  practică  a  Statutului  Organic  ant 
pus  un  mai  mare  pond  pe  vecinicele  noastre  preocu- 
paţiuni  de  ordin  administrativ  decât  pe  ^oblemele  de 
vieaţâ  spiritUal-religioasă.  Din  aplicarea  de  până  acum 
a  Statutului  Organic  a  străbătut  prea  puţin  din  ceeace 
este  suflul,  duhul  sfânt  şi  de  vieaţă  aducător  al  pro¬ 
blemelor  sufleteşti.  Va  trebui  să  se  caute  mijlocul  prin 
care  s’ar  putea  suprimă  rugina  birocratismului  şi  a  for¬ 
malismului  steril  în  ale  căror  mreji  a  poticnit  concepţia 
spirituală  a  bisericii  noastre.  Va  trebui  să  se  ţină 
seamă  de  misiunea  spirituală  şi  spiritualizantă  a  bise¬ 
ricii  în  deosebire  de  preocupările  materialiste  gospo¬ 
dăreşti  —  bune  de  altcbm  şi  ele  —  cari  ne-au  înghiţit 
^roape  toate  energiile». . .  scrie  zelosul  protoiereu  Dr.  Gh. 
Ciuhandu.  «La  noi  în  România  ortodoxă  —  scrie  epis¬ 
copul  Vartolomeu  —  în  lipsa  unui  cler  cu  o  cultură 
mai  înaltă,  biserica  şi-a  restrâns  atât  misiunea,  cât  şi 
acţiunea  aproape  numai  la  ritualism». 

Hotărât!  biserica  noastră  par’că  prea  a  rămas  numai 
cu  partea  Martei.  Prea  s’a  plecat  în  această  parte  şi  prea 
a  uitat  pe  ceealaltă  a  Măriei.  Vina  a  fost  apoi  că  a  plecat 
şi  s’a  plecat  în  această  parte  $i  năzuinţele  preoţimii.  S’au 
distins  de  sus  ziditorii  de  biserici,  s’au  lăudat  organi¬ 
zatorii,  s’au  decorat  administratorii,  întărindu-se  astfel 
de  sus  mentalitatea  că  «meritele»  trebuesc  căutate  şi  se 
pot  câştigă  numai  în  cadre  administrative,  S’a  uitat 
însă  sfatul  apostolului  Pavel:  «mai  ales  ceice  se  oste¬ 
nesc  în  cuvânt  şi  învăţătură»  (I  Tim,  5,  17)  şi  îndemnul 
mai  stăruitor  spre  el.  S’a  uitat  încurajarea  şi  răsplă¬ 
tirea  năzuinţelor  şi  ostenelelor  pastorale  pentru  «clă¬ 
direa»  credincioşilor  şi  evanghelizarea  vieţii  lor.  Această 
greşită  interpretare  a  dus  apoi  la  faptul  că  avem  aţâţa 
preoţi  harnici  şi  iscusiţi  organizatori  şi  administratori, 
dar  iată  o  Mitropolie  întreagă  abiă  va  putea  umplea 
câteva  posturi  de  preoţi  misionari.  Dar  această  men¬ 
talitate  ne-a  dus  Ia  ceva  şi  mai  rău.  în  multe  locuri  a 
rămas  numai  Marta  şi  lucră  numai  ea  :  hurducă  cu  va¬ 
sele,  mătură  în  biserică,  trage  clopotul  şi  scrie  numeri 
de  acte  şi  nume  de  oameni  în  protocoale. 

E  trist  apoi  că  nici  vremurile  schimbate  n’au  putut 
schimbă  cu  totul  această  greşită  interpretare. 

Sunt  şi  azi  unii  —  foarte  mulţi  —  cari  judecă  şi 
preţuesc  vrednicia  preotului  după  desterităţile  lui  ad¬ 
ministrative. 

Pentru  aceştia  toată  prisosinţa,  tot  belşugul  sufle¬ 
tesc,  toată  averea  si  comoara  ce  o  ai  strâns  mereu  în 
suflet  ca  să  o  poţi  împărţi  apoi  şi  altora  —  sunt  un 
nimica  toată  faţă  de  chiverniseala  averii  de  bani  ce 
ţi  s’a  încredinţat.  Nopţi  întregi  petrecute  «la  picioarele 
Iui  Isus»  spre  a-ţi  putea  întemeia  un  fond  sufletesc, 
moral  din  care  apoi  să  poţi  împrumuta  suflete  lipsite 
sunt  «fleacuri»  faţă  de  meritele  înfiinţării  şi  administrării 
unui  fond  de  bani. 

Toată  truda,  toată  frământarea,  toate  ostenelele  su¬ 
fleteşti  pastorale  pentru  «clădirea»  credincioşilor  sunt 
pentru  unii  încă .  nimica.  Dacă  n’ai  ridicat  un  gard, 
sau  n’ai  putut  înălţă  şi  lăsă  un  zid  —  eşti  nimic. 

Această  mentalitate  trebue  să  dispară  acum  fără 
amânare.  Năzuinţele  preoţiraii  trebuesc  îndreptate,  în¬ 
curajate  şi  ajutate  spre  partea  Măriei,  spre  misiunea 
internă. 

Nu  numai  prezentul  cu  cerinţele  lui,  ci  şi  trecutul 
cu  îndemnurile  lui  cer  acest  lucru.  în  istoria  trecutului 
bisericii  noastre  se  pot  află  şi  ceti  pagini  surprinză¬ 
toare  despre  mai  multă  râvnă  şi  mai  multe  năzuinţe 
duhovniceşti  pastorale  în  raport  cu  vremile  grele  de 
atunci  (amănunte  sunt  şi  în  «Istoria  predicei  la  Ro¬ 
mâni»  Qh.  Corn  şa). 

Să  nu  uităm  apoi  că  avem  dela  marele  Şaguna  în 
această  direcţie  o  moştenire  întreagă  pe  carea  n’am  chi¬ 
vernisit-o  şi  n’am  sporit -o  aşâ  cum  ar  fi  trebuit.  Tra¬ 
ducerea  Bibliei,  Mineiele,  tâlcul  evangheliilor,  diferite 
manuale  din  cari  unele  se  folosesc  şi  azi,  surit  tot 
atâtea  dovezi  că  partea  Măriei,  laturea  duhovnicească  a 
bisericii  îl  preocupă  pe  marele  Arhiereu  mai  mult  poate 
ca  oricare  alte  afaceri.  Moştenirea  lui  trebue  sporită  şi 
munca  lui  trebue  continuată  fără  amânare. 


—  23  — 


Trăim  vremuri  schimbate.  Aceste  vremuri  au  adus 
:şi  bisericii  noastre  libertatea  deplină  de  a  şi  aranja  dorin¬ 
ţele  şi  planurile  sale  de  organizare.  Avem  acum  realizate 
aceste  dorinţe.  Un  lucru  însă  par’că  ne  mai  «lipseşte» : 
partea  Măriei.  Toată  biserica  noastră,  toate  stările  şi 
manifestările  ei  trebuesc  îndreptate  spre  această  parte, 
spre  misiunea  internă.  Este  lucrul  acesta  nu  numai 
porunca  şi  cerinţa  vremurilor  schimbate,  ci  şi  singurul 
mijloc  cu  care  ne  putem  apără  biserica  de  o  nouă  şi 
mare  primejdie:  sectarismul  religios.  In  faţa  sectaris¬ 
mului  religios  cele  2  surori  Marta  şi  Maria,  partea  admi¬ 
nistrativă  şl  cea  duhovnicească,  trebue  împăcate  în 
felul  corect  de  a  i  se  da  Măriei  partea  şi  chemarea 
cea  aleasă  şi  de  frunte  ce  i  se  cuvine. 

Pr.  losif  Trifa. 


^izanie  „unită“  —  şi  o  tendinţă  politică? 

1. 

Cu  groază,  dar  împinşi  de  datoria  unei  legitime  apărări 
4işternem  pe  hârtie  acest  titlu  şi  rândurile  ce  urmează. 

.  Ceeace  se  intrezăreă  din  unele  atitudini  din  trecut  ale  unor 
membri  ,  ai  ierarhiei  bisericii  surori  de  pe  vremea  stăpânirii  un- 
gureşi,  astăzi  se  vede  tot  mai  clar :  ura^neimpăcată  faţă  de  bi¬ 
serica  ortodoxă,  ură  pe  care  o  mai  ţinea  încătuşată  aspra  nevoie 
de-a  ţinea  un  front  comun  !n  faţa  opresiunei  maghiare.  Azi, 
din  fericire,  numai  avem  de  a  face  cu  tirănia  maghiară;  avem 
însă  de  a  ne  apără  in  faţa  unor  uneltiri  confesionale,  duse  în 
mijlocul  poporului  dela  sate  de  cătră  aceia,  cari  erau  şi  au 
.rămas  fraţi  in  cele  sufleteşti  cu  opresorii  noştri  de  ieri. 

Nimic  pe  lumea  asta  nu  ar  puteă  fi  mai  neprielnic  con¬ 
solidării  statului  nosiru  de  astăzi,  decât  un  răsboiu  confesional. 
Ştiam  acest  lucru,  dela  început  chiar.  De  aceea  noi,  ortodocşii, 
cari  ne  iubim  Ţara  întocmai  ca  sufletul  şi  credinţa  noastră,  ne-am 
ferit  ca  de  foc  de  a  trezi  patimi  confesionale  In  şirurile  cre¬ 
dincioşilor  noştri  şi  şi  mai  puţin  între  credincioşii  bisericii  unite, 
cari  nici  nu  au  altă  credinţă  decât  aceea  pe  care  o  are  restul 
poporului  român. 

Care  nu  ni-a  fost  însă  mirarea  înţelegând  despre  propa¬ 
ganda  pornită  dela  Lugoj,  nu  numai  în  Banat  ci  şî  dincolo  de 

hotarele  episcopiei  aceleia,  prin  broşuri  cari,  puse  în  mâna  uni¬ 
ţilor,  trec  şi  pe  la  credincioşii  noştri?! 

Căci,  în  realitate,  ce  forţă  numerică  reprezintă  uniţii  din- 
Bănatul  nostru  românesc,  se  vede  de  acolo,  că  dânşii  aproape 
de  loc  nu  au  în  acele  părţi  parohii  curat  unite,  ci  tot  numai 
mixte,  şi  că,  în  întregul  Banat,  cel  mult  tot  numai  al  patrulea 
sau  al  cincilea  cetăţean  este  unit. 

E  prea  evident,  deci,  că  propaganda  unionistă  din  Banat, 
pusă  in  toporişte  de  cătră  organele  oficiale  ale  episcopiei  unite 
din  Lugoj,  sub  cuvânt  de  apărare  împotriva  agresiunilor  orto¬ 
doxiei,  ne  priveşte  foarte  de  aproape  şi  trebue  să  luăm  în 
public  cuvântul  pentru  a  o  demască. 

începem  dară! 

Broşurile  din  chestiune  apar  «Cu  permisiunea  Veneratului 
Ordinariat  de  Lugoj»,  în  editura  «Sionul  Românesc»,  care  este 
şi  titlul  organului  oficial  al  episcopiei.  In  chipul  acesta,  pecetea 
oficialităţii  este  dovedită  în  afară  de  orice  îndoială. 

Până  acum  au  scos  în  mii  şi  mii  de  exemplare  următoa¬ 
rele  broşuri: 

Nr.  I,  Glasul  Unirei,  de  Virgil  Pop,  preot  român  unit. 

Nr.  2.  Neunirea  cea  mare  {1054)  cum  s'a  urzit  între  cre¬ 
ştini?  de  Dr.  loan  T.  Marianescu,  preot  român  unit. 

Nr.  3 — 4.  Unirea  dela  1700  şi  Cum  s’au  învrăjbit  iarăşi 
Românii?  de  Dr.  George  Fireza,  preot  român  unit. 

Mai  sunt  In  pregătire:,^ 

Nr.  5.  Floarea  adevărului. 

Nr.  6.  Ortodoxia  română  şi  altele. 

Cine  a  cetit  aceste  broşuri,  pline  de  ură  neputincioasă  şi 
de  îndrăzneţe  falşuri  istorice,  se  cutremură  de  atâta  inferioritate 
sufletească  a  autorilor,  care  nu  poate  fi  înţeleasă  decât  ca  o 
ucenicie  a  şcoalei  ultramontane  în  stare  să  schimonosească 
minţi  şi  suflete. 

Dar  să-l  lăsăm  pe  cetitor  să-şi  facă,  el  însuşi,  judecata  din 
următoarele  expuneri  sumare  a  ideilor  din  acele  broşuri,  în 
deosebire  de  doctrina  bisericii  ortodoxe  şi  de  concepţia  altor 
catolici  veritabili  chiar. 

«Legea  unită  e  legea  strămoşească  a  românilor.  Doar 
naţiunea  română  în  legea  unită  catolică  s’a  botezat»,  iar  «ideea 
naţională  nu  poate  consistă  in  lăpădarea  de  botezul  în  care  ne-ana 
botezat»,  zice  V.  Pop  la  paginile  5  şi  18  (ediţia  II)  a  broşurei  sale, 
care  numără  şi  ediţia  a  patra!  In  realitate  insă  poporul  român 
s'a  trezit  creştin,  de  mai  nainte  de  nefericita  sciziune  din  veacul 
XI,  iar  unirea  cu  Roma  s’a  înfiripat  d’abiă  dela  sfârşitul  vea¬ 
cului  XVII  încoaci,  printie  Români. 

La  Românii  ortodocşi,  înainte  de  «unire»,  eră  numai  umbră 
şi  intunerec  de  moarte  sufletească ;  iar  răul  acesta,  exagerat  în 
proporţiile  sale,  se  pune  exclusiv  în  cârca  ortodoxiei,  fără  a  se 
spune  un  singur  cuvânt  despre  rolul  catolicismului,  îndeplinit 
prin  puterea  statului  ungar,  care  în  veacurile  vechi  ne-a  per¬ 
secutat  cu  fer  şi  foc,  fără  să  ne  lase  putinţa  de  a  ne  organiză 
şi  desvoltă. 

«Unirea»  cu  Roma  ne-a  scos  din  robia  sufletească  a  cal¬ 
vinilor,  —  zic  ei,  fără  a  lăsă  să  se  sfrecore  nici  măcar  un  cuvânt 
in  broşurile  lor  despre  opera  culturală  românească  îndeplinită, 
graţie  căreia  aveam  limbă  liturgică  românească,  pe  care  dân- 
şilor  nu  li-ar  fi  îngăduit-o  Roma,  dacă  «unirea»  lor  i-ar  fi  sur¬ 
prins  cu  limba  slavonă  în  biserică.  (E  mărturia  unui  canonic 
dela  Blaj,  Dr.  I.  Bălan). 

Prin  «unire»  ni-a  venit  toată  lumina  culturală  şt  numai  dela 
Roma,  zic  dânşii.  In  realitate  însă  scânteierile  de  Românism,  aduse 
de  cărturarii  români  trimişi  pe  la  Roma  la  studii  şi  persecutaţi 
mai  apoi  Ia  Blaj  (Şincai,  Clain  şi  Maior),  nu  sunt  rodul  bisericii 
unite  şi  a  sistemului  său,  ci  expresiunea  sufletului  curat  româ¬ 
nesc,  pe  care  nu  l-a  putut  mutilă  Propaganda  Fide,  ca  la  uce¬ 
nicii  săi  din  zilele  noastre. 

Prin  «unire»  poporul  român  a  scăpat  de  «maghiarizarea 
desăvârşită»,  zic  aceiaşi.  In  realitate  însă  «unirea»  a  fost  cea 
mai  rodnică  pepinieră  a  maghiarizării,  fiindcă  a  rupt  legătura 
sufletească  dintre  Români,  încopciând  mai  ales,  periferia  de  apus 
a  Românismului,  prin  legătura  credinţei  de  maghiarism,  şi  pro¬ 
movând  pe  acolo  tocmai  maghiarizarea. 

Concluzia  dlui  V.  Pop,  care  mai  nainte  vreme  în  o  altă 
broşură  de  propagandă  unionistă  dela  1909  iscăliă  numai  «preot 
unit»,  este:  «Dacă  este  vorbă  aşadară,  să  se  facă  împreunarea 
bisericilor  româneşti,  cu  biserica  unită  are  să  se  facă  aceea  îm¬ 
preunare...  Voim  o  singură  biserică  românească,  cu  organizaţie 
dependentă  de  scaunul  dela  Roma». 

ii. 

Broşura  ^Neunirea  cea  mare*  vrea  să  ne  convingă  poporul 
bun  dela  sate,  prin' condeiul  dlui  Dr.  loan  T.  Marianescu,  că 
dintre  cele  două  biserici  româneşti  «biserica  unită  cu  Roma 
este  adevărata  biserică  a  lui  Isus  Hristos»  (pag.  3),  pentriică 
«nici  in  simbolul  credinţei  nu  zicem:  Carele  pentru  noi  Ro¬ 
mânii...,  ci:  Carele  pentru  noi  oamenii  şi  pentru  a  noastră, 
mântuire  s’a  pogorît  din  ceriuri». 

Unde-ţi  trebue  o  mai  impioasă  şi  mai  pervertitoare  loca¬ 
lizate  a  simbolului  credinţei  I 

Dânsul  trece  apoi  mai  departe,  cu  aceeaşi  râvnă  paplstă, 
pe  la  prerogativele  de  onoare  ale  sfântului  Petru,  citând  uni- 


—  26 


■'iaterai  din  sf.  scriptură  ceeace  serveşte  spre  a  înlocui  primatul 
■de  onoare  a  sfântului  Petru  între  apostoli,  cu  an  primat  de 
Jurisdicţie  sau  de  patere.  Totodată  învită  pe  «neuniţii  cei  în¬ 
văţaţi»  să  ţină  cont  de  aceasta  primaţie  a  sfântului  Petru  şi 
«să-şi  însemne  bine  adevărul  (?)  acesta  aceia,  cari  vreau  să 
facă  din  biserică  lui  Isus  o  instituţiune  «naţională»... 

Trecând  mai  departe,  are  pretenţia  de  a  justifică  primatul 
de  putere  —  în  loc  de  cel  onorific,  pe  care  biserica  orientului 
l-a  recunoscut  şi  l’ar  recunoaşte  şi  azi,  bucuroasă  —  al  Papei 
dela  Roma,  dacă  nu  ar  subversă  meteahna  inovaţiilor  sale 
dogmatice  şi  politice,  de  a  se  fi  transformat  într’un  pretins 
infalibil  şi  suveran  absolut,  peste  conştiinţe  şi  dogme  şi  chiar 
-şi  în  treburi  de  vieaţă  politică. 

In  restul  broşurei  sale,  autorul  îmblăteşte  pe  grecii,  cari 
s’au  luptat  intre  olaltă,  in  răsboiul  peloponeziac,  ţinând  ochii 
închişi  în  faţa  răsboiului  pornit  în  Ardeal  în  veacul  XVIII, 
pentru  suprimarea  ortodoxiei.  «Ei  (grecii)  au  făcut  şi  neunirea 
■  cea  mare  (1054),  despre  care  Românii  neuniţi  zic,  că  e  legea 
strămoşească  şi  românească. 

«Îngâmfarea  bizantinilor»  vechi  e  un  nou  titlu  în  broşu¬ 
rică,  şi  un  pretext  căutat  din  adins  pentru  a  lovi  întriun  canon 
ecumenic,  care  -  dă  patriarhului  din  Constantinopol  locul  de 
al  doilea  scaun  în  biserica  creştină.  Şi  uită,  dinadins,  de  a 
spune  vrio  vorbă  despre  trufia  papală,  .care  a  zădărnicit  de 
atâtea  ori  reunirea  creştinătăţii. 

Nu  încape  Sfinţia  Sa  nici  de  moravurile  patriarhului 
;Fotie,  cari  «n’au  fost  bune» ;  Principele  M’aximilian  de  Bavaria, 
profesor  de  teologie  catolică  în  Freiburg,  în  scrierea  sa:  Vor- 
lesungen  uber  die  Orient.  Kirchenfrage  (pag.  135—6),  tipărită 
cu  aprobare  bisericească,  ni-1  prezintă  pe  patr.  Fotie  ca  înze¬ 
strat  cu  fenomenale  daruri  sufleteşti,  care  nu  a  fost  de  fel  un 
caracter  de  rând,  iar  vieata  sa  privată  a  fost  pe  deplin  intactă 
şi  curată».  La  ce  sunt  bune,  aşa  dar,  apucăturile  învechite,  de 
-clevete,  ale  părintelui  Doctor  Marianescu? 

Mai  departe :  certele  dintre  Roma  veche  şi  Constantinopol, 
xlin  veacurile  IX— XI,  la  ce  folosesc  poporului  nostru  să  fie 
reproduse  cu  o  păcătoasă  tendinţă  de  a  perverti  cu  desă¬ 
vârşire  adevărul  istoric,  care  este  altul?! 

La  întrebarea  aceasta  răspunde  cuprinsul  de  mai  apoi  al 
broşurei :  că  «Bizantinii...  s’au  rupt  de  Roma  şi  ruptura  aceasta 
se  numeşte  neunire.  Ea  nu  e  nici  strămoşească,  nici  româ¬ 
nească,  ci  e  o  îngâmfare  grecească*  (p.  27),  şi  că  Românii, 
-taşă  pe  neştiute,  s’au  trezit,  că-s  neuniţi.  Şi  neuniţi  au  rămas 
până  în  ziua  de  astăzi». 

Concluzia?  <Este  vremea  dejâ,  ca  să  uităm  neînţelegerile 
de  demult  şi  să  revenim  iarăşi  la  sfânta  şi  dreapta  credinţă 
creştină.  Să‘  nu  ne  luăm  după  trufia  grecească.,  nici  după  ura 
lor  faţă  de  Români,  ci  să  înţelegem,  că  acolo  unde  e  Petru 
acolo  e  biserica.  Petru  şi  următorii  lui  sunt  la  Roma,  cu  Roma 
dară  trebue  să  ne  unim  cu  toţii.  —  Roma  lai  Troian  tu-a  făcut 
Români,  Roma  lui  Petru  ne.  face  adevăraţi  creştinh  (pag,  32). 

O,  sancta  simplicitas!  Cu  esctamatia  aceasta  răspundem 
acelora,  cari,  când  asemenea  elucubraţiuni  le  aştern  pe  hârtie, 
le  şi  cred  îh  sufletele  lor. 

Dar,  din  asemenea  apeluri  cari,  cum  spuneam,  ajung  şt 
prin  raânile  ortodocşilor,  se  vede  clar  şi  un  alt  lucru:  PropO' 
ganda  paoistă,  sub  pretextul  că  se  apără  de  ortodocşi  cari 
n’au  tulburat  şi  nu  tulbură  sufletul  paşnic  al  poporului,  se  gă¬ 
teşte  de  un  asalt  nou,  in  forme  nouă,  dar  cu  atât  mai  primej¬ 
dioase  astăzi,  chiar  şi  pentru  proaspăta  ordine  nouă  a  Statului 
Român. 

Aceasta  o  vor,  doară,  cei  din  nou  înfiinţatul  cuib  propa¬ 
gandist  dela  Lugoj? 

Să  răspundă  1  Dar  şi  până  atunci  chemăm  asupra  lor,  nu 
numai  atenţia  factorilor  bisericei  ortodoxe,  cari  au  un  drept  şi 
chiar  o  datorie  de  apărare;  ci  şi  atenţia  organelor  de  stat, 
până  nu  se  aprinde  focul  zavistiei  confesionale,  brodată  pe 
interese  străine,  religioase  şi  politice. 

111. 

Ceealaltă  broşură,  lUnirea  dela  1700*,  a  preotului  Dr. 
Oeorge  Fireza,  merge  mai  departe  pe  aceasta  cărare  ce  duce 
la  răsboiul  confesional  dintre  Români. 

Pornind  din  premisa,  că,  oare  când.  Ia  începuturile  nea¬ 
mului  nostru,  ni-s’a  predicat  Hristos  *în  limba  latină,  de  preoţi 
latini»,  că  eram  «supuşi  episcopilor  de  rit  latin  şt  jurisdicţiei 
primaţiale  a  Papei  dela  Roma»  —  se  afirmă,  că  «legea  stră¬ 
moşească»  ni-a  fost  «legea  catolică»,  şi  că  «legea  neunită  na  e 
tdă  strămoşească;  nu  e  nid  ortodoxă  adecă  dreptcredincioasă; 
—  nu  e  nici  naţională  pentru  români;  —  biserica  aceasta  nid 
când  n'a  servit  interesele  neamului  românesc;  —  ea  s’ar  putea 
numi  mai  în  curând  Fotianism  ori  Ceralarism,  pe  cum  ereziile 
din  Apus  se  numesc  Luteranism,  Calvinism  etc ;  —  şi  că  numai 
după  unirea  cu  Roma  «s’au  Ivit  iarăşi  zorile  unei  vieţi  naţionale 
la  Români»  ! 

Biserica  română  ortodoxă  să  se  fi  «unit»  cu  Roma,  încă  la 
sinodul  dela  Lyon  ^274)  şi  la  cel  dela  Florenţa  (1439);  dar, 
apoi,  s’a  lăpădat  iarăşi,  prin  Greci  şi  prin  Bulgari,  până  ce  s’a 

înfiripat  unirea  din  nou,  prin  împăratul  «Leopold  creştin  bun 
şi  binevoitor  faţă  de  popoarele  sale». 

Se  ia  apoi  firul  istoriei  «unirei»  dela  finea  veacului  XVII, 
în  legătură  cu  prigonirea  calvină;  se  reproduce  în  faximil 
pentru  popor l  —  de  ce  nu  veniţi  şi  cu  caviar  pentru  popor  ?I 
—  actul  de  «unire»  dela  1698,  pentru  a  se  ajunge  la  sinodul, 
de  o  duble  valoare  istorică  şi  morală  chiar,  dela  1700,  când 
«s’au  unit  cu  biserica  Romei  toţi  Românii  din  Ardeal,  Bihor, 
Sătmar  şi  Maramurăş».  De  ce  nu  şi  cei  din  —  lună?! 

Se  înţelege:  Atanasie  episcopul,  iubitor  de  danţuri  cu  femei 
la  mănăstirea  dela  Bălgrad,  pentru  care  lucru  se  făcuseră  im- 
potriva  lui  şi  arătări  la  curtea  din  Viena,  e  proslăvit  ca  având 
mari  «merite».  Acţiunea  de  «unire»,  care  pornea  din  râvna  pă* 
mântească  de  a  ajunge  la  «privilegfsm»-urile  preoţilor  latini, 
este  înfăţişată  ca  un  lucru  Izvorât  din  necesitatea  sufletească  a 
poporului  român.  Iar  cât  despre  sinodul  dela  1700,  care  este 
pus  în  centrul  broşurii  întregi,  se  ascunde  cu  o  iscusită  măie¬ 
strie  până  şi  umbra,  că  acela  —  dacă  peste  tot  va  fi  avut  loc  — 
ar  fi  fost  productul  politic  ai  străduinţelor  guvernatorului  militar 
de  atunci  din  Ardeal,  care  avea  nevoie  de  această  scamatorie 
politică-religioasă  in  favorul  politicei  dela  Viena. 

Tot  astfel  se  ascund  şi  oscilaţiunile  sufleteşti  ale  nenoro¬ 
citului  Atanasiu,  care,  spre  a  se  susţinea,  se  declară  uneori  — 
neunit;  —  după  cum  se  pune  sub  obrocul  papal  şi  adevărul, 
că  chiar  după  «sinodul»  dela  1700,  d’abiămai  găsi  Atanasiu  câţiva, 
puţini,  protopopi  unionişti,  la  câteva  zile  dela  deschiderea  acelui 
sinod! 

Şi,  dacă  astfel  stăm  —  cum  noi  spunem,  pe  urma  scrisului 
luminos  al  diui  lorga  despre  «unire»  — cu  faimosul  sinod  dela 
1700,  ne  întrebăm,  cu  drept  cuvânt: 

Oare,  factorii  conducători  din  biserica  ortodoxă  română,, 
şi  tot  astfel  istoricii  noştri,  în  locul  prim  tocmai  dl  N.  lorga, 
nu  au  un  cuvânt  de  spus  în  public  pentru  apărarea  bisericii 
noastre  şi  pentru  a-i  aşeză  la  locul  lor  pe  atari  machiavelici 

Eapali,  cari  ne  pervertesc  istoria,  cari  vreau  să  ne  desbrace 
iserica  de  prestigiul  moral  mai  mult  decât  milenar,  şi  duc 
zavistia  confesională  în  rândurile  poporului  nostru  bun  dela  sate  ? 

Aşă,  cum  arătarăm,  se  prezintă  istoria  «unirei»:  prin  falşuri 
de  istorie  şi  prin  inveninarea  atmosferei  curate  a  sufletului  po¬ 
porului  nostru. 

Să  vedem  acum,  in  ce  chip  se  prezintă  «desunirea»  de 
mai  apoi,  «Desunirea»  este  opera  calvinilor,  cari  mai  aveau 
putere,  încă,  în  Ardeal.  Halal  d’aşă  putere,  când  în  Ardeal 
dictau  împăraţii  dela  Viena  şi  executau  regimul  militar  înstă¬ 
pânit  acolo. 

«Neuniţii»  «s’au  desunit  ca  să  nu  peardâ  ajutoarele  băneşti, 
ce  le  pritniau  din  principate».  'Cine?  şi  mai  ales  cui  dădea 
ajutoare  băneşti,  dupăce  ni-se  desfiinţase  organizaţia  biseri¬ 
cească  şi  nu  aveam  mitropolit,  nici  episcop,  ci  numai  preoţi 
prigoniţi? 

Acţiunea  reacţionară  a  poporului  credincios,  împotriva 
«unirei»,  este  efluxul  uneltirilor  ierarhiei  sârbeşti  numai.  Dar 
de  tunurile  lui  Buccov,  îndreptate  împotriva  bisericilor  şi  mai 
ales  a  mănăstirilor  ortodoxe  făcute  una  cu  pământul,  nu  scrie 
nici  o  iotă  şi  nici  măcar  o  cirtă. 

Mihai  Circa,  popa  Mailat  din  Şona,  loan  Molnar  supra 
numit  Popa  Tunsul,  nu  sunt  decât  nişte  tulburători  pentru 
«unire»,  nu  exponenţi  cari  întruchipau  opinia  publică  religioasă 
a  poporului  român  din  Ardeal. 

«Unirea»  se  făcuse  din  bună  voia  întregului  Românism, 
deoarece  «împăratul  n’a  silit  pe  nimeni  să  se  unească»,  dar  a  dat 
instrucţii  secrete,  de  persecuţiune,  organelor  sale  militare  din 
Ardeal.  Iar  tunurile  lui  Buccov  au  fost  —  declaraţii  de  dra¬ 
goste  cătră  biserica  noastră.  Nici  «biserica  catolică,  nici  când, 
n’a  făcut  pe  cineva  cu  sila  membru  al  său». 

Cruciatele  papilor,  împotriva  imperiului  bizantin  şi  a 
bisericii  orientale  din  veacul  al  XIII,  când  —  după  mărturia 
Principelui  Maximilian  —  au  fost  jăfuite  şi  profanate  bisericile 
orientale  de  Cruciaţi,  iar  pe  altare  au  fost  puse  să  joace  femei 
destrăbălate,  eră  un  alt  semn  de  dragoste,  ca  aceea  care  ne-a 
prigonit  întruna  de  când  eram  la  un  loc  cu  ungurii  catolici. 

împăraţii  şi  Papii  au  fost  cei  mai  buni  oameni  din  lume 
pentru  noi,  că  au  voit  să  ne  «unim»  cu  Roma.  Şi  numai  afu¬ 
risita  de  «neunire»  este  pricina  nefericirii,  din  trecut  şi  din 
viitor,  a  Neamului  românesc  1 

«Şi  numai  cuvântul  «neunire»  sună  urât.  Mintea  sănătoasă 
aproabă  «unirea»  şi  desaproabă  «neunirea»  între  oameni. 
...Celce  se  declară  pe  sine  de  «neunit»  cu  biserica  catolică, 
însuşi  îşi  pronunţă  osânda  vecinică . , .  Domnul  se  va  lăpădâ 
înaintea  îngerilor  în  ziua  judecăţii  din  urmă  de  ceice  se  lapădă 
de  El  înaintea  oamenilor.  Groaznice  cuvinte,  fraţilor  neuniţi! 
Cine  are  urechi  de  auzit,  să  auză  până  mai  are  timp»!  Aşa 
scrie  Doctorul  O.  Fireza,  (pag.  43—44),  mai  citând  şi  din  apo¬ 
teoza  «unirii»,  făcută  de  marele  zelator  papal,  care  a  fost  Dr. 
A.  Bunea,  precum  şi  din  cuvintele,  rostite  de  A.  S.  R.  Prin¬ 
cipele  moştenitor,  ia  instalarea  actualului  mitropolit,  la  Blaj, 
«citadela  culturei  româneşti». 

Mare  îndrăzneală,  să  tragi  în  noroiul  patimilor  confesio¬ 
nale  cuvintele  Alteţei  Sale  Regale,  care-  vine  dela  Bucureşti,  şi, 

tot  atunci,  Blajul  să-i  ridici  In  importanţa  sa  culturală  d’asupra 
Bucureştilor  I 

Repetăm  întrebarea  de  mai  sus:  Fruntaşii  bisericii  şiat 
scrisului  românesc  —  şi  chiar  organele  statului,  răspunzătoare 
pentru  pacea  şi  ordinea  publică  din  ţară  —  nu  au  oare,  nici 
un  răspuns  de  dat  acelora  cari,  in  numele  religiei,  vor  să  tul¬ 
bure  pacea  religioasă  şi  politică  a  statului,  spre  a  pescui  apoi 
în  tulbure,  după  vechile  lor  obişnuinţe?! 

IV. 

Acţiunea  subversivă,  pe  care  o  menajază  străinii  printre 
noi,  în  folosul  lor  propriu,  prin  atari  organe  iresponsabile  cari 
nu  văd  înaintea  lor  decât  numai  stindardul  papal  şi  scopurile 
Papismului  în  Orient,  —  nu  se  încheie  aci,  la  partea  confesio¬ 
nală  a  chestiune!  de  propagandă. 

Şi  nici  nu  e  aşă  de  proaspătă,  pe  cum  se  crede  de  cei 
neorieritaţi  această  acţiune. 

încă  înainte  cu  două  decenii  declamă  canonicul  A.  Bunea 
deia  Blaj,  astfel:  «Unire l>  «Tu  ai  dat  unui  popor,  care  nu-şi 
cunoştea  (?)  menirea  in  aceasta  patrie,  un  program  naţional 
mare  şi  sublim,  când  prin  arhiereul  tău  Inocentie  (Klein)  ai 
strigat,  că  poporul  român  trebue  să  fie  recunoscut  de  a  patra 
naţiune...*  (Autonomia:  p.  520).  Dar  tot  A.  Bunea  ni-o  spune, 
că  episcopul  I.  Clain  a  reclamat  drepturi  politice  numai  pentru 
uniţi  (Ep.  !.  Clain,  p.  82),  şi  nici  pe  acelea  nu  le  a  ajuns,  din 
vina  fatalităţii  că  s’a  desbinat  biserica  şi  poporul  românesc,  spre 
a  luptă  în  două  tabere,  una  împotriva  celeilalte  şi  nu  cu  puteri 
unite  româneşte  împotriva  duşmanului,  lată,  acesta  este  cel  mai 
de  seamă  fruct  politic,  şi  acesta  negativ,  al  «unirii». 

«Unire,  ai  tăi  fii  au  ţinut  pururea  sus  şi  nepătat  stin¬ 
dardul  naţional.  Al  tău  bard  a  fost  Andreiu  Mureşan..  Al 
tău  apostol  a  fost  Pumnul,  redeştăptorul  Bucovinenilor.  Ai  tăi 
soli  providenţiali  au  fost  toţi  acei  nenumăraţi  bărbaţi,  cari  au 
vestit  şi  propagat  în  Muntenia  şi  Moldova  ideia  românis¬ 
mului*  —  aşă  reproduce  Doctorul  Fireza  din  A.  Bunea. 

Cu  alte  cuvinte:  Dacă  nu  ne  certă  Dumnezeu  cu  spar¬ 
gerea  în  două  biserici,  se  prăpădiă  tot  idealul  românesc  şi  în¬ 
tregul  Românism  se  ducea  pe  copcă! 

Se  poate!  De  aceea,  ca  un  paravan  al  acestei  mari  pri¬ 
mejdii  a  trebuit,  cât  ne  priveşte  pe  noi,  ca  conducerea  partidului 
naţional  ardelean  să  rămână  pururea  un  patrimoniu  greco- 
catolic.  Ortodocşii  nu  se  nasc  cu  capete  de  barzi  şi  de  apostoli. 
Locul  lor  este  —  şi  a  fost  pururea  —  în  umbră. 

Dar  nota  aceasta,  foarte  actuală  şi  în  aceeaşi  vreme  foarte- 
dureroasă,  ni-o  trezeşte  In  gând  şi  ni-o  pune  tn  condeiu  notiţa 
subliniară,  de  pe  pagina  55  a  broşurei  părintelui  Doctor  Fireza  : 

«Azi  am  puteă  aminti  între  ceice  au  lucrat  la  întemeiarea 
statului  român  pe  Dr.  luliu  Maniu,  Dr.  Alexandru  Vaida,  Dr. 
Teodor  Mihali,  Dr.  Ştefan  Cicio-Pop,  Dr.  Vasile  Lucaciu,  toţi  fii 
ai  bisericii  unite,  cari  au  dus  pe  vremuri  cea  mai  aprigă  luptă 
pentru  drepturile  poporului  român  in  parlamentul  din  Buda- 
ne  sta;  ei  au  pregătit  pe  Românii  din  fosta  Ungarie  pentru 
măreaţa  adunare  dela  Alba-Iulia  din  1  Dec.  1918,  în  care  s’a 
proclamat  unirea  cu  vechiul  regat>. 

Auziţi  colo.  Domnule  Goldîş,  care  ai  făcut  pe  referentul, 
însufleţit  şi  cu  graiu  emoţionat,  al  însuşi  actului  de  unire  cu 
Ţara-Mamă,  şi  toţi  ceialalţi  buni  români  ortodocşi,  cari  aţi 
muncit  pentru  idealul  românesc  fără  de  rezerve  confesionale 
—  ca  cele  exprimate,  chiar  in  pragul  adunării  dela  Alba-Iulia, 
de  cătră  partea  contrară  1  —  auziţi,  cum  Vi-se  ignorează  numele 
şi  cum  sunteţi  puşi  în  umbră,  pentriica,  rezervând  strălucirea, 
aureolei  politice  pentru  ceilalţi  vrednici  comilitoni  ai  Voştrii,. 
să  se  facă  cel  mai  detestabil  confesionalism  şi  proselitism  ?  1 

Care  va  să  zică:  zavistnica  propagandă  confesionalistă 
unită  din  Banat  are  şi  tendinţe  politice,  azi  mai  puţin  mărtu¬ 
risite  pe  faţă. 

Poate,  ca  mâne,  în  organul  politic  catolic  «Albina»  dela 
Bucureşti,  le  va  da  pe  faţă  acela,  care  a  iniţiat' aceasta  acţiune 
propagandistă,  din  cancelaria  episcopiei  dela  Lugoj,  şi  care 
răspunzând  la  numele  de  Dr.  Nicolae  Brinzeu,  are  acum  o  mi¬ 
siune  politică  în  Bucureşti. 

Un  lucru  e  de  ştiut:  fraţii  «uniţi»  cu  Roma  —  înţelegem 
aci  ierarhia  lor  supenoarăi  —  nu  se  simt,  în  Ţara  Unită  a  Ro¬ 
mânilor,  aşâ  de  bine  ca  odinioară  în  fosta  Ţară  ungurească,, 
alăturea  de  prelaţii  şi  nemeşii  unguri,  de  cari  au  rămas  şî  azi 
legaţi  prin  creşterea  şi  prin  sufletul  lor  papistăşit. 

.  Din  aceasta  înstrăinare  sufletească  se  explică  propaganda 
sectară,  dusă  pe  sate  în  popor,  sub  un  pretext  religios  şi  cu 
o  tendinţă  politică  chiar,  pe  cari  ne  ţineam  a  fi  o  datorie  săs 
le  demascam  şi  să  Ie  urmărim,  în  interesul  păcii  religionare 
din  aceste  părţi,  cât  şi  în  interesul  ordinei  politice. 

Meditaţii  religioase  şi  exerciţii  spirituale. 

IV. 

«Şi  să  vă  înoiti  iarăş  cu  duhul  minţii  voastre;  şi  să  vă 
îmbrăcaţi  în  omul  cel  nou,  care  după  Dumnezeu  s’a  zidit  intru 
dreptate  şi  intru  sfinţenia  adevărului».  (Ef.  4,  23 — 4).  Cu  aceste 
cuvinte  cheamă  apostolul  neamurilor  pe  toţi  creştinii  la  inoirea 
spiritului.  Să  ne  oprim  in  deosebi  asupra  acestor  trei  cuvinte: 
să  vă  îiioiţi  —  să  vă  îmbrăcaţi  in  omul  cel  nou  — 
intru  sfinţenia  adevărului. 

Trebuinţa  inoirii  spiritului.  Totul  are  nevoie  de  o  inoire. 
Experienţa  ne  învaţă  că  pe  iângă  cea  mai  mare  bunăvoinţă,  cu 
toi  propusul  ferm  ce  l’am  aveă,  râvna  şi  evlavia  ne  poate 
scădeâ,  se  grămădesc  greşeli  peste  greşeli  şi  relele  aplicări 
cresc  în  vieaţa  omului.  Natura  însăşi  premerge  cu  pilda  ei. 
După  toamnă  şi  iarnă  ea  se  inoieşte  sub  ochii  noştrii.  Dacă 
nu  se  împrospătează  focul  în  maşine,  funcţia  lor  încetează,  ori 
cât  de  mare  ar  fi  fost  viteza  cu  care  au  pornit.  De  aceea  ne 
advertizează  apostolul  Pavel;  inoiţi-vă!  Şi  dacă  el  îndeamnă  astfel 
pe  toţi  creştinii,  cu  cât  mai  mult  cuvântul  lui  este  o  chemare 
către  preoţi.  Ei  au  misiunea  cea  mai  înaltă,  câmpul  de  lucru 
cel  mai  larg  şi  trebue  să  birue  cele  mai  multe  piedeci  in 
lucrul  lor. 

Această  Inoire  trebue  să  fie  deplină,  totul  trebue  să  se 
înoiască  în  noi.  Trebue  să  ne  înoim  mintea  şi  să  ne  îndrep¬ 
tăm  privirea  asupra  scopului  final,  asupra  misiunii  pe  care  o 
avem  aici  pe  pământ;  să  ne  înoim  principiile  de  cari  ne  că¬ 
lăuzim,  pentrucă  «dreptul  din  credinţă  va  fi  viu».  (Evr.  10,  38), 
să  ne  înoim  îndemnurile  faptelor  şî  acţiunilor  noastre,  ca  ele 
să  fie  curate,  plăcute  lui  Dumnezeu,  şi  se  poarte  în  sine  pecetea 
meritului  pentru  vieaţa  de  veci. 

Trebue  să  ne  înoim  voinţa:  să  fie  asemenea  voinţei 
dumnezeeşti.  Doară  zilnic  ne  rugăm:  «fie  voia  Ta  precum  in 
cer  aşă  şi  pe  pământ».  Să  ne  înviorăm  voinţa,  când  ea  a  lân¬ 
cezit,  să  o  întărim,  să  ne-.o  oţeiim  pentru  lupta  împotriva  pă¬ 
catului,  a  ispitelor,  împotriva  vrăşmăşiilor  duhului  celui  rău, '  ca 
să  poată  stărui  in  bine.  Să  o  înoim  şi  curăţim  de  sgura  atâtor 
aplicări  desordonate,  care  încearcă  a  ne  abate  dela  calea  binelui. 

Întreg  omul  dinafară  trebue  să-l  fnoim,  faptele  ca  şi 
Intrelăsările.  Să  ne  Îndeplinim  .Întreaga  datorie  a  chemării 
noastre  cu  râvnă  nouă ;  să  lucrăm  neobosit  la  mântuirea  dea- 
proapelui,  să  promovăm  cinstirea  de  Dumnezeu,  şi  să  o  întărim 
prin  atitudinile  noastre  externe;  totul  să  se  Inoiască  în  noi. 

Să  vă  îmbrăcaţi  în  omul  cel  nou.  Pentru  a  puteă 
realiză  această  ţintă  trebue  să  avem  înaintea  ochilor  un  simbol 
inălţâtor,  să  ne  adâncim  cu  cugetul  în  acest  simbol,  încet-încet 
să  ne  adaptăm  lui.  De  aceea  ne  îndeamnă  apostolul:  îmbră- 
caţi-vă  în  omul  cel  nou.  Şi  care  este  acest  om  nou,  pe  care 
să-l  reprezentăm  în  noi? 

Nu  e  un  altul  decât  Isus  Hristos  însuşi:  «Vezi  să  faci  toate 
după  chipul  care  s’a  arătat  ţie  în  munte»  (11  Moise  25,  40).  Să 
ne  pătrundem  de  aceleaşi  simţeminte  ale  Mântuitorului:  «Că 
aceasta  să  se  înţeleagă  între  voi,  care  şi  întru  Hristos  lsus> 
(Fii.  2,  5);  să  ne  identificăm  cu  intenţiunile,  cu  planurile,  cu 
doririle  Lui,  să  ne  familiarizăm  cu  întregul  fel  de  acţiune, 
cu  strategia  Lui.  Pentru  a  cunoaşte  aceste  simţeminte  şi  intenţii 
şi  pentru  a  ni-le  puteă  însuşi  trebue  să  mergem  cu  sârguinţă 
la  şcoala  Domnului,  să  respirăm  duhul  Lui,  să  ne  umplem  de 
acest  duh,  să  ascultăm  cuvintele  Lui,  să  ne  oglindim  în  perso¬ 
nalitatea  Lui  şi  să  1  reproducem  pe  cât  este  cu  putinţă  în  ati¬ 
tudinea  noastră  faţă  de  cei  încredinţaţi  grijei  noastre  sufleteşti, 
ca  să*i  putem  îndemnă  apoi  cu  Sf.  Pavel:  «Următori  fiţi  mie 
precum  şi  eu  lui  Hristos»  (I  Cor.  II,  I),  pentru  aceia,  desbră- 
caţi-vă  de  omul  cel  vechiu  dimpreună  cu  faptele  lui»  (Coi.  3,  9). 

întru  sfinţenia  adevărului.  Această  înoire  să  nu 
fie  numai  la  aparenţă,  ci  «întru  dreptate  şi  întru  sfinţenia  ade¬ 
vărului»,  să  fie  o  înoire  lăuntrică,  fundamentală  şi  deplină,  nu 
numai  de  dragul  oamenilor  şi  pentru  ochii  lor,  ci  mai  vârtos 
de  dragul  Domnului  ai  cărui  slujitori  suntem;  să  fie  o  înoire 
durabilă,  care  să  se  afirme  şi  să  reziste  şi  în  vremea  ispitelor 
şi  a  primejdiilor. 

Pentru  a  ajunge  la  această  ţintă,  trebue  să  avem  înaintea 
ochilor  o  normă  hotărâtoare  în  ce  priveşte  meditaţiile  şi  exer¬ 
ciţiile  spirituale:  să  intri  în  ele  cu  totul,  să  rămâi  singur  şi 
să  ieşi  altul.  Trebue  să  intri  întreg,  cu  toate  puterile,  cu  toată 
energia  minţii  care  să  se  devoteze  cu  totul  meditaţiei  asupra 

adevărurilor  eterne;  cu  toată  voin(a,  «gata  este  inima  mea 
Dumnezeule,  gata  este  inima  mea»  (Ps.  56.  10)  la  tot  ce  Domnul 
va  cere.  «Grăeşte  Domne  că  ascultă  robul  tău>  (1.  Imp.  3.  10). 
«Doamne  ce  voeştî  să  fac?»  (Fapte  9.  6).  Tot  timpul  să-l  jert¬ 
feşti  acestei  probleme.  Şi  altfel  este  destul  de  scurt  timpul, 
5 — 10  minute  pe  zi  şi  câteva  zile  pe  an,  iar  lucrul  este  mult 
de  făcut  Trebue  să  ne  punem  în  curat  cu  trecutul,  să  nizuim 
a  ne  cunoaşte  amănunţit,  să  ne  aranjăm  de  nou  totul  pentru 
viitor,  să  chibzuim  planuri  cum  am  putea  face  mai  mult  pentru 
Dumnezeu,  cum  am  putea  promova  cultul  Lui  între  oameni 
cum  să  lucrăm  cu  mai  mult  devotament  pentru  mântuirea  su¬ 
fletească  a  acestora. 

însă  să  rămâi  singur,  să  păstrezi  singurătatea,  retragerea,, 
concentrarea.  Trebue  să  ne  luăm  rămas  bun  dela  distracţii, 
petreceri  şi  ocupaţii  cari  nu  reclamă  o  rezolvire  urgentă.  Sin¬ 
guri  cu  noi  înşine,  cu  sufletul  nostru  şi  cu  Dumnezeu  numai 
să  avem  atingere.  Şi  pentruca  această  comunicare  intimă  să 
nu  fie  turburată,  să  nu  fie  neliniştită  ori  scurtată,  trebue  să  în¬ 
ceteze  orice  atingere  cu  lumea  dinafară.  De  aceea  se  impune 
tăcerea  adâncă  în  cursul  meditaţiilor,  ca  să  poţi  rămâneă  cât. 
mai  concentrat,  să  poţi  ascultă  cât  mai  atent  vocea  tainică  alui 
Dumnezeu,  să  te  poţi  devotă  cu  totul  meditării  asupra  adevă¬ 
rurilor  vecinîce. 

Să  ieşi  altul.  Da  trebue  să  te  înoieşti  aşâ  fel,  ca  să  Ieşi 
cu  totul  altul  de  cum  ai  intrat  în  meditaţia  religioasă.  Adevărat  că 
meditaţiile  şi  exerciţiile  spirituale  nu  fac  minuni,  şi  nici  nu  au  pu¬ 
terea  harică  a  sacramentelor.  De  aceea  vom  simţi  în  noi  ace¬ 
leaşi  aplicări  rele  ca  şi  mai  nainte,  ne  vom  izbi  de  aceleaşi 
greutăţi  ca  şi  înainte,  dar  totuşi  trebue  să  devenim  altul  pe 
urma  meditaţiilor.  Să  ne  refacem  prin  examinarea  de  noi  în¬ 
şine,  prin  părerea  de  rău,  cu  ajutorul  căreia  ne  împăcăm  cu 
Dumnezeu;  altul  după  voinţă,  după  propusuri;  trebue  să  în¬ 
cercăm  şi  alte  mijloace  efective  pentru  pregătirea  unei  schim¬ 
bări  radicale.  Trebue  să  ne  punem  într’o  astfel  de  dispoziţie 
sufletească  ca  şi  păcătosul,  gata  de  a  face  pocăinţă  deplină, 
despre  care  Sf.  Ambrosiu  spune  că  se  îndrepta-se  cu  adevărat, 
în  drum  însă  întâlneşte  persoana  cu  care  mai  nainte  avusese 
legături  neîngăduite.  Fără  a  o  luă  în  seamă  trece  înainte.  loi 

credinţa  că  n’a  fost  observată,  ea  se  apropie  cu  vorbe  dulci: 
<Cum,  nu  mă  mai  cunoşti,  eu  sunt  cutare  şi  cutare».  Dar  el 
răspunse  scurt  şi  apăsat:  tNu  mai. sunt  eu  cutare  şi  cutare». 
Să  avem  mereu  înaintea  ochilor  ocaziile,  cari  ne-au  dus  la  că¬ 
dere;  să  căutăm  a  ne  cunoaşte  cât  mai  bine  aplicările  nesă¬ 
buite,  cari  ne-au  fost  până  acum  povăţuitori  răi ;  să  ne  exa¬ 
minăm  atingerile  cu  oamenii,  cari  ne-au  prilegiuit  alunecări  şi 
greşeli.  Să  devenim  altul  nu  numai  după  propusuri,  ci  şi 
prin  râvnă  nouă,  pe  care  trebue  să  o  trezim  în  noi  în  cursul 
meditaţiilor  şi  exerciţiilor  religioase,  ca  să  putem  produce 
schimbarea  felului  de  vieţuire  de  până  acî. 

Aceste  trei  condiţii,  mai  sus  arătate,  răspund  întreitului 
îndemn  al  apostolului  Pavel.  Fiecare  să  intre  cu  totul  în  me¬ 
ditaţii,  ca  să  se  înoiască  pe  de-a’ntregul,  să  rămână  singur, 
ca  în  tăcere  să  se  îmbrace  în  omul  cei  nou,  să  se  întemeieze 
numai  pe  sfinţenia  adevărului,  ca  să  iasă  altul. 

(După  H.  Hurter).  Preot.  P.  Moruşca. 


PREDICĂ 

rostită  în  catedrala  din  Sibiiu. 

«De  nu  se  va  naşte  cineva  de  sus, 
nu  va  vedea  împărăţia  lui  Dumnezeu, 
loan  3,. 

Iubiţi  Creştini  şi  Fraţi! 

«Eu  sunt  lumina  lumii»  ^  a  zis  Mânt.  isus  Hristos. 
Să  ne  plecăm  cucernic  cei  întunecaţi  şi  orbiţi  de  patimi 
şi  trufie,  şi  să  zicem:  «pătrunde  Doamne  în  inima  noastră 
şi  o  luminează  şi  ne-o  încălzeşte,  ca  să  vedem  şi  să 
iubim  şi  să  facem  adevărul  şi  dreptatea!  Ajută-ne,  căci 
vrem  să  ne  înoim!». 

Iubiţi  Creştini  şi  Fraţi! 

Să  ne  înoim,  să  ne  renaştemf 

Nu  e  glasul  meu,  e  dorinţa  îiitregei  lumi,  şi  nu  mă 
îndoiesc,  că  şi  a  celorce  binevoiţi  a  mă  ascultă.  Am 

*  loan  8,j. 

ajuns  lă  o  răspântie,  deodată  ni  s’au  căscat  atâtea  dru* 
muri,  că  nu  ştim  pe  care  s’apucăm,  toate  ne  promit 
fericirea,  deşi  sufletul  înfiorat  vede  câ  ne  duc  în  Sahara 
cea  fără  de  oaze  şi  fără  de  margini.  Ce  frică,  ce  fiori 
ne  trec  gândindu-ne  la  pustiuri,  la  haose,  la  goluri!  Şi 
avem  glasuri  de  îndemnare,  avem  tobe,  trâmbiţi,  reclame, 
vestitori  de  fericire,  «înţelepţi  ai  veacului  acestuia»,  şi 
totuşi  stăm  pe  loc  cu  inima  îngheţată.  Poate  mai  bu¬ 
curos  ne  am  întoarce,  dar  e  eschis ;  nu  e  întoarcere  pe 
lumea  aceasta,  ci  numai  mergere  înainte. 

înainte,  înainte  e  vieaţa!  De  pe  fruntea  încununată 
cu  spinii  răutăţii  omeneşti  cad  picuri  roşii  de  foc  cură- 
ţitor,  din  ochii  închişi  pe  cruce  ţâşneşte  lumină,  peatra 
aruncă  peceţile  fărădelegii  omeneşti  şi  să  răstoarnă,  ca 
să  răsară  soarele,  cel  dătător  de  vieaţă  în  veci!  El  e 
înainte.  înainte  deci  cu  încredere!  «Să  lăpădăm  deci 
pe  omul  cel  vechiu  cu  poftele  înşelăciunii,  şi  să  ne  îm¬ 
brăcăm  în  cel  nou,  care  este  alcătuit  după  chipul  celuice 
I-ai  zidit  Doamne», ‘  că  «noaptea  a  trecut, ziua s’a  apropiat; 
lăpâdând  lucrurile  întunerecului,  să  ne  îmbrăcăm  în  ar¬ 
mele  luminii»,  ^  «ca  fii  luminii  să  umblăm». 

Dar,  iubiţi  Creştini  şi  Fraţi,  ca  un  tuş  rece  trece 
peste  inima  noastră  zimbetul  sarcastic  al  înţelepţilor 
veacului  acestuia,  par’că-i  aud,  cum  i-am  auzit  de-atâtea 
ori:  «Ne  vorbeşti  de  renaştere?  de  Hristos?  Nu  vezi  că 
nu  merg  afacerile?  Nu  auzi  că  numai  avem  credit  în 
străinătate?  Nu  ceteşti,  că  ne  ruinează  muncitorii  cu 
pretenţiile  lor?  Renaştere?  —  Ne  trebue  reforme!  Ne 
trebue  oameni!»  —  Sărmanii  muritori!  Văd  că  ne  trebue 
ceva,  dar  nu  vor  să  spună:  ce  anume.  Oare  reformele 
ce  sunt?  Şi  mai  ales  când  ceri  oameni  pentru  ele? 
Oare  ce  ne  trebue  mai  întâi:  reforme  sau  oameni? 
Fără  îndoială,  că  oameni  născuţi  de  sus  a  doua  oară, 
reformatori,  cari  să  aibă  inimă  din  care  să  scoată  re¬ 
formele,  cari  să  meargă  Ia  inimi  gata  de  înoire!  Deci 
trebue  renaştere,  dacă  dorim  fericire! 

‘  Molilvelnic  la  taina  botez.  —  *  Rom  IS,,, 

Ne  plângem,  că  nu  avem  încrederea  străinătăţii,  că  nu 
ne  merg  afacerile?  Dar  cum  poftim  acest  lucru,  când  noi 
înşine  ne  înstrăinăm  unul  de  altul,  când  noi  înşi-ne  nu 
ne  bucurăm  de  încrederea  noastră?  încrederea  reclamă 
sinceritate,  cere  adevăr  şi  dreptate,  iar  noi  ne  am  făcut 
un  titlu  de  onoare  din  «minciună»  în  toate  colorile  sale. 
Încrederea  altora  emanează  din  încrederea  noastră,  şi 
pentru  aceasta  ce  am  făcut?  Am  surpat  autoritatea  şi 
vaza  semenului  nostru  ?  Răsturnăm  valori  ori  nu  Ie  spri¬ 
jinim,  şi  în  locul  lor  Introducem  între  oameni  erezii  so¬ 
ciale?  Iată  a  intrat  «duh  rău  în  lume»,  care  nu  poate 
fi  scos  decât  «cu  postul  şi  cu  rugăciunea»,  cum  zice 
evanghelia  de  azi.  Trebue  să  restabilim  răspunderea 
personală,  trebue  să  recunoaştem  valorile,  trebue  adevăr 
şi  dreptate  neprecupeţită,  căci  acestea  lipsesc  din  lume. 

Dar  cum  vor  fi  acestea,  când  «limba  noastră  e  o 
săgeată  ucigătoare,  —  cum  zice  prorocul  Ieremia,  ^  vi¬ 
clene  sunt  graiurile  gurii  noastre;  fiecare  cu  gura  sa 
grăeşte  pace  cătră  aproapele  său,  dară  în  inimă  poartă 
vrajbă».  împotriva  vicleniei,  a  răutăţii,  a  urei,  a  vrajbei 
din  internul  omului  ajută  prea  puţin  reformele  votate 
de  pplamente  şi  nerespectate  de  nimeni,  ajută  prea  puţin 
ereziile  sociale,  cu  tot  cortegiul  lor  de  proroci,  cari  văd 
paiul  în  ochiul  altuia  şi  nu  vor  să  vadă  bârna  din  ochiul 
propriu;  reformele  din  afară  vor  mări  haosul  din  lăuntru, 
şi  prin  urmare  afacerile  noastre  nu  vor  merge  bine,  şi 
încrederea  faţă  de  noi  hu  va  spori.  Tuturora  trebue  să 
Ie  premeargă  reforma  internă  individuală.  Numai  când 
fiecare  vom  câştigă  această  reformă^  vom  fi  în  stare  să 
restabilim  valorile  şi  răspunderile,  şi  dacă  toţi  vom  să¬ 
vârşi  această  operă  asupra  noastră,  cred  că  nici  numai 
e  lipsă  de  reforme  votate  cu  vot  universal,  ele  vor  veni 
dela  sine,  că  «de  veţi  căută  împărăţia  lui  Dumnezeu  şi 
dreptatea  ei,  toate  celelalte  se  vor  adauge  vouă». 

Deci  constatăm  că  trebue  să  ne  renaştem,  şl  dela 
noi,  dela  fiecare  în  parte  trebue  să  plece.  —  Dar  suntem 
în  stare  să  facem  această  înoire  noi  înşine,  cu  puterile 

lericire.  —  Pe  Oolgotha  ne  aşteapiă  să  ne  răstignim  şi 
noi  patimile,  să  răstignim  pe  omul  cel  vechiu  din  noi, 
ca  să  înviem  cu  El,  căci  iată,  piatra  se  dă  de  o  parte 
şi  se  ridică  triumfător  soarele  dreptăţii,  căldura  şi  lumina 
lumii.  Grăbiţi-vă  să-L  cunoaşteţi,  ne  spune  cine  e:  «eu 
sunt  calea,  şi  adevărul  şi  vieaţa»,  eu  sunt  dragostea, 
care  mi-am  pus  de  bunăvoie  sufletul  pentru  voi,  ca  să 
vă  ridic  din  rătăcire,  din  erezii,  din  pierzare;  deci  dacă 
mă  vreţi,  faceţi  ceeace  eu  am  făcut  pe  lume,  fiţi  şi  voi, 
cum  am  fost  eu:  preamărire  pentru  Tatăl  nostru  cel 
ceresc,  lumină  pentru  cărările  voastre,  şi  în  schimb  vă 
voi  naşte  de  sus,  veţi  aveă  ce  doriţi  :  armonia  socială, 
pacea  universală,  ori  cum  i-am  zis  eu:  împărăţia  lui 
Dumnezeu!  —  Deci  dela  Golgotha  se  începe  vieaţa  cea 
nouă,  renaşterea.  Să  ne  luăm  crucea  şi  să  ne  suim. 
lată  calea... 

Să  ne  îndoim  credinţa  şi  să  aprindem  dragostea 
noastră  după  Hristos,  întocmai  cum  soldatul,  când,  ur¬ 
mărit  fiind  de  duşman,  vrea  să-şi  scape  vieaţa,  aruncă 
tot  de  pe  sine,  chiar  şi  ultima  coaje  de  pâne  deşi  n’a 
mâncat  de  trei  zile,  aşâ  şi  noi  să  aruncăm  tot  ce  ne 
poate  împiedeca,  toată  grija  materială,  nesaţiul  după 
averi  şi  măriri,  ce-a  putut  grămădi  în  inima  noastră 
hirnea  aceasta,  şi  umplându-o  de  setea  dragostei  după 
/Hristos,  să-l  urmăm,  fugind  din  calea  ispitelor  veacului 
nostru.  Fiecare  s’o  facem,  să  ardă  inima  noastră' de 
dogoreala  acestei  iubiri,  unul  pentru  altul  s’o  facem;  «pe 
noi  înşine  şi  unul  pe  altul  şi  toată  vieaţa  noastră  lui 
Hristos  Dumnezeu  să  o  dăm».*  Căci  această  dragoste 
e  forţa  creatoare,  renăscătoare,  şi  ce  nu  se  clădeşte  pe 
această  dragoste,  nu  are  valoare»  nu  trăeşte,  se  dărâmă. 
Şi  fără  de  această  dragoste  dusă  la  abnegaţie,  nu  e  nici 
renaştere. 

Dar  oare  e  de-ajuns  să-L  cunoaştem  numai,  şi 
să-l  iubim?  Nu.  Pe  celce-1  cunosc,  pe  celce-1  iubesc, 
vreau  să-l  am  şi  aproape !  Aşă  şi  pe  Domnul  vreau  să-L 

fericire.  —  Pe  Oolgotha  ne  aşteaptă  să  ne  răstignim  şi 
noi  patimile,  să  răstignim  pe  omul  cel  vechiu  din  noi, 
ca  să  înviem  cu  El,  căci  iată,  piatra  se  dă  de  o  parte 
şi  se  ridică  triumfător  soarele  dreptăţii,  căldura  şi  lumina 
lumii,  Grăbiţi-vă  să-L  cunoaşteţi,  ne  spune  cine  e:  «eu 
sunt  calea,  şi  adevărul  şi  vieaţa»,  eu  sunt  dragostea, 
care  mi-am  pus  de  bunăvoie  sufletul  pentru  voi,  ca  să 
vă  ridic  din  rătăcire,  din  erezii,  din  pierzare;  deci  dacă 
mă  vreţi,  faceţi  ceeace  eu  am  făcut  pe  lume,  fiţi  şi  voi, 
cum  am  fost  eu:  preamărire  pentru  Tatăl  nostru  cel 
ceresc,  lumină  pentru  cărările  voastre,  şi  în  schimb  vă 
voi  naşte  de  sus,  veţi  aveă  ce  doriţi:  armonia  socială, 
pacea  universală,  ori  cum  i  am  zis  eu:  împărăţia  lui 
Dumnezeu !  —  Deci  dela  Golgotha  se  începe  vieaţa  cea 
nouă,  renaşterea.  Să  ne  luăm  crucea  şi  să  ne  suim. 
lată  calea... 

Să  ne  îndoim  credinţa  şi  să  aprindem  dragostea 
noastră  după  Hristos.  Întocmai  cum  soldatul,  când,  ur¬ 
mărit  fiind  de  duşman,  vrea  să-şi  scape  vieaţa,  aruncă 
tot  de  pe  sine,  chiar  şi  ultima  coaje  de  pâne  deşi  n’a 
mâncat  de  trei  zile,  aşă  şi  noi  să  aruncăm  tot  ce  ne 
poate  împiedecă,  toată  grija  materială,  nesaţiul  după 
averi  şi  măriri,  ce-a  putut  grămădi  în  inima  noastră 
lumea  aceasta,  şi  umpiându-o  de  setea  dragostei  după 
Jiristos,  să-l  urmăm,  fugind  din  calea  ispitelor  veacului 
nostru.  Fiecare  s’o  facem,  să  ardă  inima  noastră'  de 
dogoreala  acestei  iubiri,  unul  pentru  altul  s’o  facem:  «pe 
noi  înşine  şi  unul  pe  altul  şi  toată  vieaţa  noastră  lui 
Jiristos  Dumnezeu  să  o  dăm».^  Căci  această  dragoste 
e  forţa  creatoare,  renăscătoare,  şi  ce  nu  se  clădeşte  pe 
această  dragoste,  nu  are  valoare,  nu  trăeşte,  se  dărâmă. 
Şi  fără  de  această  dragoste  dusă  la  abnegaţie,  nu  e  nici 
renaştere. 

Dar  oare  e  de-ajuns  să-L  cunoaştem  numai,  şi 
să-l  iubim?  Nu.  Pe  celce-1  cunosc,  pe  celce-1  iubesc, 
vreau  să-l  am  şi  aproape!  Aşa  şi  pe  Domnul  vreau  să-L 

am  cât  mai  aproape  să  mă  povăţuiască,  să  mă  îndemne, 
ori  să  mă  mustre  chiar,  când  m’am  abătut.  Toţi  ceice 
vor  să  se  renască  trebue  să-şi  apropie  pe  Domnul. 
«Căutaţi  pe  Dumnezeu,  şi  dacă  se  va  apropia  de  voi, 
să-şi  laşe  cel  necredincios  căile  sale  şi  omul  fără  de 
lege  sfaturile  sale,  şi  să  strigaţi,  că  mult  va  iertă  păca¬ 
tele  voastre»  zice  prorocul  îsaia.^ 

O  Doamne,  dar  vrednici  suntem  să  te  apropii  de 
noi?  Că'  noi  nu  putem,  suntem  osteniţi,  am  rătăcit  pe 
multe  căi,  nu  ne  mai  ţin  picioarele  şi  par’că  nici  nu 
mai  îndrăsnim.  «Ci  îndrăsniţi,  şi  veniţi  cei  obosiţi  şi  în¬ 
sărcinaţi  de  rele,  că  eu  vă  voiu  odihni  pe  voi»,*  că 
«n’am  venit  să  caut  pe  cei  drepţi,  ci  pe  cei  păcătoşi»,* 
veniţi  întru  bucuria  mea,  şi  «rămâneţi  întru  mine,  precum 
şi  eu  întru  voi,»*  căci  aţi  văzut  «că  viţa,  care  nu  ră¬ 
mâne  întru  butuc,  nu  aduce  roadă»,»  rămâneţi  întru 
mine  ca  roada  voastră  să  fie  deplină,®  «căci  pace  vă  dau 
vouă,  pacea  mea  o  dau  vouă».* 

Să  ne  suim  pe  Oolgotha,  căci  numai  acolo  cunoa¬ 
ştem  pe  Hristos  Isus  Domnul  nostru,  căci  numai  acolo 
începem  să-L  iubim,  acolo  numai  să  ne  şi  apropiem 
de  EI,  să  ne  atingem  dacă  vrem  să  înviem ;  până  n’am. 
trecut  peste  dealul  căpăţânii  să  nu  nădăjduim  înoire. 

Şi  aceasta,  iubiţi  Creştini  şi  Eraţi,  nu  e  o  întoarcere, 
cum  pretind  duşmanii  binelui  omenimii,  Oolgotha  pentru 
celce  vrea  să  se  nască  de  sus  e  înainte,  Mântuitorul  e  îna¬ 
inte  cu  mult.  Deci  renaşterea  prin  Hristos  e  o  mergere 
inainte,  un  progres,  şi  singurul  progres,  care  va  aduce 
dragostea  între  noi,  adevărul  şi  dreptatea  între  noi, 
şi  încrederea  noastră  şi  a  străinătăţii ;  prin  renaşterea  în 
Hristos  va  veni  renaşterea  internă  individuală,  restabilirea 
valorilor  şi  a  responsabilităţii.  Hristos  Domnul  e  uşa,  prin 
care  trebue  să  intrăm  la  vieaţa  cea  nouă  şi  numai  prin  as¬ 
cultare  Lui,  căci  scris  este:  «dupăcum  prin  neascultarea  unui 
singur  om,  cei  mulţi  s’au  făcut  păcătoşi,  tot  aşă  prin  as¬ 
cultarea  unuia  singur  cei  mulţi  se  vor  face  drepţi».* 

'  Isaia.  ‘  Mateiu  11,,;  '  Mateio  9,,;  *  Ion  15,;  >  loan  15«;  *  loan 
15,,;  ’  Ion  14,,.  *  Rom.  5,,. 

Să  ne  naştem  dar  de  sus  prin  Isus  Domnul,  dacă 
vrem  să  vedem  împărăţia  iui  Dumnezeu  intre  noi. 

Să  delăturăm  vălul  ignoranţei  trufaşe  şi  îmbrăcân* 
du-ne  în  zeaua  credinţii  să  ne  facem  din  adevăr  şi  drep' 
tate,  din  omenime  şi  Eternitate  scop  vieţii.  «Dărâ¬ 
mând  gândurile  şi  toată  înălţarea  care  se  ridică  îm¬ 
potriva  cunoaşterii  lui  Dumnezeu,  să  robim  toată  mintea 
noastră  spre  ascultarea  lui  Hristos^,^  ca  să  putem  rosti 
apoi  cu  apostolul  neamurilor:  «Cu  Hristos  împreună 
m’am  răstignit,  aşâ  că  de-acum  nu  mai  viez  eu,  ci 
viează  întru  mine  Hristos»^  Amin. 

Gh.  Maior. 


Căderea  şi  întoarcerea  Apostolului  Petru. 

Meditaţie. 

Să  trecem  pe  dinaintea  ochilor  sufletului  o  întâmplare,  !n 
care  vom  recunoaşte,  ca  într’o  oglindă,  de  unde  vine  că  rătăcim 
aşă  de  des  dela  destinaţiunea  noastră  şi  ce  trebue  să  facem 
ca  să  ne  readucem  vieaţa  pe  drumul  drept.  Această  întâmplare 
este  căderea  apostolului  Petru  şi  întoarcerea  lui.  Să  urmărim 
pas  cu  pas  în  două  puncte  mai  ales,  pe  acest  ucenic  în  drumul 
spre  păcat  şi  în  revenirea  lui  la  Domnul. 

Căderea  lui  Petru.  Să  stabilim  mai  întâi  adevărul  că 
pot  cădeă  chiar  apostoli,  stâlpi  ai  bisericel  se  clătesc,  deci  ni¬ 
meni  nu-şi  poate  trăi  vieaţa  fără  să  fie  cu  destulă  băgare  de 
seamă  de  sine.  Nimic  nii  iţi  dă  siguranţă,  nimic  nu  te  apără 
sigur  dela  cădere.  Nici  vârsta,  Petru  eră  poate  cel  mai  bătrân 
între  apostoli  —  nici  chemarea,  Petru  fusesă  ales  de  Hristos  ne¬ 
mijlocit  de  apostol  al  Său,  —  nici  deosebita  distincţie  din  partea 
lui  Dumnezeu,  a  fost  investit  cu  cea  mai  mare  încredere  Petru,  — 
nici  buna  educaţie  de  care  te-ai  împărtăşit,  n’a  petrecut  oare 


«  II  Cor.  10,;  »  Oal.  2,,. 

Petru  în  şcoala  Domnului  trei  ani,  —  nici  raportul  cel  mai  intim 
cu  Hristos  de  care  se  bucură  Petru,  —  căci  lotuşi  a  căzut. 
Au  căzut  apostoli,  pot  să  cad  şi  eu.  Unul,  Iuda,  a  căzut  aşă  fel 
Încât  nu  s’a  mai  putut  ridică:  deci  «cu  frică  şi  cu  cutremur 
mântuirea  voastră  să  lucraţi»  (Filippis.  2,  12).  Această  frică  însă 
nu  trebue  să  nască  descurajare,  neîncredere,  desnădejde. 

Neîncrederea,  fn  puterile  noastre  trebue  să  fie  o  împin- 
tenare  a  acestor  puteri  spre  trezvie,  prevedere,  înţelepciune: 
«priveghiaţi»  zice  Domnul;  să  ne  îndemne  la  rugăciune  la  ne- 
voinţă:  «De  aceea  fraţilor  mai  vârtos  nevoiţi-vă  ca  să  faceţi 
adeverită  chemarea  şi  alegerea  voastră,  că  acestea  făcând  nu 
■veţi  greşi». 

Această  frică  să  ne  determine  a  ne  căută  scăparea  Ia 
Dumnezeu,  în  ei  să  ne  punem  încrederea,  «că  Dumnezeu  este 
carele  lucrează  întru  voi  şi  ca  să  voiţi  şi  ca  să  lucraţi,  după 
buna  Sa  voinţă»  (Filippis.  2,  13)  că  cel  ce  a  început  întru  voi  lu¬ 
crul  cel  bun,  îl  va  şi  săvârşi»,  (Filippis.  1.  6).  Ajutat  de  Dzeu  toate 
ie  pot.  «Toate  le  pot  întru  Hristos  celce  mă  întăreşte»  (Filippis.  4. 13). 
Deci  în  toate  împrejurările  neîncredere  în  mine,  dar  deplină 
încredere  în  Dumnezeu. 

Cum  s’a  întâmplat  că  Petru  a  căzut?  Dacă  examinăm 
cu  deamăruntul  tot  ce  ne  povestesc  evangheliile  iată  drumul 
căderii. 

Întâiul  pas:  Intrelăsarea  rugăciunii.  Domnulle-a 
recomandat  ucenicilor  să  se  roage :  «Privegheaţi  şi  vă  rugaţi  ca  să 
nu  cădeţi  în  ispită»  (Mat.  26,  41).  Noi  suntem  slabi,  iar  chemarea 
înaltă  —  expuşi  multor  primejdii,  duhul  răutăţii  ne  pândeşte  de 
aproape:  «Iată  Satana  v’a  cerut  pe  voi  să  vă  cearnă  ca  grâul»  (Luca 
22,  31).  Pentruca  să  nu  cădem  trebue  să  ne  ţinem  de  ceva  tare, 
să  ne  prindem,  să  ne  răzimăm  de  Dumnezeu,  ca  întăriţi  prin 
Ei  să  putem  rezistă.  Acest  razim  se  câştigă  prin  rugăciune- 
Aici  găsim  întâia  pricină  a  căderii  multor  preoţi;  neglijarea 
rugăciunii.  Nu  se  cultivă  spiritul  de  meditare,  de  concentrare 
religioasă.  Aceasta  duce  neglijenţa  mai  departe,  se  fntrelasă  şi 
rugăciunile  prescrise,  devii  tot  mai  slăbănog  până  ce  slăbiciunea 
birue,  se  preface  în  dedare  şi  patima  se  ridică  la  stăpânire, 
se  negligă  chiar  rugăciunea  publică,  ori  se  face  fără  evlavie, 
iără  simţ.  Cufundat  preotul  în  grijile  zilei,  în  grija  păstorirei 

altora  intrelasă  grija  de  sine,  meditaţiile  şi  exerciţiile  spirituale 
şi  In  loc  să  aducă  şi  pe  alţii  la  drumul  drept  este  răpit  el 
însuşi  de  relele  dedări  ale  mulţimii,  In  loc  să  fie  el  îndrumător 
şi  mântuitor  se  face  sminteală  lumii.  După  cuvântul  psalmistului ; 
<Uscatu-s’a  inima  mea  că  mi*am  uitat  a  mâncă  pânea  mea» 
(Ps.  101,  5).  Să  ne  reculegem,  să  ne  întoarcem  cu  duhul  spre 
meditaţie  să  intrăm  cât  mai  des  In  cămara  de  rugăciune,  ca  la 
un  izvor  de  Înviorare  şi  lucrul  nostru  In  mijlocul  turmei  va 
avea  neasemănat  mai  multă  binecuvântare  dela  Dumnezeu. 

Al  doilea  pas.  Mântuitorul  n'a  recomandat  numai  ru¬ 
găciunea  ci  şi  privegherea:  «privegheaţi»...  Treaz  trebue  să 
fie  preotul  de  vrea  să  nu  cadă,  treaz  păzindu-şi  ochii,  căci  pro- 
rocul  leremia  (9.  20)  o  spune  semnificativ:  «s’a  suit  moartea 
prin  ferestrele  voastre»  cum  a  experiat  şi  David  (când  a  văzut 
pe  femeea  Iui  Urie  scăldându-se  2  Imp.  II.  2.  u.)  şi  mulţi 
alţii.  Pază  trebue  să  pună  gurei,  urechjlor,  fantaziei  sale,  pază 
inimei  care  aşă  de  uşor  se  ademeneşte  de  lucrurile  ispititoare 
ale  lumii.  Această  priveghere  i-a  lipsit  şi  lui  Petru. 

Al  treilea  pas.  Petru  prea  muit  s’a  preţuit  pe  sine 
prea  s’a  încrezut  şi  s’a  răzimat  în  puterile  sale,  în  propusurile 
sale  bune.  Domnul  l’a  făcut  băgător  de  seamă  cu  deadinsul: 
«Amin  zic  ţie  că  tu  astăzi^  In  noaptea  aceasta,  mai  nainte  de 
a  cântă  cocoşul  de  douăori,  te  vei  lăpădă  de  mine  de  trei  ori» 
(Marc,  14.  30).  Dar  Petru  In  loc  să  creadă  cuvintelor  Domnului, 
să  se  teamă  pe  urma  hotărâtei  preziceri  a  Atoateşti uterului,  în 
Joc  să  se  întoarcă  spre  EI  şi  să-L  roage  ca  să  depărteze  pri¬ 
mejdia  dela  el,  nu  se  pleacă.  Ii  contrazice  Domnului  se  pune 
pe  sine  deasupra  celorlalţi  ucenici:  «Iar  el  cu  mult  mai  vârtos 
ziceă:  de  mi-s’ar  întâmplă  a  muri  cu  tine,  nu  mă  voiu  lăpădă 
de  tine».  Domnul  vrea  să  ruşineze  această  prea  mare  încredere 
în  sine  şi  îngădue  jalnica  lui  cădere. 

Al  patrulea  pas.  Acesta  este  arătat  prin  cuvintele : 
iar  Petru  îi  urmă  de  departe.  Dacă  scade  râvna,  moliciunea 
îşi  face  drum  în  sufletul  preotului,  şi  căderea  nu  mai  este  de¬ 
parte.  Această  moliciune  (indiferenţă)  se  Înstăpâneşte  In  mă¬ 
sura  in  care  lăsăm  să  dispară  din  mintea  şi  inima  noastră  În¬ 
demnurile  şi  admonierile  dumnezeescului  Mântuitor,  dacă  pilda 
Lui  numai  e  ţinută  mereu  In  deplină  lumină  înaintea  ochilor, 

ci  e  lăsată  să  se  depărteze  din  conştiinţă.  Căci  ce  vezi  numai 
din  depărtare,  numai  în  conturi  generale  nu-ţi  mai  face  im¬ 
presie.  Dacă  te  subtragi  influinţei  şi  acţiune!  directe  a  Mântui¬ 
torului,  câştigă  putere  şi  se  înstăpâneşte  lumea  cu  ademenirile 
şi  lucrurile  ei  amăgitoare  şi  aşa  sufletul  îndepărtat  de  Hristos 
curând  cade  în  mregile  ei. 

Al  cincilea  pas.  Petru  însuşi  se  duce  Ia  primejdie, 
se  aşează  şi  el  între  vrăşmaşii  lui  Hristos;  nu  e  locui  aici 
pentru  un  ucenic  al  Domnului.  cCelce  iubeşte  primejdia,  va 
cădeă  întriinsa»  (Sir,3.25).  «Celce  se  atinge  de  smoală mânjise-va», 
(Sir.  13.1).  Ispita  îl  năpădeşte,  frica  de  oameni  îl  cuprinde  şi  mai 
nainte  de  a-şi  fi  dat  seama,  s’a  lăpădat  de  învăţătorul  şi  Domnul 
său.  Aşa  se  întâmplă  întotdeauna  dacă  omul  intră  în  societate 
rea.  Se  pornesc  poveşti  necuviincioase,  se  aruncă  vorbe  imo¬ 
rale  de  alţii,  te  temi  să  te  împotriveşti  să  contrazici,  ca  să  nu 
apari  prea  clerical,  bigot,  să  nu  te  socotească  mărginit  ori  fa¬ 
riseu;  râzi  împreună  şi  chiar  de  ţi-se  solicitează  cuvântul,  în¬ 
gădui,  dai  drept  altora  împotriva  convingerilor  tale,  ...ai  greşit 
şi  ai  căzut.  Şi  mal  primejdioasă  e  societatea  persoanelor  de 
sex  contrar.  Cel  ce  iubeşte  primejdia  va  cădeă  într’ânsa. 

încă  câteva  circumstanţe  a  căderii  ap.  Petru.  Ispita,  pri¬ 
cina  la  cădere  îi  vine  dintrio  parte  Ia  care  nu  s’a  gândit  de 
loc,  nu  şi-a  adus  aminte  de  ea.  Nu  dela  slugile  îndârgite  şi  bă¬ 
tăioase,  nici  dela  o  persoană  cu  situaţie  şi  rang  înalt,  a  cărei 
putere  l’ar  fi  umplut  de  frică,  nu,  d  dela  o  sărmană  slujnică. 
Şi  dupăce  a  căzut  nu  s’a  recules  îndată  şi  aşă  ajunse  la  a  doua 
şi  a  treia  lăpădare.  Dacă  nu  te  ridici  îndată  după  întâia  cădere 
repede  se  adună  păcat  peste  păcat.  Şi  în  lăpădarea  apostolului 
observăm  o  gradaţie.  întâi  simplă  lăpădare,  apoi  lăpădare  cu 
jurământ  şi  în  sfârşit  se  lapădă  cu  jurământ  şi  blăstăm  <a  În¬ 
ceput  a  se  blăstămă  şi  a  se  jură»  (Mat  26.  74).  Aşă  se  întâmplă, 
dacă  odată  căzut  In  mregea  păcatului  nu  te  ridici  să  stai  îm¬ 
potriva  ispitelor  şi  ocaziilor  ademenitoare,  cazi  tot  mai  adânc. 

Am  urmărit  cu  amărăciune  şi  durere  căderea  apostolului 
Petru;  vom  fi  văzut,  vom  fi  simţit  că  la  fel  vom  fi  rătăcit  şi 
noi  dela  drumul  drept  Să-I  însoţim  acum  şi  pe  calea  reîn¬ 
toarcere!  sale  la  bunul  Mântuitor.  De  vom  urmări  cu  de-amă- 
nuntul  ce  ne  spun  evangheliile,  vom  distinge  şi  aici  cinci 
momente. 

întoarcerea  iui  Începe  când  a  întâlnit  privirea  plină  de 
milă  a  Domnului:  «Şi  întorcându-$e  Domnul  a  căutat  spre 
Petru»  (Luc.  22.  61).  Această  privire  a  nimerit  ca  un  fulger  pe 
ucenic,  i-a  arătat  prăpastia  căderii  lui,  i-a  luminat  adâncimea 
nerecunoştinţei  in  care  căzuse  atât  de  uşuratec.  Aceeaşi  pri¬ 
vire  de  milă  se  îndreaptă  şi  spre  noi,  pentru  a  ne  lumină 
atâtea  rătăciri  ale  vieţii  de  până  aci.  Fie  ca  ea  să  trezească  şi 
in  noi  aceeaşi  întoarcere  spre  Domnul  ca  şi  in  Petru. 

Şi  şi-a  adus  aminte  Petru  de  cuvântul  Domnului.  Lumină 
se  făctl  in  sufletul  lui.  Şi-a  adus  aminte  de  dragostea  nemăr¬ 
ginită  a  dumnezeescului  Mântuitor,  pe  care  atât  de  mult  l-a 
supărat,  —  de  făgăduinţa,  pe  care  cu  atâta  frivolitate  a  frânt-o, 
—  de  nerecunoştinţa,  de  neîncrederea  cu  care  s’a  purtat  faţă 
de  Domnul.  Da,  să  ne  amintim  şi  noi  în  zilele  de  recu¬ 
legere  sufletească  de  chemarea  şi  misiunea  noastră,  pe  care  o 
avem  ca  oameni,  ca  creştini,  ca  preoţi,  de  care  ne  uităm  cu 
atâta  uşurătate;  să  ne  amintim  de  multele  propusuri  bune,  de 
făgăduinţele  cărora  le-am  devenit  necredincioşi;  —  să  ne  aducem 
aminte  de  rătăcirile  multe,  de  atâta  nerecunoştinţă  de  cari 
ne-am  făcut  vinovaţi,  să  ne  dăm  seama  de  jalnica  stare  a  con- 
ştiinţii  noastre  în  care  ne-am  petrecut  zilele  vieţii,  ca  toată 
această  amintire  să  ne  stârnească  dorul  sincer  de  a  ne  în¬ 
toarce  la  casa  părintească. 

Pe  urma  acestei  priviri  pline  de  graţie  şi  pe  urma  acestei 
reamintiri  Petru  se  simte  cu  totul  zdrobit.  însă  întemeiat  pe 
nemărginita  bunătate  a  Domnului  se  reculege,  îşi  revine.  Cel 
dintâi  lucru  pe  care  îi  face  este:  că  părăseşte  locul  primej¬ 
diei,  a  păcatului,  «ieşî  afară».  Mai  întâi  de  toate  e  nevoie  să 
rupi  hotărât  cu  păcatul,  să  te  fereşti  de  ocazia  la  păcat,  dacă 
vrei  să  te  împaci  cu  Dumnezeu. 

Şi  apoi  s’a  dat  cu  totul  părerii  de  rău,  «a  plâns  cu 
amar»  (Luc.  22,  62).  A  pornit  din  toată  inima,  aducându-şi 
aminte  de  nesfârşita  bunătate  a  Domnului  pe  care  o  vătămase 
aşă  de  mult,  a  vărsat  râuri  de  lacrimi  asupra  păcatului  său.  Pă¬ 
rerea  lui  de  rău  a  împreunat-o  cu  umilinţă,  cu  încredere,  el  nă- 
dăjdueşte  iertare.  Să  distingem  bine  între  părerea  de  rău  a  lui 
Petru  şi  aceea  a  lui  Iuda.  Şi  luda  se  căeşte  de  fapta  sa,  însă 
covârşit  de  mărimea  păcatului  său,  uită  de  bunătatea  Domnului, 
devine  neîncrezător,  îndoelnic,  desperează,  leagă  păcat  peste 

păcat  până  sfârşeşte  cu  sinucidere.  Căinţa  care  sdrobeşte 
inima  răpeşte  curajul  şi  încrederea,  este  căinţa  Iui  Iuda,  care 
nu  dobândeşte  iertare.  Nu  este  aşâ  Petru.  Pe  el  il  stăpâneşte 
gândul:  adevărat  păcatul  meu  este  mare,  dar  neasemănat  mai 
mare  este  bunătatea  lui  Dumnezeu,  şi  acest  gând  îi  întăreşte 
inima,  prinde  curaj,  se  reîugează  la  Domnul  şi  aici  găseşte 
primire  părintească,  iertare,  împăcare.  Căinţa  lui  Petru  este 
aceea  care  adevărat  plânge  cu  amar  asupra  păcatului,  dar  îşi 
caută  scăpare  la  Hristos.  Că  Petru  nu  şi-a  pierdut  încrederea 
în  Domnul  o  vădeşte  şi  acest  fapt  Abia  a  prins  ştirea  că 
Domnul  a  înviat  şi  aleargă  printre  cei  dintâi  la  groapă  cu  loan, 
de  bunăseamă  cu  gândul  de  a  se  aruncă  la  picioarele  învăţă¬ 
torului,  ca  Să-L  roage  de  iertare.  De  ar  îi  fost  neîncrezător  s’ar 
fi  ascuns,  n’ar  fi  îndrăznit  să  vină  înaintea  feţii  Domnului. 

Dar  Petru  nu  se  mulţămeşte  cu  o  căinţă  goală,  prin  râvnă 
sfântă  îşi  îndreaptă  greşala.  Şi  Domnul  îl  primeşte  şi-l  întăreşte: 
«de  mă  iubeşti  paşte  oile  mele»  ca  şi  când  iar  fi  zis  dacă  cu 
adevărat  inima  ta  s’a  întors  spre  mine  dovedeşte-o  prin  grija 
dragostei  cătră  turma  pe  care  am  răscumpărat-o  cu  sângele  meu. 
Aşâ  şi-a  reînceput  Petru  vieaţa  plină  de  râvnă  pentru  Domnul  şi 
mulţi  păcătoşi  a  întors  la  Hristos.  Minunată  satisfacere  pentru 
păcate:  să  mântueşti  suflete.  Şi  in  această  râvnă  a  grijei  de 
suflete  a  stăruit  ani  şi  zeci  de  ani  până  la  capătul  vieţii  şi  a 
pecetluit  cu  moartea  părerea  de  rău  şi  pocăinţa  sa.  De  am 
căzut  cu  Petru  să  facem  cu  el  pocăinţă  să  ne  întoarcem  sincer 
şi  definitiv  la  Hristos. 

Mai  nainte  de  a  încheeă  această  meditaţie  să  ne  aducem 
aminte  de  primirea  de  care  l-a  învrednicit  Domnul.  Aceasta  să 
ne  dea  curaj  să  ne  umple  de  încredere;  ori  cât  de  greu  am  fi 
păcătuit  să  ne  întoarcem  din  toată  inima  spre  Domnul.  Dura- 
nezeescul  Mântuitor  nu  şi-a  uitat  de  Petru:  întorcându-se  a 
căutat  cu  milă  spre  eî,  îl  primeşte  de  nou  fără  să-i  facă  impu¬ 
tări,  pe  cari  le-ar  fi  meritat  îndeajuns  —  i-se  arată  după  înviere 
înaintea  celorlalţi  apostoli  (1  Cor.  15,  5)  şi  îl  socoteşte  iarăş  ca 
ucenic,  ca  apostol  al  său,  ii  îmbracă  cu  demnitatea  lui  de  maî 
nainte.  Nimenea  dară  să  nu  se  sfiiască,  să  nu  se  teamă  a  se 
aruncă  plin  de  căinţă  la  picioarele  Mântuitorului,  ca  să  dobân¬ 
dească  deplină  iertare  păcatelor  sale  celor  multe. 

(După  H.  Harfer).  _  Preot.  P.  Moruşca. 

VIEAŢA  BISERICEASCĂ. 


PROBLEME  ACTUALE. 

Respectul  colegial.  Nu  voiesc  să  spun  că  el  lipseşte 
dinlre  fraţi.  Cunosc  regiuni  unde  preoţimea  trăeşte  înt^o  ad¬ 
mirabilă  armonie,  în  desăvârşită  intimitate  frăţească.  Mi-aduc 
aminte  cu  evlavie  de  întrunirile,  la  cari  mă  duceam  cu  fie  iertat 
tatăl  meu.  Erau  întruniri  prilejuite  de  aşâ  numitul  «Masiu  mare>, 
ce  se  ţinea  pe  rând  pe  comunele  dela  poala  Munţilor  apuseni. 
Veneau  preoţii  cu  soţiile  lor  şi  uneori  cu  copiii  mai  răsăriţi. 

Dupăce  se  îndestulă  setea  religioasă  a  poporului,  în  aceiaş 
atmosferă  de  pietate  se  petrecea  la  casa  preotului,  ca  Ia  un 
praznic  familiar.  Aici  preoţimea  se  sfătuiă  asupra  greutăţilor  şl 
bucuriilor  din  vieaţa  pastorală.  Preotesele  îşi  impărtăşiau  ca 
<surori»  —  aşă  se  şi  agrăiau  «soră  preoteasă>  —  meşteşugul  în 
gospodăria  casei,  bucuriile  familiare,  în  care  se  amestecă  uneori 
jelania  de  greul  creşterii  copiilor,  căci  erau  tot  case  bine¬ 
cuvântate  cu  mulţi  copii.  Bucuria  de  vieaţă  şi  mândria  de  mamă 
covârşiă  însă. 

La  fel  eră  o  sărbătoare  şi  în  casele  creştinilor.  Deodată 
cu  preotul  satului  plecau  la  «Masiu  maro  şi  3—4  credincioşi 
«pe  vedere»  la  neamuri  şi  prieteni. 

Cunosc  apoi  şi  ţinuturi  cu  obiceiuri  de  vieaţă  mai  puţin 
patriarhale,  mai  ales  pe  vetrele  săseşti.  Oamenii  mai  retraşi, 
trăesc  mai  pentru  sine.  Raportul  de  armonie  prietenească  nu 
lipseşte  nici  aici  dintre  preoţi. 

Dar,  pe  lângă  această  favorabilă  caracteristică  generală, 
se  întâlnesc  uneori  şi  laturi  mai  umbroase,  nuanţe  nepotrivite 
în  raporturile  de  colegialitate,  cari  trebuesc  scoase  la  iveală 
pentru  a  fi  îndreptate.  Preotul  in  vieaţa  sa  intimă  trebue  să 
fie  lumină  lumii,  sarea  pământului,  şi  prin  întreaga  Iui  atitudine 
externă  trebue  să  răspundă  poruncii:  aşă  să  lumineze  lumina 
voastră  înaintea  oamenilor,  ca  văzând  faptele  voastre  cele  bune 
să  mărească  pe  Tatăl  din  ceruri.  Dovadă  de  înţelepciune  şi 
izvor  de  înţelepţire  trebue  să  fie  vieaţa  preotului. 

Adeseori  mi-a  fost  dat  să  văd,  aici  la  centrul  mitropoliei, 
preoţi  trecând  unul  pe  lângă  altul  fără  un  semn  de  recunoaştere, 
deşi  portul  şi  înfăţişarea  întreagă  îi  vădea  că  sunt  membrii  ai 
aceleiaşi  tagme.  Evident  nu  se  cunoşteau  personal.  Dar  această 
lipsă  de  cunoştinţă  nici  decum  nu  poate  să  fie  o  piedecă  în 
calea  manifestării  respectului  colegial,  ce  ne  datorăm  unii  altora. 
Îndatorirea  de  a  salută  măcar  revine  celui  mai  tinăr  şi  în  lipsa 
de  cunoştinţă,  iar  cel  mai  în  vârstă  nu  va  întărziă  să  prindă: 

vorbă  chiar.  Decâteori  dintr’o  întâlnire  întâmplătoare  se  leagă 
orietenii  durabile.  In  contactul  personal  se  desvălesc  stări  de 
lucruri,  se  discută  experienţe  pastorale,  se  prind  orientări  noui, 
se  trezesc  îndemnuri  bune,  cari  se  răsădesc  apoi  dinlr’o  parte 
întrialta  a  ogorului,  în  care  desvoltăm  munca  noastră  pastorală. 

Dar  chiar  dacă  totul  se  mărgineşte  la  simpla  formalitate 
a  salutului  reciproc,  este  o  manifestare  a  respectului  colegial. 
In  faţa  oamenilor  ne  arată  ca  pe  slujitori  ai  lui  Hristos,  cari  se 
ştiu  cinsti  după  cuviinţă.  Salutul  frăţesc,  chiar  faţă  de  preotul 
altei  confesiuni,  ori  de  alt  neam,  vădeşte  conştiinţa  demnităţii 
de  slujitori  ai  aceluiaş  stăpân,  care  este  Hristos  Domnul. 

Sunt  însă  alte  situaţii,  uneori  îngrijitoare.  In  cercul  preo- 
ţimii  dintr’un  ţinut  vine  un  tinăr,  care  a  îmbrăcat -de  curând 
slujba.  Aduce  cu  sine  mult  idealism,  porniri  nobile,  îndemnuri 
calde  de  muncă,  râvnă  de  prefacere.  Este  zestrea  lui  sufle¬ 
tească,  cu  care  a  ieşit  din  seminar.  Dar  vine  şi  cu  zvâcnirea 
firească  a  pornirilor  sale  tinereşti.  Aproape  nimic  din  ce  găseşte, 
nu  e  bun,  nu-l  mulţămeşte.  Vrea  reforme  radicale  şi  repezi, 
i-se  pare  că  vina  neajunsurilor  sunt  cei  mai  în  vârstă,  cari  au 
stat  până  acum  în  brazdă.  De  este  temperament  mai  impulsiv 
ciocnirile  sunt  inevitabile.  Se  produc  împotriviri,  se  fac  îm- 
părecheri.  Pe  cel  tinăr  nu-l  lasă  să  răsbată  în  corporaţiile  bi¬ 
sericeşti  unde  i-se  pare  că  şi-ar  putea  pune  mai  bine  în  lucrare 
puterile  şi  poate  ar  aduce  un  folos.  Iar  el,  ia  rândul  lui,  nu  se 
stăpâneşte  de  a-şi  vădi  nemulţumirea  faţă  de  «răi  şi  neînţele¬ 
gători».  Cuvântul  de  îndreptare  a  apostolului  Pavel:  «Pe  cel 
bătrân  să  nu-i  înfruntezi,  ci  îl  îndeamnă  ca  pe  un  părinte,  iar 
pe  cei  mai  tineri  ca  pe  nişte  fraţi»  (Ep.  c.  Tit.  c.  5.  v.  1),  nu 
este  ţinut  în  seamă.  Se  uită  că  «slugei  Domnului  nu  i-se  cade 
să  se  sfădească»  şi  lipsa  dragostei  şi  respectului  colegial  pune 
piedecă  în  calea  înaintării  şi  folosului  obştesc,  care  are  nevoie 
de  toate  forţele. 

Mai  dureros  este  însă  când  neajunsul  se  preface  în  invidie. 
De  a  răzbit  să- şi  facă  drum  tinărul,  cei  mai  în  vârstă  se  împo¬ 
trivesc  ca  şi  invăţăceii  lui  loan,  când  Domnul  a  început  să 
boteze  de  ceia-parte  de  Iordan.  Cum,  noi  ara  fost  întâi,  noi 
am  muncit  până  acum  şi  ne  purtăm  cum  ne  cere  vechea  rân- 
duială  bună,  iar  aceştia,  noi  veniţi,  ne  strică  rosturile  prin  înfă¬ 
ţişarea,  prin  purtarea  şi  cuvântul  Iqr.  Iată  acum  mulţimea  se 
strânge  în  jurul  nou  venitului  «toţi  merg  către  dânsul»...  Dar 
vedeţi  sunt  numai  ucenicii  cari  grăesc  aşâ.  Cât  de  înălţătoare 
e  atitudinea  celor  doi  dascăli.  Cât  de  adânc  judecă  loan  despre 
Domnul:  «nu  poate  omul  luă  nimic,  de  nu  va  fi  dat  lui  din 

cer , . .  Aceluia  se  cade  a  creşte  iar  mie  a  mă  micşoră»  (Io  3. 
26 — 30).  loan  se  bucură  de  înălţarea  Domnului,  iar  Mântuitorul 
despre  Inaintemergătorul  său  a  spus  tuturora  cu  glas  mare: 
<Nu  s’a  sculat  între  cei  născuţi  din  femei  mai  mare  decât  loan 
Botezătorul»  (Mat.  II.  11).  lată  pilda  caretrebue  să  ne  îndrepteze. 
învăţătorii  au  o  inimă,  au  acelaş  dor  de  mărire  alui  Dumnezeu. 

Nu  e  concurenţă  rău  înţeleasă,  ci  e  sprijin  reciproc  în 
lucrul  lor,  pus  cu  totul  în  slujba  Iui  Dumnezeu.  Nu  veleităţi 
personale,  ori  dorul  de  mărire  deşartă,  trebue  să  ne  fie  îndemnul. 

Şi  mai  de  osândit  este  critica  la  adresa  mai  marilor.  Sunt  şi 
multe  lucruri  de  îndreptat  în  organismul  nostru  bisericesc.  Este 
de  datoria  noastră  să  ie  descoperim,  căci  numai  aşă  pot  fi  sanate. 
Dar  să  nu  pe  lăsăm  răpiţi  de  prea  mare  preţuire  de  noi  înşine, 
şi  de  cobărâre  a  altora.  Să  nu  ne  socotim  pe  noi  mai  vrednici 
decât  alţii,  cari  ocupă  slujbe  mai  înalte,  mai  vrednici  de  distincţii 
ce  nu  vor  să  vină.  Aceasta  e  nota  sărăciei  duhovniceşti,  dacă 
nu  isbucnirea  unei  patimi.  Ori  când  şi  ori  unde  ne-am  gă?î  adu¬ 
naţi,  cuvântul  nostru  să  fie  aşă,  ca  şi  când  la-i  spune  în  faţa 
celuia  de  care  se  grăeşte.  Să  nu  uităm  că,  dacă  şi  nu  răsbate 
grăirea  de  rău  până  la  urechea  lui,  este  cineva  care  aude  şi 
ştie  toate.  Să  stea  strajă  gurii  noastre  conştiinţa,  de-ar  venî  pe 
neaşteptate  Hristos  în  mijlocul  nostru  şi  ne-ar  întrebă:  «de  ce 
a-ţi^  vorbit?»  să  putem  răspunde  răspicat,  drept  privindu  L  în 
faţă,,  fără  a  plecă  ruşinaţi  privirea.  Celor  mai  mari  le  sună  cu¬ 
vântul  Domnului:  «Cel-ce  vrea  să  fie  vouă  mai  mare  să  fie 
tuturor  slugă»,  iar  nouă  ne  este  dat  să  ne  supunem,  că  sunt 
dela  Dumnezeu. 

In  sfârşit  încă  o  lăture  dureroasă  ce  aruncă  multă  umbră 
asupra  tagmei  şi  ne  scoboară  prestigiul.  Este  vrajba  născută 
din  ciocnirea  intereselor  nestăpânite,  din  greşeli  în  cari  putem 
cădea  unul  faţă  de  altul.  Un  preot  cu  bun  zel,  din  cutare  pro¬ 
topopiat,  îşi  vede  interesele  şi  prestigiul  său  stângenite  de  un 
altul.  Face  jalbă  în  termini  aspri,  în  cuvinte  jignitoare.  Proto¬ 
popul  cu  simpatii  pentru  celalalt  îi  dă  actul  şi  i  îndeamnă  să-I 
cheme  la  răspundere.  Acesta  alege  calea  forului  civil  cu  ocolirea 
instanţelor  bisericeşti. 

Nu  voi  stărui  asupra  laturei  juridice.  Ea  este  de  compe- 
tinţa  forurilor  respective.  Dar  cuvântul  Domnului  este:  «De-ţi 
va  greşî  ţie  fratele  tău,  mergi  şi-l  mustră  pe  dânsul  între  tine 
şi  între  el...»  Fă  tu  cel  jignit  întâiul  pas.  Şi  de  nul  poţi 
dobândi  pe  fratele  tău  nici  cu  ajutorul  altora,  spune-1  bisericei. 
Da,  forurilor  bisericeşti,  dar  nu  duce  pe  fratele  tău'în  faţa  ju¬ 
decătoriilor  lumeşti,  căci  lumea  vă  va  osândi  pe  amândoi.  Şi 
prin  doi  toată  tagma  a  cărei  membri,  dacă  şi  nu  mai  sunt  In- 

sufleţiţi  de  dragoste  unul  cătră  altul,  nu  trebue  să-şi  peardă 
niciodată  respectul  de  colegialitate. 

* 

Am  scris  aceste  lucruri  mărunte  —  peste  cari  se  trece 
uneori  aşa  de  uşor,  deşi  ele  ne  pun  într’o  lumină  aşâ  de  ne¬ 
favorabilă,  —  cu  gândul  curat  de  a  folosi,  atrăgând  luarea  aminte 
lor.  -  p 


MIŞCAREA  LITERARĂ. 


Cărţile  de  religiune  ale  părintelui  Dr.  Petru  Barba  di¬ 
rectorul  seminarului  teologic  din  Caransebeş,  fiind  aprobate  de 
forurile  bisericeşti  ca  manuale  şcolare,  au  fost  luate  la  cunoştinţă 
şi  de  ministerul  instrucţiunii,  secretariatul  general  —  Cluj.  Şi 
anume  pentru  şcoala  primară:  1.  Istorioare  religioase-morale 
şi  Momente  din  vieaţa  lui  Isus  Hristos.  2.  Istorioare  biblice. 
3.  Istorioare  bisericeşti  şi  4.  Catehismul.  Pentru  şcoalele  se¬ 
cundare,  civile  etc.r  1.  Istoria  Testamentului  vechiu.  2.  Istoria 
Testamentului  nou.  3.  Istoria  bisericească.  4.  Invăţutura  Bisericii 
ortodoxe.  5.  Carte  de  rugăciuni.  Carţiie  părintelui  Barbu  dau 
un  curs  complet  şi  unitar,  întemeiat  pe  anume  principii  peda¬ 
gogice  şi  prin  aceasta  au  incontestabilă  superioritate  faţă  de  ce¬ 
lelalte  cărţi,  scrise  de  autori  diferiţi  pentru  câte  o  clasă  două, 
fără  legătură  şi  fără  unitate.  Le  recomandăm  preoţimii  noastre, 
căreia  ii  revine  pe  dea’mregul  acum  datoria  de  a  catechizâ  în 
şcolile  primare,  şi  catecheţilor  pe  cele  pentru  şcolile  secundare. 

*  (P-  m.) 

„Lumina  Satelor",  gazeta  cea  nouă,  care  de  3  luni  de 
zile  apare  ia  Sibiu  şi  se  trimite,  prin  satele  şi  oraşele  noastre, 
pentru  cei  doritori  de  învăţătură  şi  hrană  sufletească,  a  pornit; 
în  frunte  cu  această  binecuvântare  arhierească: 

Cu  dragă  inimă  împărtăşim  binecuvântarea  Noastră  arhie 
rească  gazetei  ^Lumina  Satelor»,  care  cu  ziua  de  astăzi  por 
neşte  la  drum,  de  lângă  scaunul  mitropoliei  noastre  ca  să  îm¬ 
prăştie  lumină,  până  în  cele  mai  îndepărtate  unghiuri  ale  ţării 
noastre,  pentru  sufletul  credinciosului  nostru  popor. 

Luanda  şi.  lumină  din  lumina  lui  Hristos  care  luminează 
tuturor,  ea  va  turnă  în  sufletele  ceiorce  o  vor  ceti  cu  luare  aminte, 
învăţăturile  credinţa  celei  mântuiioare,  poveţele  dragostei  fără 
de  care  nici  un  lucru  trainic  nu  se  poate  sălăşlui  intre  oameni,, 
şi  nădejdea  în  tot  binele  pe  care,  prin  munca  şi  silinţele  noastre, 
suntem  datori  să-l  coborâm  în  alcătuirile  vieţii  dintre  noi. 

Sfaturile  şi  îndrumările  acestei  qazete  se  vor  potrivi  cu  tre¬ 
buinţele  zilelor  noastre,  ca  să  fie  spre  întărirea  bunelor  năravuri, 
spre  povăţuire  cătră  împlinirea  datorihţelor  cetăţeneşti,  spre  buna 
chivernisire  a  gospodăriei  naţionale,  spre  cumpăt  şi  cruţare  în 
toate,  spre  călăuzirea  tineretului,  spre  pacea  şi  buna  înţelegere 
Intre  toţi  fii  neamului  nostru  românesc. 

Ea  va  fi  scrisă  cu  dragoste  de  popor,  de  luminarea  şi  bi¬ 
nele  lui  —  şi  cu  aceiaşi  dragoste  aşteaptă  să  fie  primită  şi  cetită. 

Recomandându-o  tuturor  iubiţilor  noştri  creştini,  rog  pe 
bunul  Dumnezeu  să  şi  coboare  darul  şi  binecuvântarea  Sa  peste 
cei  ce  o  vor  scrie  şi  peste  toţi  aceia  cari  o  vor  ceti,  ca  să  slu¬ 
jească  spre  înălţarea  inimilor,  spre  întărirea  voinţii  în  toate  cele 
bune,  spre  sporirea  credinţa  în  suflete,  spre  bucuria  bisericii,  spre 
fericirea  patriei,  spre  lauda  şt  preamărirea  iui  Dumnezeu! 

leicolae  Hălan, 

arhiapisQOV  gI  arhki.  ort.  române  de  Alba~!ulia  şi 
Sibiiu  şi  mitropolii  al  Românilor  ortodocşi  din. 

Ardeal,  Bănat,  Crişana  şi  Maramurăş, 

Necesitatea  scoaterii  unei  gazete  scrise  în  duh  creştinesc 
o  am  reclamat  încă  în  1919,  cu  ocaziunea  congresului  nostru 
preoţesc  şi  pare  că  văd  însufieţirea  şi  aud  ecoul  celor  cari 
doreau  înfăptuirea  acelei  idei  bune. 

împrejurările  au  adus  cu  sine,  ca  această  idee  să  nu 
poată  fi  înfăptuită  decât  abia  după  3  ani  şi  între  împrejurări 
cu  totul  schimbate. 

«Lumina  Satelor»,  aşâ  cum  e  redactată,  corespunde  pe 
deplin  scopului  creşterii  religioase  şi  este  o  bună  armă  în  mânile 
preoţimii  faţă  de  năvala  diferitelor  curente  ostile  credinţei  şi' 
bisericii  noastre. 

Luptând  cu  greutăţile  începutului  ca  ori  care  gazetă 
aşteaptă  bunăvoinţă  şi  sprijin  material  din  partea  tuturor  pentru 
care  e  scrisă, 

«Lumina  Satelor»,  cum  e  scrisă,  este  o  adevărată  lumină 
pentru  poporul  nostru  în  aceste  vremuri  de  tulburări  sufle- 
teşfi  şi  de  certe  dintre  unele  partide  politice.  Sânt  şi  alte  gazete 
scrise  pentru  popor,  —  dar  regretăm  a  nu  le  mai  puteă 
sprijin?  şi  recomandă,  din  pricina  z-vistiei  şi  ponegririi,  care 
se  propagă  între  fraţii  de  aceiaş  neam  şi  cari  servesc  interesele 
de  persoane  şi  de  partid. 

Poporul  nostru  are  neapărată  trebuinţă  de  creştere  reli¬ 
gioasă,  de  îndreptare  pe  căile  drepte,  de  luminarea  mintii  şi 
cultivarea  inimii,  ceeace  se  poate  face  numai  prin  citirea  unei 
cărţi  sau  gazete  scrise  în  duhul  şi  dragostea  lui  Hristos  şi  a 
şi  iubirii  între  fraţi. 

Poporul  românesc  are  trebuinţă  de  premenirea  radicală  a 
conştiinţei  sale  sufleteşti,  trebuie  să  i  se  formeze  convingerea 
că  şi  el  însemnează  ceva  in  lume. 

Dreptaceea  cu  deosebire  preoţimea  şi  învăţăforimea  română 
să  privească  la  «Lumina  Satelor»  ca  la  un  nou  tovarăş  de 
muncă  in  ogorul  incă  inţelenit  a  neamului  nostru.  Să  sprijinim 
această  foaie,  să  o  răspândim  in  cercuri  cât  mai  iargi  in  poporul 
de  sub  păstorirea  noastră,  căci  aceasta  e  gazeta  care  nu  este 
străjuită  de  cei  cari  umblă  după  interese  meschine,  ci  işi  are 
înainte  un  singur  ideal ;  laminarea  poporului. 

Urăm  ca  Lumina  Satelor  să  ajungă  în  fiecare  cătun  şi 
nădăjduim  intr’o  deplină  înţelegere  a  celor  chemaţi  să  răspân¬ 
dească  această  gazetă  în  cercuri  cât  mai  largi. 

Pr.  loan  Crăciun. 

* 

Pastoralele  de  Paşti.  După  frumosul  obicei  din  trecut 
I.  P.  Sfinţitul  nostru  mitropolit  şi  P.  Sfinţiţii  episcopi  ai  mitro¬ 
poliei  ardelene  s’au  pogorât  cu  duhul  în  mijlocul  credincioşilor 
şi  anul  acesta,  pentru  a  duce  acolo  prin  cuvântul  lor  solia  de 
sărbătorile  învierii  Domnului. 

Bunul  obiceru  ardelenesc  a  fost  trecut  de  astădată  şi  din¬ 
colo  de  Carpaţi  de  I.  P,  Sfinţitul  Mitropolit  Primat  Miron.  Fru¬ 
moasa  pastorală  a  1.  P.  Sf.  Sale  începe  în  grai  arhaic...  «vouă 
tuturor  fiilor  dreptmăritori,  cari  aşteptaţi  bucuria  Sfintelor  Paşti, 
în  această  de  Dumnezeu  păzită  eparhie  a  mitropoliei  Ungro- 
Vlahiet,  vă  trimit  —  dela  Domnul  şi  Mântuitorul  nostru  Tsus 
Hristos  —  binecuvântarea  păcii,  a  statorniciei  şi  a  cugetului 
bun,  cu  care  Zacheu  se  învrednici  odinioa'-ă  a  fi  găzduitor  de 
Hristos!  (Luca  19,  1 — 10).  Pacea,  statornicia  şi  cugetul  cel  bun 
să  se  pogoare  în  inimile  voastre  şi  să  le  întărească  şi  să  ie 
înfrăţească  şi  să  le  sfinţească,  arătându-le  frumoase  şi  pregătite 
de  sfânta  înviere!» 

Din  cuprinsul  pastoralei  reproducem  această  parte: 

In  lumea  aceasta  nu  avem  locaş  statornic!  (Evrei  13,  14). 
Trecători  şi  birnici  ai  durerii  suntem  pe  acest  pământ  1  Isus 
Hristos,  plecând  din  lumea  aceasta,  s’a  dus  ta  Tatăl,  să  ne  pre¬ 
gătească  nouă  Ioc.  (loan  14,  2).  lată  înţelesul  prea  slăvitei  în¬ 
vieri,  pe  care  suntem  gata  să  o  serbăm.  Iată  mângâierea  şi 
înţelepciunea.  Cu  cari  trebue  să  răbdăm  greutatea  zilei  de  faţă. 
«In  lumea  aceasta,  năcaz  veţi  aveâ;  ci  îndrăsniţi:  Eu  am  biruit 
lumea!»  (loan  16,  33). 

E  nevoie  azi  mai  mult  ca  oricând,  să  vă  aduceţi  aminte, 
Iubiţii  Mei,  <ai  cărui  duh  sunteţi  voi»  (Luca  9,  55),  pentrucă 
înfricoşată  este  povara  purtată  azi  pe  umeri  de  popoare!  Ne 

găsjm  în  zile  de  strâmtoare  şi  de  jale,  ca  acele  de  demult, 
întru  care  prorocii  lui  Israel  ridicară  glas  şj  plânset  până  Ia  cer. 
Turburare,  lipsă  groaznică,  spaimă  în  inimi,  prăpăd  şi  pustiu 
acolo,  unde  altădată  eră  rost  omenesc  şi  vieaţă  înfloritoare, 
viforul  desnădejdii  şi  al  morţii,  aceasta  este  partea  celor  ce  s’au 
despărţit  de  Isus  Hristos  şi  au  alergat  după  dumnezei  străini 
(Psalm.  16,  4). 

Noi  rămânem  lângă  hus  Hristos!  Noi  vom  răspunde  de-a- 
pururi,  când  vom  fi  întrebaţi:  «Voiţi  şi  voi  să  vă  duceţi? 
Doamne,  Ia  cine  ne  vom  duce?  Tu  ai  cuvintele  vieţii  celei 
veşnice !»  (loan  6,  67.  68).  Dar  cum  vom  şti  răspunsul  cel  bun, 
cum  vom  şti  să  alegem  calea  cea  dreaptă,  când  ea  e  strâmtă 
şi  puţini  o  nimeresc?  Cum  vom  putea  să  avem  totdeauna  pe 
Domnul  lângă  noi  şi  cuvântul  sfintei  evanghelii,  armă  nebi¬ 
ruită,  la  îndemâna  noastră? 

Căutând,  din  toată  inima,  pe  Isus  Hristos  1  Aşă  vom  apucă 
calea  cea  dreaptă  a  liniştii  şi  mulţumirii  sufleteşti.  Ducându-ne 
la  Fjlip  şi  rugându-ne  «Doamne,  voim  să  vedem  pe  Isus!» 
(ioan  12,  20,  21).  Filip  şi  noi  toţi,  urmaşii  lui  şi  ai  celorlalţi 
sfinţi  apostoli,  vă  aşteptăm,  la  altarul  sfintelor  biserici.  In  fie¬ 
care  Duminecă,  în  fiecare  sărbătoare  şi  acum,  îndeosebi  îna¬ 
inte  şi  după  ziua  cea  mare  a  Paştilor,  iocaşuriie  Domnului  sunt 
împodobite,  vă  cheamă  şi  vă  aşteaptă. 

Veniţi  de  luaţi  lumină!  Veniţi  de  gustaţi  şi  cunoaşteţi  cât 
de  dulce  şi  de  mântuitoare  este  înţelepciunea  cea  adusă  de 
Hristos  1  Veniţi  şi  învăţaţi,  care  este  adevărata  noastră  chemare 
şi  care  este  cununa  cuvenită  celui  ce-a  ştiut  să  lupte  şi  să  bi¬ 
ruiască  pentru  Isus  Hristos!  (1  Corinteni  9,  25). 

♦ 

I.  P,  Sf.  Mitropolit  al  Ardealuiui  Nicolae  îşi  leagă  cuvântul 
de  sărbători  de  îndemnul  pe  care  l  a  dat  Mântuitorul  ucenicilor 
săi  la  Cina  cea  de  taină:  «Rămâneţi  întru  dragostea  mea»  (Ioan. 
15.  9.).  Şi  aşâ  grăieşte  cătră  fiii  săi  sufleteşti; 

Mie  mi  se  pare,  iubiţilor  mei,  ca  şi  când  Mântuitorul  s’ar 
înfăţişă  şi  lă  aceste  sfinte  Paşti  ale  noastre  în  mijlocul  nostru, 
aşă  cum  suntem  adunaţi  la  rugăciune,  şi  întinzându-şi  mânile 
spre  binecuvântare  ne  zice  şi  noul :  ^Rămâneţi  întru  dragostea 
mea  /» 

Şi  noi  am  trecut  prin  vijelia  unei  crâncene  furtuni  şi  ur¬ 
mările  ei  păgubitoare  se  mai  văd  încă  pretutindeni.  In  multe 
familii  apasă  inimile  jalea  pentru  cei  pierduţi  din  mijlocul  lor, 
lipsuri  şi  griji  şl  năcazuri  de  tot  felul  se  ţin  lanţ  prin  casele 
creştinilor,  certe  şi  neînţelegeri  amare  umplu  cu  sgomotul  lor 
întreg  cuprinsul  ţării  şi,  ceeace-i  mai  rău  decât  toate  acestea: 
patimi  şi  păcate  şi  fărădelegi  au  prins  rădăcini  şi  s’au  înstăpânit 

pe  vieaţa  multora  din  fiii  poporului  nostru.  In  invălmăşagul 
acesta  sgomotos  al  vieţii  de  după  răsboiu,  multe  glasuri  de 
chemare  spre  mai  bine  bat  la  urechi  surde  şi  rămân  neascultate. 
Glasul  orfanilor,  glasul  văduvelor  şi  al  invalizilor,  glasul  inimei 
şi  al  milostivirii,  ba  uneori  ni  se  oare'  că  chiar  şi  glasul  minţii 
celei  luminate  răsună  în  pustiu.  Un  singur  glas  însă,  nu  ne  este 
îngăduit  cu  nici  un  preţ  să-l  lăsăm  nebăgat  în  seamă.  E  glasul 
care  se  desprinde  dela  masa  cinei  celei  de  taină,  e  glasul  cu 
care  se  coboară  şi  astăzi  Hrîstos  Domnul  între  noi  z|cându-ne : 

Rămâneţi  întru  dragostea  mea! > 

Dragostea  lui  Hristos  e  cea  mai  strălucitoare  vatră  de 
lumină  în  istoria  lumii.  Ea  este  atât  de  luminoasă  încât  nici  un 
întunerec  nu  o  poate  cuprinde.  Prin  patimile  şi  prin  moartea 
sa  izbăvitoare  pe  cruce,  Mântuitorul  şi-a  arătat  dragostea  sa 
cea  fără  margini  cătră  toţi  oamenii,  deci  şi  cătră  noi.  De  ea  să 
ne  prindem.  Când  lumea  şi  oamenii  dimprejurul  nostru  ni-se 
vor  părea  fără  dragoste,  să  ne  luăm  scăparea  la  dragostea  cea 
neînşelătoare  a  lui  Hristos.  Când  patimi  şi  slăbiciuni  se  vor 
ridică  înlăuntrul  nostru,  la  ea  să  căutăm  tărie  şi  curaj  de  luptă 
împotriva  lor.  Când  năcazuri  şi  strâmtorări  ne  împresoară  din 
toate  părţile  şi  când  ni  s’ar  păreâ,  că  nu  mai  înţelegem  gân¬ 
durile  lui  Dumnezeu  faţă  de  noi,  atunci  să  ne  întoarcem  ini¬ 
mile  spre  Hristos  cel  răstignit,  care  -din  mijlocul  suferinţelor  de  pe 
lemnul  crucii  ne  zice:  «Rămâneţi  şi  acum  întru  dragostea  mea»l 

Acest  cuvânt  mai  are  un  înţeles  de  mult  folos  pentru  noi, 
care  încă  trebuie  împlinit;  anume  acela:  ca  să  ne  purtăm  şi 
într’olaltă,  unul  cătră  altul,  cu  dragostea  pe  care  Hristos  ni-a 
arâtat-o ... 

De  câteori  aud  rostindu-se  numde  Domnului  şi  Mântui¬ 
torului  nostru  Isus  Hristos,  mi  se  pare  că  aud  şi  această  ru¬ 
găminte  prietenească  a  Lui  cătră  noi.  Fiecare  cruce  pe  care-mi 
cad  privirile,  fiecare  turn  de  biserică  pe  care-1  văd  ridicat  spre 
cer,  fiecare  icoană  de  pe  altar,  fiecare  cântare  dela  strană  şi 
cuvânt  din  evanghelie,  par’că-mi  şoptesc  cu  bunătatea  privirilor 
Lui:  ^Rămâneţi  intru  dragostea  mea!» 

Primiţi,  iubiţilor  mei  fii  sufleteşti,  răsunetul  acestui  cuvânt 
în  inimile  Voastre! 

* 

P.  Sfinţitul  episcop  al  Aradului  loan  desluşeşte  înţelesul 
cuvintelor:  biserică,  slujoe  sfinte,  cărţi  bisericeşti  pentru  a  arăta  - 
«cât  de  estinse  sunt  rădăcinile  pomului  de  vieaţă  a  bisericei 
noastre  ortodoxe,  devenită  biserică  de  stat  a  României  întregită 
şi  câte  neamuri  creştine  prăznuesc  din  an  în  an  cu  noi  Ro¬ 
mânii  ortodoxi  praznicele  bisericilor  lor  naţionale  ortodoxe». 

Şi  continuă  spunând  că  biserica  nu  este  numai  loc  de  rugă- 

dune  şi  de  pomenire,  d  este  şi  izvor  de  lumină  şi  vieaţă,  de 
mângăere  şi  întă-ire  sufletească,  şi  pentru  nobilitarea  inimei, 
ceeace  trebue  să  înţelegem  chiar  şi  din  cuvintele  :  i. Luminează- te 
luniinează-te  noule  Ierusalime»,  de  cari  folosindu-mă  vă  zic  şi 
eu  vouă  tuturor:  Luminează  te  luminează  te  şi  tu  poporul  meu>. 

Poveţele  părinteşti  se  încheie  cu  îndemnuri  la  ferirea  de 
păcat  şi  săvârşirea  binelui. 

P.  Sfinţitul  losif  al  Caransebeşului  ne  spune  că...  «ade¬ 
vărul  şi  dreptatea  este  temelia  organizaţiei  sociale,  începând 
dela  familie  până  la  cea  mai  înaltă,  care  este  statul,  şi  această 
temelie  trebue  realizată,  că-i  dela  ea  atârnă  fericirea  vieţei  noa¬ 
stre  pe  acest  pământ. 

Şi  ce  este  adevărul?  Mântuitorul  Isus  ne  spune:  «Eu  sunt 
calea,  adevărul  şi  vieaţa».  Deci  adevărul  este  Isus,  învăţăturile 
şi  poruncile  Lui.  Şi  ce  este  dreptatea?.  Dreptatea  este  conr- 
plexul  tuturor  virtuţilor  bazate  pe  adevăr.  Adevărul  şi  drep¬ 
tatea  este  Isus,  deci  Isus  şi  credinţa  în  E!  trebue  şefie  temelia 
noastră  a  tuturora,  ca  indiviz',  ca  familie,  ca  societate  şî  orga¬ 
nizaţie  de  stat.  penfruca  să  putem  ajunge  fericirea.  «Căci  altă 
temelie  nimenea  nu  poate  pune,  afară  de  cea  pusă,  carea  este 
Isus  Christos»,  zice  sfântul  apostol  Pave!  cătră  Corinteni.  Şi  din 
această  premisă  scoate  concluzia  «să  practicaţi  atât  in  familie, 
cât  şi  în  deosebitele  noastre  organizări  sociale  adevărul  şi 
dreptatea.  Practica  adevărului  şi  dreptăţii  aduce  inimă  curată, 
xonştiinţă  liniştită;  ea  înaintează 'binele  singuraticilor,  a  fami¬ 
liilor  şi  societăţii,  asigurându-ne  vieaţă  tihnită  şi  fericită  pe 
acest  pământ. 

Să  nu  ne  tulburăm,  dacă  in  vieaţa  noastră  de  toate  zilele 
obvin  momente,  când,  sau  în  faptă,  sau  npse  pare  numai,  că 
adevărul  şi  dreptatea  este  prigonită,  ci  să  luptăm  pentru  adevăr 
şi  dreptate;  acestea  să  ne  fie  stele  conducătoare,  bine  ştiind 
că;  adevărul  şi  dreptatea  nu  se  poate  sugrumă,  nu  se  poate 
nimici,  nu  se  poate  înmormânta,  ci  la  timpuf  său  răsare  cu 
putere  biruinţa  adevărului  şi  dreptăţii,  căci  vecinie  este  ade¬ 
vărul  şi  dreptatea  precum  vecinie  este  Isus  Cel  răstignit,  a 
Cărui  înviere  îngerul  a  împărtăşit-o  mironosiţelor  cu  cuvintele: 
«S’a  sculat,  nu  este  aici». 

« 

P.  Sfinţitul  Roman  dela  Oradea  se  întreabă  întâi:  «Oare 
e  Hristos  în  noi  şi  noi  în  Hristos?  dupăcum  El  a  spus:  «Eu 
sunt  viţa,  voi  mlădiţele,  Eu  întru  voi  şi  voi  întru  mine».  Şi 
răspunde:  Hristos  este  întru  noi  atunci  când  credem  în  Dum¬ 
nezeirea  Lui,  când  credem  în  puterea  sfinţitoare  a  darurilor 
Eui,  când  credem  în  adevărul  învăţăturilor  Lui,  când  credem 

în  mântuirea  sufletului  prin  Hristos,  —  când  primim  pe  Hrî- 
stos  întreg  în  sufletul  nostru.  Iar  noi  întru  Hristos  suntem 
atunci  când  împlinim  legea  Lui,  când  toată  gândirea  noastră, 
toată  simţirea  noastră,  toate  faptele  noastre  sunt  răsărite  din 
învăţăturile  Lui,  că  mlădiţa  din  viţă.  In  viţă  şi  mlădiţă  e  aceeaşi 
circulaţie  de  vieaţă.  Această  închegare  a  sufletului  cu  Hristos 
într’o  fiinţă  creştină' e  vieaţa  care  dă  roadele  faptelor  bune. 
Fără  această  închegare  nu  e  Hristos  in  noi,  nici  noi  în  Hristos, 
Hristos  înzădar  a  înviat  pentru  noi. 

Apoi  vorbind  despre  ceice  se  împart  pe  cămaşa  Iui  Hri- 
ştos,  despre  sectari,  continuă:  «Pofta  aceasta  de  a  se  împărţi  pe 
cămaşa  lui  Hristos  a  ajuns  şi  până  la  bunii  noştri  plugari,  sub 
cuvânt  de  evlavie.  Nu  din  sufletul  poporului  nostru,  blând  şi 
bun,  a  răsărit  această  poftă,  ci  din  plaiuri  străine,  duşmănoase 
neamului  românesc,  cari  vor  să  bată  păstorul  ca  să  risipească 
turma. 

Domnul  nostru  Isus  Hristos  a  întemeiat  o  singură  bise¬ 
rică  creştină.  Cârma  acestei  biserici  a  încredinţat-o  sfinţilor 
Apostoli,  cari  prin  punerea  mânilor  au  predat  această  cârmă 
preoţimei  sub  dar,  în  chip  de  taină,  cu  dreptul  de  a  propo¬ 
vădui  cuvântul  lui  Hristos  şi  a  împărtăşi  sfintele  taine  credin¬ 
cioşilor.  «Mergeţi  şi  învăţaţi  toate  popoarele  —  zice  Hristos 
apostolilor  săi  —  botezându-le  pe  ele  în  numele  Tatălui  şi  al 
Fiului  şi  ai  Sfântului  Duh.  Câte  veţi  legă  pe  pământ,  legate 
vor  fi  şi  în  cer  şi  câte  veţi  deslegâ  pe  pământ,  deslegate  vor 
fi  şi  în  cer».  Taina  aceasta  a  preoţiei  este  atât  de  mare,  încât 
de  pildă  Sfântul  loan  Gură  de  Aur  s’a  cutremurat  să  o  pri¬ 
mească  şi  a  căutat  să  se  ascundă  dinaintea  hirotoniei.  Mare 
este  taina  preoţiei  pentrucă  prin  ea  încredinţează  Mântuitorul 
Hristos  sufletele  cele  scumpe  ale  credincioşilor  preotului,  iar 
acesta  sub  dar  ia  răspunderea  pentru  ele  înaintea  lui  Dumnezeu. 

Dar  celui  ce  a  ieşit  de  sub  legătura  lui  Hristos,  nu-i  este 
nimic  sfânt.  Stan  şi  Bran  ia  asupra  sa  haina  iui  Hristos  şl  re- 
stăhnâcind  în  divanuri  Sfânta  Scriptură,  pe  care  nu  o  înţelege, 
se  scoate  pe  sine  de  adevărat  apostol,  de  sfânt  pocăit,  turbu¬ 
rând  liniştea  sufletească  a  bieţilor  oameni  cu  aiurările  lor  în¬ 
drăzneţe,  de  a  duce  el  lumea  lui  Hristos.  Da,  e  o  pocăinţă, 
dar  numai  aceea  ce  se  face  în  suflet  si  sub  dar  îşi  primeşte 
deslegare,  în  taina  pocăinţei,  împărtăşită  de  preot,  căci  cheia 
legării  şi  deslegării  a  dat-o  Mântuitorul  Hristos  preotului  de 
sub  dar,  pe  ahă  poartă  nu  se  poate  intră  la  Hristos,  decât  pe 
cea  deschisă  de  El.  Un  Hristos,  o  biserică,  un  adevăr.  Tot  ce 
iese  din  această  legătură  pe  cuvânt  de  evlavia  pocăinţei,  este 
luarea  numelui  lui  Dumnezeu  In  deşert,  păcat  contra  Duhului; 
Sfânt,  ce  nu  se  iartă. 

Cuvintele  de  povăţuite  arhierească  cetite  la  sărbătorile  mart 
şi  în  cefe  mai  depărtate  cătune  înaltă  şi  întreţin  legătura  sufle¬ 
tească  dintre  păstor  şi  turma  sa  cuvântătoare. 

La  pastorala  P.  Sf.  Sale  Nicolae  dela  Cluj  nici  până  acum 
n’am  putut  ajunge.  {p,  m.) 

Gazetele  de  sărbători  s’au  oprit  aproape  toate  din  obici¬ 
nuitul  drum  pe  care  îl  urmează  şi  şi-au  împodobit  paginile  cu 
icoane  religioase,  cu  articole  şi  povestiri  scrise  în  duh  mai 
paşnic.  De  ce  nu  s’ar  putea  sălăşlui  permanent  în  coloanele 
foilor  noastre  un  spirit  mai  creştinesc,  mai  cuviincios,  mai  plin 
de  respect? 

Scrisul  acestor  gazete  însă  sufere  aproape  pe  dea’ntregul 
de  lipsa  unei  concepţii  religioase  clare  şi  adevărate.  Scriitorii 
de  articole  ocazionale  se  improvizează  în  propovăduitori  ai  lui 
Isus  cu  aceeaş  mentalitate  cu  care  gazetarul  se  crede  chemat 
să  se  pronunţe  în  toate  domeniile  vieţii.  Aşa  se  întâmplă  că 
literatura  de  sărbători,  în  loc  să  înalţe  se  inobileze  sufletele, 
produce  mai  multă  zăpăceală  şi  nedumerire  la  mulţimea  lipsită 
cunoştinţe  de  convingeri  religioase  bine  determite,  cum,  durere, 
ea  este  în  cea  mai  mare  parte. 

Răul  nu  poate  fi  înlăturat  decât  prin  o  bună  presă  creştină. 


CRONICA  BISERICEASCÂ-CULTURALA. 


.  Curs  pastoral  pentru  preoţi.  1.  P.  Sfinţitul  Mitropolit 
Nicolae  a  făcut  dispoziţii  să  se  tină  la  Sibiiu  un  curs  special 
pentru  preoţiraea  arhidiecezei  de  Aiba-Iulîa  şi  Sibiiu,  în  scopul 
de  a  şi  reîmprospăta  şi  completă  cunoştinţele. 

Instituţia  este  de  o  covârşitoare  importanţă  pentru  trezirea 
unei  mişcări  de  regenerare  şi  îndrumare  a  vieţii  pastorale  în  con¬ 
formitate  cu  nouile  cerinţe  ale  vremii.  Răsboiul  ă  răscolit  adânc 
sufletele,  a  ridicat  la  suprafaţă  probleme  noui  de  vieaţă,  şi  ete 
cer  o  deslegare  grabnică  şi  cuminte,  ca  nu  cumva  să  apuce 
direcţii  greşite. 

Influinţele  unor  învăţături  şi  practice  auzite  şi  văzute  prin 
atâtea  meleaguri,  pe  unde  vreme  de  5  ani  au  umblat  feciorii 
şi  bărbaţii  mai  tineri,  dedările  cu  cari  s'au  întors  acasă  din 
America  credincioşii  bisericii  noastre,  moravurile  publice  cari 
au  făcut  drum  unui  alt  spirit  şi  în  popor,  trebuiesc  îndreptate 
şi  armonizate  cu  vechile  concepţii  de  vieaţă  a  poporului,  altfel 
românul  blajin,  credincios  şi  cinstit  este  pe  cale  să-şi  schimbe 
faţa.  Şi  durere  nu  spre  bine. 

Vechile  metode  şi  mijloace  pastorale  nu  mai  sunt  sufi¬ 
ciente.  Ele  trebuiesc  revăzute,  completate  şi  îmbunătăţite  ca  să 
ne  ducă  la  ţintele,  pe  cari  Ie  urmărim.  Cursul  pastoral  urmă* 
reşte  scopul  de  a  îndrumă  preoţimea  spre  o  mai  conştienţioasă 
muncă  de  evanghelizare.  Vrea  apoi  să  pregătească  şi  pentru 
lupta  împotriva  sectelor,  cari  se  vâră  tot  mai  mult  şi  printre  fiii 
neamului  nostru,  cu  tendinţa  de  a  destrăma  religiositatea  şi  na¬ 
ţionalismul  lui.  In  tot  trecutul  nostru  de  grele  încercări  aceşti 
doi  stâlpi  ne- au  susţinut  vieaţa,  şi  viitorul  ne-ar  deschide  per¬ 
spective  îngrijitoare,  dacă  creştinismul  nostru  românesc  ar  suferi 
alterări  prin  imixtiuni  străine. 

Cursul  pastoral  a  pus  în  legătură  directă  preoţimea  satelor 
cu  conducerea  bisericească.  Contactul  viu  şi  atingerea  personală 
dintre  capul  bisericii  şi  preoţii  săi  a  fost  un  izvor  de  înviorare, 
de  însufleţire  şi  preţioasă  orientare  pentru  cei  copleşiţi  de  nă¬ 
cazurile  vieţii  din  parohii. 

''  • 

S’a  început  la  1  Februarie  prin  slujirea  sfintei  liturghii 
de  I.  P,  Sfinţitul  nostru  Mitropolit  Nicolae  asistat  de  preoţi  din 
centru  şi  dintre  cei  veniţi  la  curs.  După  chemarea  Duhului 
sfânt  1.  P.  S.  Sa  a  adresat  preoţimii  înălţătoare  cuvinte  plecând 
dela  textul:  «Noi  suntem  soli  in  locul  iui  Hristos»  (II  Cor.  5.  20). 

A  arătat  că  preotul  pentru  a  răspunde  chemării  sale  azi 
trebue  să  meargă  pe  urmele  lui  Hristos,  să  se  identifice  pe 
deplin  cu  El,  să  trăiască  în  sufletul  său  Mântuitorul,  ca  să  poată 
spune  cu  Pavel:  «Iată  acum  trăesc,  viez,  dară  nu  eu  ci  Hristos 
în  mine».  Numai  având  pe  Hristos  în  shfkte  II  putem  duce 
în  vieaţa  oamenilor.  Dupăcum  cuvântul  lui  Dumnezeu  a  luat 
trup  la  plinirea  vremii,  aşa  este  necesar  ca  adevărul  mântuirii 
să  se  întrupeze  în  noi,  ca  să-l  putem  arătă  oamenilor.  Dacă 
H  ristos  nu  trăeşte  viu  în  sufletul  preotului  dacă  nu  se  simte 
una  cu  El,  de  ar  aveâ  ori  câtă  ştiinţă  şi  ori  cât  zel  în  cele  din 
afară,  munca  Iui  este  numai  aramă  sunătoare  şi  chimval  răsu¬ 
nător.  Dacă  nu  poate  da  pe  Hristos  din  sufletul  său,  nu  are 
la  ce  chemă  nici  mulţimea  ca  să  se  apropie. 

Nu  cunoştinţele  îngrămădite  pentru  a  străluci  să  ne  fie 
ţinta,  ele  pot  străluci  ca  soarele  de  iarnă  care  nu  încălzeşte,  ci 
inimi  largi,  credinţă  puternică,  pătrundere  în  spiritul  lui  Hristos 
sunt  Însuşirile  de  căpetenie  cu  ajutorul  cărora  vom  fi  în  stare 
să  cucerim  împărăţia  largă  a  sufletelor.  Harul  Domnului  nostru 
lisus  Hristos  pe  care  l-am  cerut  va  veni  să  întărească  Ia  noi 
efectele  tainei  hirotoniei,  să  ne  Inoiască  curajul,  să  ne  întărească 
nădejdea  în  puterea  mântuitoare  a  adevărului,  pe  care  îl  vom 
căută  în  zilele  ce  le. vom  petrece  împreună  pentru  a  ne  fi  de 
dolos  nouă,  credincioşilor,  întreg  poporului  şi  spre  înălţarea 
sfintei  noastre  biserici. 

Dela  catedrală  preoţimea  a  trecut  în  sala  de  cursuri,  în¬ 
tocmită  în  edificiul  seminarial  de  pe  Spinarea  cânelui,  unde  s’a 
făcut  şi  aranjamentul  de  adăpostire  pe  vremea  cursului.  Corul 
seminarial  a  cântat  rugăciunea  «Tatăl  nostru»,  apoi  I.  P.  Sfin¬ 
ţitul  Părinte  a  ţinut  cuvântul  de  deschidere,  cald,  de  o  înaltă 
concepţie.  Anaiisează  situaţia  sufletească  a  lumii  de  azi  şi  a  po¬ 
porului  nostru,  care  e  atât  de  potrivită  pentru  o  activitate  în 
duhul  lui  Hristos.  Dar  o  bună  păstorire  cere  mai  întâi  preoţi 
buni.  Arată  rostul  cursului,  careva  ţinea  seamă  de  trebuinţele 
practice  mai  mult  decât  de  cerinţe  academice.  Expune  felul 
cum  va  ti  organizat,  ce  materii  va  îmbrăţişa  şi  cine  vor  face 
cursuri. 

După  o  a  doua  cântare  religioasă  s’a  încheiat  solemnitatea 
deschiderii,  ca  după  prânz  să  înceapă  cursurile  proprii,  cari 
s’au  urmat  neîntrerupt  câte  2 — 3  ore  înainte  şi  2  ore  după  masă, 
afară  de  Dumineci  şi  sărbători,  până  la  24  Februarie.  Iar  sările 
de  după  cină  s’au  petrecut  In  meditaţii  pioase„  în  convorbiri, 
asupra  problemelor  religioase,  în  cetiri  şi  discuţii  asupra  felu¬ 
ritelor  chestiuni  din  vieaţa  pastorală,  pe  cari  le-a  condus  aproape 
seară  de  seară  1.  P.  S.  Sa. 

Cursurile  proprii  de  pastorală  le  a  susţinut  Părintele  Mi¬ 
tropolit.  După  3  lecţiuni,  —  de  o  adâncă  concepţie,  făcute  cu 
Însufleţirea  care  a  cucerit  dela  început  şi  cu  desăvârşire  sufletul 
ascultătorilor  pentru  a-i  face,  să  se  păsrundă  de  dumnezeeasca 
personalitate  a  lui  Isus  Hristos,  cu  care  preotul  trebuie  să  se 
identifice,  —  a  urmat  zi  cu  zi  zugrăvirea  păstorului  ideal  pus 
în  toate  situaţiile  şi  în  legătură  cu  toate  categoriile  de  oameni, 
cu  tot  felul  de  instituţii  şi  opere  sociale.  Minunatul  chip  al 
preotului  [on  Pustnica  din  opera  apostolului  rus  Petrov:  Un 
păstor  model,  va  rămânea  un  tovarăş  de  îndemn  şi  însufleţire, 
pentru  cei  cari  l-au  văzut  la  lucru. 

P.  Slinţitul  Arhiereu  Dr,  Ilarion  Puşcariu  a  întreţinut  vreo 
patru  ore  asupra  unui  foarte  important  memoriu,  scris  în  formă 
de  ziar,  de  Marele  Mitropolit  Şaguna,  S’a  văzut  încă  odată 
lupta  aprigă  pe  care  acest  mare  ierarh  a  trebuit  să  o  poarte 
cu  vrăşmaşii  fiinţii  noastre  româneşti,  ca  şi  cu  duşmanii  bisericii 
noastre  ortodoxe,  între  cari  la  întâiul  loc  cu  «fraţii»  de  un  sânge 
robiţi  catolicismului,  pe  care  îl  susţineau  şi  vreau  să-l  răspân¬ 
dească  cu  orice  mijloace  printre  români. 

Părintele  Dr.  Aurel  Crăciunescu.  profesor  seminarial,  cu 
mult  zel  a  introdus  preoţimea  în  studiul  biblic,  arătând  cum 
trebuie  utilizată  de  preot  Cartea  sfântă  în  opera  de  evanghe¬ 
lizare  a  mulţimii.  Cursul  său  biblic  s’a  extins  zi  de  zi  câte  o 
oră.  Asemenea  a  făcut  zilnic  expuneri  Părintele  Dr.  Sebastian 
stanca  din  Sebeşul-Jăsesc  asupra  sectelor,  arătând  doctrina  lor 
şi  modul  de  combatere  cu  efect.  Părintele  diacon  Ilie  Beleaţi, 

profesor  seminarial  a  întreţinut  în  vreo  10  ore  despre  legătura 
dintre  biserică  şi  credincioşi,  făcând  o  interpretare  spirituală  a 
slujbelor  din  molilvelnic. 

Conferinţe  de  câte  două  ore  au  făcut  părinţii  asesori  Mateiit 
Voileanu  despre  chipul  de  a  face  evanghelizare;  Isus  Navi,  şi 
Un  caz  de  denaturare  a  adevărului  istoric.  Dr.  Oheorghe  Proca 
despre  caracterul  preotului  şi  Părintele  Dr.  Vasile  Stan  despre  le¬ 
gătura  dintre  şcoală  şi  preot  în  calitate  de  catechet,  părintele 
Trandafir  Scorobeţiu,  profesor  de  liceu  despre  înalta  slujbă  de 
preot,  dl  profesor  Dumitra  Comşa  despre  îngrijirea  bisericilor  şi 
şcoalelor  şi  a  împrejurimii  lor.  Părintele  Aurel  Popoviciu,  pro¬ 
fesor  la  şcoala  normală  despre  tratarea  tinerimii  la  mărturisire, 
părintele  Pompei  Motuşca,  despre  importanţa  meditaţiilor  religi¬ 
oase  în  vieaţa  preotului,  iar  părintele  losif  Trifa  a  ţinut  medi- 
taţiuni 

Cele  4  zile  din  urmă  ale  cursului  pastoral  au  fost  încht- 
.nate  pregătirii  prin  meditaţii,  însoţite  de  cântări,  pentru  mărtu¬ 
risirea  şi  cuminecarea  creoţilor.  In  patru  ore  a  vorbit  I.  P.  C.  Sa 
Părintele  arhimandrit  Dr.  Eusebiu  Roşea  despre  sfintele  taine, 
în  special  despre  mărturisire,  cu  îndrumări  practice.  S’a  făcut 
apoi  mărturisirea  şi  cuminecarea  tuturora  la  liturghia  slujită  de 
I.  P.  Sfinţitul  Mitropolit,  A  fost  o  măreaţă  sărbătoare  a  sufle¬ 
telor  această  împărtăşire  dintrio  pâine  şi  dintr’un  potir  a  celor 
ce  vreme  de  aproape  4  săptămâni  au  stăruit  în  învăţături  şi  in- 
sufleţire  pentru  Domnul. 

In  Duminecile  şi  sărbătorile  ce  au  căzut  in  vremea  cursului 
s’au  ţinut  după  amiaza  producţiuni  ale  corului  seminarial  şi  con¬ 
ferinţe  susţinute  de  1.  P.  Sfinţitul  Mitropolit  în  cari  a  zugrăvit 
icoana  măreaţă  a  apostolului  Pavel  şi  a  câtorva  părinţi  biseri¬ 
ceşti,  cari  stau  ca  tot  atâţia  stâlpi  puternici  şi  luminoşi  susţinând 
biserica  lui  Hristos  cea  adevărată. 

In  răstimp  am  avut  bucuria  şi  mândria  de  a  salută  în  mij¬ 
locul  nostru  pe  P.  S.  Sa  Părintele  Episcop  al  Argeşului  Visarion 
Puia,  însoţit  de  2  protopopi,  de  directorul  seminarului  şi  de 
un  profesor  protoiereu,  veniţi  să  vadă  întâiul  curs  de  acest  fel 
în  biserica  noastră  ortodoxă.  In  ziua  de  24  Ianuarie  v.  a  slujit  în 
Catedrala  mitropolitană  un  Te-Deum  încunjurat  de  preoţii  săi 
şi  de  ai  noştri  de  aici,  —  un  simbol  al  unităţii  sufleteşti,  care, 
mai  curând  decât  prin  oricare  alte  instituţii,  prin  biserică  se  va 
realiză,  cimentând  românismul  ţării  noastre  întregite,  ca  în  veci 
să  nu  mai  poată  fi  zguduit. 

Iată,  într’o  expunere  fugară  —  ce  a  fost  cursul  pastoral 
dela  Sibiiu.  El  va  fi  permanentizat  din  an  în  an,  pentru  ca  pe 
rând  toţi  preoţii  eparhiei  să  se  facă  părtaşi  de  binefacerile  lui,, 
îndrumăndu-se  astfel  vieaţa  pastorală  pe  cărări  luminoase. 

P.  M 

Sinoadele  eparhiale  in  mitropolia  Ardealului  s’au  În¬ 
trunit  la  Dumineca  Tomii  în  cele  5  centre  bisericeşti,  la  Sibiiu, 
Arad,  Caransebeş,  Oradea-mare  şi  Cluj  sub  conducerea  I.  P. , 
S.  Sale  Mitropolitului  şi  a  P.  S.  Lor  Episcopi  eparhioti. 

Deşi  în  zilele  de  acum  a  scăzut  importanţa  parlamenta¬ 
rismului  bisericesc  în  Ardeal,  faţa  de  rolul  pe  care  l-a  avut  în 
treculul  nostru  de  apărare  împotriva  asupritorilor,  cari  nu  ne 
îngăduiau  pe  alt  teren  o  manifestare  mai  puternică  în  colecti¬ 
vitate,  întrunirea  corporaţiilor  bisericeşti  n’a  pierdut  nimic  din 
importanţa  lor  pentru  vieaţa  creştinească  şi  românească  dela 
noi.  Deputaţii  mireni,  stând  la-  sfat  cu  arhiereii  şi  preoţimea 
dela  conducere,  se  pătrund  tot  mai  mult  de  spiritul  în  care  lu¬ 
crează  biserica  şi  la  rândul  lor  se  fac  «solia  de  premenire  a 
moravurilor  bune  in  sânul  credincioşilor». 

Problemele  ce  s’au  pus  în  discuţie  şi  în  acest  an  sunt 
multe  şi  de  importanţă  deosebită  pentru  vieaţa  religioasă  a  cre¬ 
dincioşilor  şi  pentru  bunul  mers  al  administraţiei  bisericeşti. 

Pe  baza  rapoartelor  prezentate  de  Ven.  Consistoril  s’a 
examinat  situaţia  bisericii,  a  şcoalei  confesionale  şi  a  averilor 
bisericeşti-şcoiare  în  cursul  anului  trecut  şi  s’au  căutat  soluţii 
potrivite  a  ajută  progresul  religiosităţii,  moralităţii  şi  culturii  în 
sânul  credincioşilor. 

La  Sibiiu  s’a  hotărât  înfiinţarea  unor  aşezăminte  noue, 
alături  de  cele  iniţiate  deja  în  cursul  anului  trecut,  cum  a  fost 
cursul  pastoral  pentru  preoţi  şi  presa  bisericească  sporită  prin 
reapariţia  •iRevistei  Teologice’-^  şi  publicarea  foaiei  săptămânale 
pentru  popor  <Lumina  Satelor».  Acum  s’a  hotărât  înfiinţarea 
unui  internat  pentru  orfanii  de  preoţi,  pentru  copii  de  preoţi 
şi  a  altor  credincioşi,  c%ri  cercetează  şcolile  Sibiiului.  Instituţia 
va  fi  o  mare  binefacere  pentru  educaţia  orfanilor  rămaşi  fără 
avere  şi  adeseori  fără  nici  un  adăpost,  după  preoţi  morţi  fără 
vreme.  Preoţimea  însăşi,  gata  de  jertfă  ca  în  totdeauna,  a  oferit 
bucuros  2%  anual  după  salarul  brut  pentru  susţinerea  inter¬ 
natului.  Asemenea  contribue  cu  aceeaşi  cotă  după  salarul  de 
bază  şi  ceilalţi  funcţionari  bisericeşti,  precum  şi  comunele  după 
categorii,  cu  câte  80 — 60—40  Lei.  Fondul  de  întreţinere  va  fi 
sporit  din  subvenţie  dela  stat,  din  ajutoarele  fondurilor  biseri¬ 
ceşti,  d:n  jumătate  discul  purtat  în  Catedrala  dela  Sibiiu  şi  din 
ofrandele  credincioşilor.  —  In  acest  fel  se  nădăjdueşte  o  în¬ 
dreptare  efectivă  în  educaţia  tinerimei  şcolare,  puse  sub  ocro¬ 
tirea  bisericei,  şi  pe  urma  căreia  se  va  spori  de  bună  seamă 
şi  îndemnul  de  a  îmbrăţişă  cariera  preoţească  din  partea  iine- 
rimei,  care  azi  caută  tot  alte  aplicări. 

O  a  doua  instituţie  de  importanţă  este  fabrica  de  lumânări, 
a  cârei  înactivare  a  fost  hotărâtă  pentru  a  înlătură  întrebuinţarea 
în  biserici  a  lumânărilor  făcute  nu  din  ceară  curată,  şi  al  căror 

fum  şi  miros  este  atât  de  stricăcios  pentru  podoabele  bisericei 
ca  şi  pentru  sănătatea  credincioşilor.  Deodată  s’a  hotărât  în 
arhidieceza  de  A!ba-lulia  şi  Sibiiu  şi  monopoiut  bisericesc  dela 
data,  -de  când  fabrica  va  puteâ  pune  în  vânzare  lumânări. 

Ca  problemă  de  rezolvit  în  cursul  anului  viitor  s’a  pus 
chestiunea  şcoaletor  de  adulţi  menite  a  cgrtinuâ  instrucţia  şi 
educaţia  din  şcoala  primară.  Iar  pentru  a  se  promovă  aceste 
ştoale  şi  legătura  vie  dintre  credincioşi  şi  biserică  Consistorul 
a  fost  invitai  să  caute  mijloacele  din  cari  foaia  peniru  popor 
«Lumina  Satelor»  să  primească  ajutoare,  ca  să  poată  trimite 
în  fiecare  sat  cât  mai  multe  exemplare  gratuite  credincioşilor 
noştrii. 

Pentru  a  îndreptă  neajunsurile  şi  a  înălţă  cântarea  în  bi¬ 
serică  la  Sibiiu  ca  şi  la  Oradea-mare  s’a  pus  chestiunea  în¬ 
fiinţării  unei  şcoale  pentru  cantori,  aşă  fel  organizată,  ca  la  vreme 
cantorul  să  fie  cel  mai  bun  ajutor  preotului ’ş  în  afară  de  biserică, 
in  toate  acţiunile  religioase,  culturale  şi  sociale. 

Pentru  acoperirea  lipsurilor  tot  mai  mari  ale  bisericei  s’a 
sporit  darea  de  cult  (sidoxia),  pe  care  o  vor  plălî  toţi  c*pii  de 
familie,  respective  toţi  membrii  ca  vot  ai  sinoadelor  parohiale 
după  poziţ  a  socială  şi  starea  lor  materială  împăţiţi  în  6  clase, 
cu  Lei:  60,-40 — 20 — 10 — 5  şi  1  Leu  anusl. 

Pe  seama  orfelinatului  arhidiecezei  Consistorul  a  fost  re- 
cercat  să  întreprindă  printre  credinc  oşi  colecte  de  alimente  şi 
îmbrăcăminte,  fondul  fdnd  neîndestulitor  pentru  acoperirea  tu¬ 
turor  trebuinţelor. 

In  legătură  cu  aceste  nădejdi  In  ajutorul  venit  dela  cre¬ 
dincioşi  trebuie  să  amintim  donaţiile  de  bună  voie,  ce  s’au  făcut 
în  decursul  anului  trecut,  de  peste  1  milion  700  mii  Lei  pentru 
biserica  şi  trebuinţele  ei,  numai  pe  teritorui  arhidiecezCi.  Faptul 
constitue  o  dovadă  vie  de  îndemnul  de  a  jertfi  al  credincioşilor, 
care  trebuie  cultivat  şi  pe  viitor,  cu  atât  mai  mult  că  el  este  şs 
un  mijloc  de  educaţie  creştineasca  pentru  mulţimea  care  trebuie 
să  ştie.  că  binele  de  obşte  se  întreţine  numai  prin  jertfă,  precum 
însăşi  biserica  a  luat  fiinţă  numai  prin  jertfa  lui  Hristos  şi  toate 
acţiunile  mari  şi  operile  durabile  au  la  temelia  lor  jertfa. 

O  problemă  ce  a  preocupat  şi  trebuie  să  preocupe  neîn¬ 
trerupt  este  combaterea  alcoolismului  în  popor,  unde  va  trebui 
să  meargă  mână  în  mână  biserica  cu  statul,  fţind  interesul  comun 
de  a  îndrepta  moravurile  cari  zdruncină  sănătatea  şi  ""averea 
cetăţenilor.  Bi-eiica  din  partea  sa  se  vă  n  zuî  să  răspândească 
în  popor  prin  «Asociaţia  clerului»  broşuri  potrivite  a  îndreptă 
vieaţa  religioasă  morală  şi  cărţi  de  rugăciune  tipărite  ieftin. 

La  încheierea  sesiunei  s’au  ales  noui  asesori  la  locurile  li¬ 
bere,  în  senatul  bisericesc  părintele  Trandafir  Scorobeţiu,Tpto{^iQV 

de  liceu  la  Sibiiu,  în  senatul  şcolar  'pkt.  Andrei  Luda,  protopop 
în  Hunedoara,  şi  asesor  onorar  în  senatul  epitropesc  dl  Petru 
Dreghiciu. 

La  Cluj  s’au  depus  şi  se  depun  toate  silinţele  pentru  gră¬ 
birea  pregătirîlor  în  vederea  ridicării  catedralei  oriodoxe,  pentru 
aşezarea  căreia  s’a  ivit  de  nou  părerea  dea  fi  clădită, pe  colina 
ce  domineaz^  oraşul  şi  chiar  ţinutul  până  la  depărtări.  N’ani 
putea  cosimţii  totuşi  cu  abandonarea  parcului  din  faţa  teatrului, 
din  mijlocul  oraşului,  pentru  singurul  motiv  al  prea  marei  de¬ 
părtări,  care  ar  împedecâ  cercetarea  slujbelor  sfinte  de  cătră 
publicul  mare  în  catedrala  zidită  înafară  de  oraş. 

Priceperea  în  cele  administrative  şi  financiare  a  P.  Sf.  Sale 
părintelui  Episcop  Nicolae  dela  Cluj  a  făcut  să  răsară  ca  din 
pământ  o  nouă  casă,  cumpărată  In  strada  luliu  Maniu  36—38, 
care  va  servi  de  reşedinţă  episcopească  precum  şi  pentru  bi¬ 
rourile  consistoriale,  şi  în  aceiaşi  vreme  s’a  pus  bază  unui  fond 
al  Tipografiei  diecezane. 

S’a  organizat  apoi  definitiv  Consistorul  alegând  asesori  re¬ 
ferenţi  în  senatul  bisericesc  pe  păr,  Origorie  Pletosu,  protopop 
în  Bistriţa,  în  senatul  şcolar  pe  păr.  Dr.  Sebastian  Stanca  paroh 
în  Sebeş,  iar  în  senatul  epitropesc  pe  Dr.  Vasile  Savă  fost  se¬ 
cretar  consistorial  acolo.  Inspector  al  învăţământului  religios 
Păr.  Ştefan  Meteţ,  iar  Păr.  loan  Popa  din  Sălişte  a  fost  ales 
preot  misionar. 

Sinodul  dela  Oradea  mare  şi-a  făcut  o  preocupare  deose¬ 
bită  din  educaţia  populară.  A  decis  să  fie  obligatoare  pentru 
adulţi  Şcoala  de  Dumineca.  în  care  va  face  preotul  instrucţia 
şi  educaţia.  Asemenea  a  obligat  pe  preoţi  să  ţină  cursuri  de 
analfabeţi,  fiecare  în  satul  său.  Pe  seama  poporului  să  se  tipă¬ 
rească  broşuri  de  cuprins  religios-moral.  Pentru  stârpirea  con- 
cubinatelor,  despre  cart  s’a  constatat  şi  la  Cluj  şi  la  Caransebeş 
că  se  lăţesc  ca  o  plagă,  s’a  cerut  ca  organele  in  drept  să  aducă 
lege  pentru  îndreptarea  răului  şi  în  special  să  dedare  obliga¬ 
torie  cununia  bisericească  pe  lârtg^  căsătoria  civilă.  Pentru  în¬ 
drumarea  învăţământului  religios  a,  fost  ales  inspector  al  cate- 
chizaţiei,  cu  titlul  de  asesor  titular  în  senatul  şcolar,  di  D.  loa- 
nonci,  profesor. 

La  Arad  în  cursul  anului  trecut  cel  mai  de  seamă  lucru  a 
fost  renovarea  bisericii  catedrale  şi  pictarea  ei,  cu  serbările  sfinţirii 
îndeplinite  de  I.  P.  Sf.  Sa  mitropolitul  asistat  de  episcopii  su- 
fragani.  Asemenea  s’a  renovat  biserica  Mănăstirii  Hodos-Bodrog. 

La  Caransebeş  sinodul  s’a,  ocupat  amănunţit  cu  soartea 
credincioşilor  români,  rămaşi  sub  dominaţia  sârbească,  solicitând 
guvernul  ca  să  asigure  pe  cale  diplomatică  aceeaşi  situaţie  bi¬ 
sericească  şi  aceeaş  libertate  religioasă  pe  seama  lor,  pe  care 
o  au  Sârbii  din  România.  Iar  în  ce  priveşte  interesele  bisericeşti 
în  legătură  cu  domeniul  dela  Marghita  mare  guvernul  să  in¬ 
tervină  ia  cel  din  Belgrad  pentru  apărarea  acelora.  Pe  seama 
preoţimii  din  fosta  graniţă  a  reclamat  dela  stat  dreptul  vechiu 
ia  locuinţă  şi  băi  gratuite  la  băile  Herculane. 

Cea  mai  grea  problemă  care  a  preocupat  deopotrivă  toate 
sinoadele  eparhiei  a  fost  situaţia  şcoalei  confesionaie,  ajunsă  in¬ 
suportabilă,  pe  urma  demersurilor  făcute  de  organele  statului, 
cari  statifică  cu  volnicie.  Pretutîndenea  s’a  accentuat  nedreptatea 
ce  se  face  bisericii,  iovindu-o  in  autonomia  şi  constituţionalismul 
ei.  S’a  hotărât  susţinerea  caracterului  confesional  ai  şcoaleior  şi 
s’a  cerut  cu  energie  ca  guvernul  să  răspundă  nenumăratelor  re- 
monstraţii  din  partea  autorităţilor  bisericeşti,  şi  pe  temeiul  con- 
cluzului  congresual  să  institue  o  anchetă  din  reprezentanţii  bi¬ 
sericeşti  şi  ai  statului,  care  în  deplin  acord  să  dea  o  deslegare 
chestiune!,  ce  a  produs  atâta  amărăciune. 

O  altă  chestiune  ce  a  preocupat  intensiv  corporaţiile  noastre 
bisericeşti  a  fost  insuficienta  dotaţie  a  clerului  parohial,  rămas 
înapoia  tuturor  angajaţilor  vieţii  publice.  Capii  bisericeşti  au 
fost  rugaţi  să  intervină  de  nou  şi  cu  energie,  ca  la  alcătuirea 
noului  buget  măcar,  preoţimea  să  fie  pusă  în  situaţie  materială 
mutţăraitoare,  ţinându-se  seamă  de  norma  de  salarizare  a  cor¬ 
pului  didactic  de  diferite  categorii.  în  cazul  unei  salarizări  co¬ 
respunzătoare  preoţimea  este  aplicată  a  renunţă  la  stoiă  şi  a 
îndeplini  gratuit  serviciile  precum  şi  învăţământul  religios  în 
şcoaiele  primare.  Altfel  primejdia  de  a  se  rări  tot  mai  mult  rân¬ 
durile  preoţimii  va  creşte  prin  dezertare  la  alte  îndeletniciri  şi 
prin  lipsa  de  sucrescenţă,  rămânând  satele  pe  întinderi  îngrîji- 
tpare  fără  preot;  fără  principalul  îndrumător  şi  educator  al  ce¬ 
tăţenilor,  constituind  aceasta  o  primejdie  nu  numai  pentru  bi¬ 
serică  dar  şi  pentru  statul  însuşi.  Asigurările  date  de  dl  ministru 
al  cultelor  C.  Batiu,  care  a  luat  parte  la  sinoadele  dela  Oradea 
şi  Cluj,  pentru  a  se  orientă  personal  asupra  felului  cum  lucrează 
corporaţiile  constituţionale  ale  bisericii  ardelene  autonome,  ne 
dau  însă  speranţa  că  în  cele  din  urmă  se  va  regulă  şi  situaţia 
materială  a  clerului  în  chip  mulţumitor. 

In  legătură  cu  dotaţia  clerului  s’a  pus  chestiunea  /<?«<&- 
r Hor  de  pensiuni  2ii^irh\\\oî,  enunţânduse  hotărârea  de  ase  pă¬ 
stră  de  biserică,  augmenfându-se  dîn  cotizaţii  şi  cu  ajutorul  sta¬ 
tului. 

Aranjarea  dotaţiei  materiale  a  preoţimii,  —  deşi  apostolia 
nu  este  tn  funcţiune  de  plată  mare  sau  mică,,—  va  pune  preo- 
ţimea  in  situaţie  de  a  luptă  mai  cu  succes  şi  împotriva  secta¬ 
rismului  religios,  care  întrebuinţează  azi  mal  ales  arma  că  preotul 
e  hrăpăreţ,  pe  când  in  staulul  lor  nimeni  nu  cere  nimic  dela 
turma  cuvântătoare.  Chestiunea  sectelor  religioase  trebue  să 
preocupe  factorii  de  stat  cu  aceeaş  intensitate  şl  atenţiune,  pe 
care  i-au  dafo  sinoadele  bisericei,  pentrucă  ele  nu  sunt  numai 
o  primejdie  religioasă,  ci  şi  una  naţională  şi  cetăţănească,  prin 
doctrinele  eronate  pe  cari  le  răspândesc  sub  mantia  mincinoasă 
a  unui  creştinism  mai  avansat  şi  a  unei  moralităţi  mai  pure. 
Este  însă  clar  că  combaterea  nu  se  poate  face  cu  forţa,  care 
trezeşte  totdeauna  împotrivirea  îndârjită,  ci  numai  prin  mijloace 
morale,  culturale,  pe  cari  şi  statul  este  obligat  ale  pune  la  în¬ 
demâna  preoţimii,  ca  întâiului  factor  chemat  a  pune  stavilă 
sectarismului. 

In  sfârşit  pentru  apărarea  intereselor  bisericeşti,  culturale  şi 
naţionale  s’a  hotărât  înfiinţarea  de  nouî  protopopiate  în  Secuime, 
în  ţinuturile  cu  muncitori  mineri,  în  nordul  Transilvaniei  şi  In 
Bihorul  cutropit  de  străini. '  Pentru  a  se  introduce  o  mai  uşoară 
şi  mai  bună  administraţie  bisericească  s'a  hotărât  în  general 
arondarea  protopopiatelor  pe  dieceze  aşâ  fel,  ca  fiecare  să  aibă 
cam  20  de  parohii.  Filiile  cu  un  număr  mai  mare  de  suflete 
să  se  facă  parohii,  şi  pretutindenea  unde  se  găsesc  suflete  or¬ 
todoxe  printre  alte  confesiuni  să  se  constitue  filii.  Sinoadele 
protopopeşti  să  fie  îndrumate  spre  o  vieaţă  mai  intensă  şi  să  se 
ţină  regulat  şi  chiar  mai  de  multe  ori  pe  an. 


Mai  amintesc  un  fapt  de  importanţă.  La  sinodul .  epar-r 
hial  dela  Oradea-mare  a  participat  şi  Preasfinţia  Sa  Episcopul 
Visarion  al  Argeşului  însoţit  de  protopopii  eparhiei  sale,  de 
preşedintele  Consistorului  spiritual  şi  de  directorul  seminarului 
dela  Argeş,  pentru  a  se  orientă  asupra  felului  de  organizaţie 
şi  lucrare  a  bisericii  noastre  ardelene,  autonome  şi  constituţio¬ 
nale.  De  sigur  aceste  vizite  de  înfrăţire  cari  nu  ne  îndoim  se 
vor  repetă  şi  vor  spori,  vor  aveă  darul  de  a  orientă  şi  pregăti  uni¬ 
ficarea  aşa  cum  ea  este  necesară  pentru  întreaga  biserică  orto¬ 
doxă  a  României  Mari  şi  in  aceeaşi  vreme  vor  ajută  la  desă¬ 
vârşirea  unităţii  ţării,  dupăcum  a  spus  P.  Sfinţitul  dela  Orade  «că 
din  sânul  bisericei  trebue  să  răsară  inspiraţia  armoniei  sufle¬ 
teşti  între  cei  de  o  lege  şi  de  o  limbă  pentru  desăvârşirea 


neamului». 


P,  CrăiveaHU. 


întregirea  catedrei  de  istoria  Bisericei  române  la  Fa¬ 
cultatea  de  teologie  din  Bucureşti.  In.  şedinţa  dela  31  Martie  a.  c. 
Senatul  universitar  a  recomandat  la  catedra,  rămasă  vacantă 

după  moartea  profe$oruiui  Nicolae  Dobrescu,  pe  «singurul  urmaş 
îndreptăţit»,  părintele  Dr.  Nicolae  Popescu,  director  al  cancelariei 
mitropoliei  din  Bucureşti. 

Din  acest  prilej  dl  profesor  Nicolae  lorga  scrie  în  «Neamul 
Românesc»  un  articol  de  dreaptă  judecată: 

«Sânt  atâţia  ani  de  când  catedra  universitară  de  istorie  a 
Bisericei  române,  creată  de  regretatul  profesor  N.  Dobrescu, 
eră  vacantă  şi  împrejurări  in  care  se  reflectează  o  tristă  lipsă 
de  Înţelegere  şi  unire  între  profesorii  Facultăţii  de  Teologie  au 
împiedecat  ocuparea  ei. 

Şi  totuş  acel  care  avea  toate  drepturile  pentru  a  continuă 
în  spiritul  chiar  al  bunului  său  prieten  Dobrescu  invăţămăntui 
viitorilor  preoţi  în  acel  domeniu  din  care  singur  pot  trage  iubire 
pentru  neamul  lor  şi  credinţă  in  trăinicia  lui  indestructibilă,  eră 
la  îndemână.  Diaconul  Nicolae  Popescu  fusese  unul  din  cei 
mai  buni  studenţi  a  acestei  Facultăţi  însăşi,  el  urmase  la  Viena 
şi  la  MUnchen  cursuri  de  specializare  atât  în  cuprinsul  teolo¬ 
giei,  cât  şi  in  acel  al  bizantinologiei  şi  slavisticei,  şi  căpătase 
dela  profesorii  vienezi  cari  nu  sânt  prea  indulgenţi  pentru  străini, 
diploma  de  doctorat  in  cele  mai  bune  condiţii. 

întors  In  ţară,  ttnărul  învăţat  a  tipărit  lucrări  restrânse  ca 
spaţiu,  dar  dovedind  o  perfectă  stăpânire  a  materiei  şi  un  simţ 
critic  format  Ia  cele  măi  bune  şcoli,  iar,  mai  presus  de  toate, 
acea  onestitate  şi  aceă  modestie  pe  care  atât  de  rare  ori  le  în* 
tâlneşti  la  cineva,  în  acest  dauţ  nebun  al  ambiţiilor  necântărite 
care  deosebeşte  actualul  moment  istoric,  şi  la  candidaţii  4^  ca¬ 
tedre  universitare  în  România. 

In  acest  timp  diaconul  trăiă  cu  trei  sute  de  Iei  pe  lună, 
din  venitul  bisericii  Cotrocenilor.  A  fost  silit,  un  timp  să  pri¬ 
mească  sarcina,  istovitoare  pentru  cine  nu  e  deprins,  de  redactor 
nemărturisit  la  această  foaie  a  noastră,  (Neam.  Rom.)  şi  eram 
bucuros  că  pot  face  astfel  un  prietenesc  serviciu  fostului  meu  elev. 

Academia  Română,  Comisia  Monumentelor  Istorice  l-au 
chemat  pe  rând  la  un  loc  de  cinste,  învederând  astfel  stima 
ce  au  pentru  lucrările  Iui  şi  încrederea  în  capacitatea  autorului 
lor.  Mitropolitul  l-a  numit  director  al  Cancelariei  sale  şi  trei 
ani  de  zile  n’a  avut  decât  să  se  laude  că  a  găsit  un  colaborator 
pe  atât  de  harnic,  pe  cât  de  nepretenţios. 

Am  vrut  să  fac  cunoscute  Intr'un  cerc  mai  larg  toate 
aceste  lucruri  şi  pentru  ca  tineretul,  aşa  de  grăbit  astăzi  a  face 
toate  concesiile  numai  pentru  a  răzb],  să  tragă  o  lecţie  din  su¬ 
ferinţele  preotului  profesor:  aceea  că  omul  care  se  ţine  numai 
de  dreptatea  lui  tot  ajunge,  dar,  când  ajunge,  el  are  pe  lângă 


67 


toate  calităţile  lui,  încă  un  element  de  prestigiu,  pe  care  i-1  dau 
însăşi  jignirile  ce  a  îndurat».  - 

Suntem  nedumeriţi  de  ce  dl  profesor  lorga,  n’a  spus  la 
timp  un  cuvâpt  tot  aşă  de  hotărât  despre  un  alt  căndidat  la  o 
catedră  dela  facultatea  teologică,  părintele  arhimandrit  I.  Scriban. 
Poate  cuvântul  său  de  autoritate  incontestabilă  punea  zăgaz 
patimilor  şi  cel  mai  chemat  a  ocupă  aceă  catedră  nu  eră  Înlă¬ 
turat  de  senatul  universitar,  în  paguba  învăţământului  teologic. 

« 

Ierarhi]  bisericei  ruseşti,  au  suferit  grozav  sub  stăpâ¬ 
nirea  de  distrugere  a  tot  ce  a  fost,  pe  care  a  inaugurafo  era 
bolşevică.  Mulţi  au  suferit  moarte  de  martiriu  pentru  apărarea 
duhului  şt  bisericei  lui  Hristos  împotriva  spiritului  de  răsvră- 
tire  şi  răsturnare,  ce  s’a  înstăpânit  în  largul  cuprins  al  împără¬ 
ţiei  ruseşti:  Cei  scăpaţi  de  urgia  bolşevismului,  mulţi  s’au  re¬ 
fugiat  In  Stateie-Unite.  Sub  paza  libertăţii  şi  ospitalităţii,  pe 
care  le-o  tmbie  America,  se  gândesc  la  refacerea  bisericei  lor. 
Acolo,  ia  New-York,  au  hotărit  , să  ţină  sobor  şi  să  hotărască 
înfiinţarea  unui  sinod  autocefal  ortodox  în .  America,  sub  pre¬ 
zidenţia  fostului  mitropolit  la  Odessa  Plafon.  Puterea  duhului 
ce  viează  In  urmaşii  apostolilor  lui  Hristos  va  face  acolo  nou 
focar  de  lumină,  din  care  la  vreme  potrivită  se  va  aprinde 
iarăş  dragostea  poporului  rusesc  de  biserica  sa.  Ori  <^t  de 
grele  ar  fi  încercările  prin  care  trece  acum  biserica,  căVe  a  dat 
ierarhi  martiri  şi  ierarhi  luptători  fără  preget,  poartă  tn  şine 
pecetea  trăiniciei,  puterea  de  reînălţare  şi  înflorire.  Unde  se 
pun  osteheli  şi  jertfe  pentru  lucrul  Domnului,  Ei  nu  întârzie  cu 
ajutorul  Său. 

* 

Un  memoriu  au  înaintat  ministeriuiul  cultelor  fraţii  preoţi 
din  Craiova  şl  judeţele :  Dolj,  Mehedinţi,  Romanţi,  Vâlcea  şi 
Oorj.  Scrisul  lor  arată  situaţia  precară  a  preoţimii  între  nouile 
împrejurări  de  vieaţă  şî  cer  acelaş  lucru,  pe  lângă  care  a  stăruit 
şi  preoţimea  ardeleană:  <clerul  să  fie  asimilat  in  salarii  cu 
membrii  corpului  didactic  după  categorii,  far  serviciile  absolut 
obligatorii  creştinului  ca:  împărtăşania,  botezul,  cununia  şi  înmor¬ 
mântarea  să  fie  diiciate  gratuit  de  fiecare  preot  in  parohia  sa». 

* 

Atfirnarea  Bisericei  unite  de  cea  ortodoxă  română. 

Intr'un  interview  dat  unui  ziar  din  Bucureşti  I.  P.  S.  Mitropo¬ 
litul  Vasile  al  Blajului  a  spus:  «ţinerea  unui  sinod  provincial 
al  Bisericii  unite  nu  e  lucru  uşor,  pentrucă  sunt  chestiuni  de 
care  nici  nu  te  poţi  atinge,  cum  e  de  exemplu  aceea  a  sărbă¬ 
torilor  şi  a  posturilor,  deşi  ambele  sunt  studiate  încă  dela  si¬ 
nodul  din  1900;  nu  putem  face  însă  nici  o  înaire  până  m  fac 
fraţii  gr.-or.». 

In  legătură  cu  această  declaraţie,  prin  care  capul  bisericei 
unite  însuşi  recunoaşte  că  poporul  românesc  unit  trăieşte  în 
unitatea  aceloraşi  obiceiuri  religioase  ale  Bisericei  ortodoxe,  pe 
cari  nici  o  meşteşugire  nu  le-a  putut  schimbă,  —  părintele  Dr. 
loan  LupaŞt  profesor  universitar  scrie: 

«Vedem  în  aceste  din  urmă  cuvinte  confirmarea  din  nou 
a  unui  adevăr  cunoscut  de  mult,  că  anume  In  privinţa  credinţei 
şi  a  practicelor  religioase  poporul  românesc  este  stăpânit  şi  în 
timpul  de  faţă,  cum  a  fost  şi  în  trecut  totdeauna  şi  pretutindeni, 
de  o  perfectă  unitate  şi  statornicie. 

«Oricât  de  multe  stăruinţe  au  desfăşurat  cei  obligaţi  prin 
situaţia  lor  oficială  a  Introduce  in  sufletul  poporului  oarecare 
deosebire  de  credinţă,  ori  în  deprinderile  lui  religioase  oare- 
cari  inoiri,  nu  au  reu0^  fiindcă  nici  un  fragment  al  acestui 
popor  nu  a  consimţit  a  se  rupe  şi  a  se  înstrăina  de  sfânta  co¬ 
munitate  spirituală,  în  care  şi-a  aflat  adăpost  şi  ocrotire  vieaţa 
neamului  întreg... 

«în  această  declaraţiune  se  cuprinde  recunoaşterea  unui 
fapt  de  importanţă  deosebită:  vieaţa  sufletească  a  poporului  român 
nu  poate  fi  sfâşiată  în  două  şi  îndrumată  în  direcţiuni  contrare, 
ci  pretinde  să  fie  călăuzită  pe  aceleaşi  cărări  ale  unităţii  şi  so- 
Udarităţii  frăţeşti  depline,  din  cari  a  Izvorât  şl  în  trecui  atâta 
putere  de  rezistenţă  în  faţa  tuturor  tentativelor  de  învrăjbire  şi 
desbinare.  Când  şeful  ierarhic  al  unei  confesiuni  constată,  că 
Introducerea  unei  reforme  în  vieaţa  bisericească  a  credincioşilor 
săi  e  condiţionată  de  atitudinea  bisericii  surori,  recunoaşte  prin 
aceasta  în  mod  tacit,  că  nu  atât  voinţa  dânsului,  ci  mai  mult 
tradiţia  şi  atitudinea  celeilalte  biserici  stăpâneşte  şi  îndrumă  vieaţa 
sufletească  a  propriilor  săi  credincioşi.  De  aci  rezultă,  că  deo¬ 
sebirile  confesionale,  provocate  în  mod  silnic  şi  artificial,  între 
Românii  ardeleni  nu  au  nici  un  temem  de  realitate  sufletească. 
Dacă  poporul  a  reuşit  să  rămână  atât  de  închegat  şi  nedesbinat, 
împotriva  tuturor  încercărilor  seculare  de  a-1  sîâşiă  este  acum 
datoria  păstorilor  săi  sufleteşti,  să'deschidă  ochi  îij  faţa  acestei 
realităţi  îmbucurătoare  şi  să  tragă  concluziuni  pe  cari  acest  fapt 
însuşi  le  impune  interesai  solidarităţii  naţionale  le  pretinde. 

«Necesitatea  unor  reforme  de  ordim  religios  este  adânc 
simţită  în  toate  straturile  poporului  român.  Aceste  reforme  tre- 
buesc  studiate,  pregătite  şi  aplicate  prin  metode  identice.  Ce  ar 
fi  deci  mâl  firesc  decât  a  vedea  pe  i.  P.  S.  Mitropolit  Vasile 
din  Blaj,  împreună  cu  toţi  colegii  săi  episcopi,  participând  la 
consfătuirile  pe  cari  le  ţin  în  Bucureşti  Mitropoliţii  şi  Episcopii 
bisericei  ortodoxe-române  şi  luând  măsurile  cele  mai  corespun¬ 
zătoare  timpului  şi  scopului  spre  a  introduce  în  biserica  româ¬ 
nească  de  pretutindeni  înoirile  necesare?. P.  M. 


